
Capitolul 1 


Copilul deschise ochii somnoroși și ascultă vocea gravă a 
tatălui său, care îl ținea în braţe, cu capul pe umărul lui și se 
uita prin parcul însorit. Apoi, întorcând capul, începu să 
studieze mulțimea trecătorilor care se înghesuiau în jurul 
intrării în magazinele de pe partea cealaltă a străzii. 
Neobișnuit să vadă oamenii de pe o poziţie atât de înaltă, 
Ricky se uita la feţele lor cu multă curiozitate, fiind foarte 
nedumerit de schimbarea de perspectivă care îi înfățișa 
realitatea sub un aspect cu totul diferit. 

Deodată, tot trupul i se încordă când zări o femeie care 
ieşea dintr-un magazin cu braţele încărcate de pachete. Părul 
ei lung și negru îi venea până la talie și îi flutura tinerește pe 
spate în timp ce mergea cu un pas vioi și sigur. Ceva din 
înfăţişarea acesteia îi părea oarecum cunoscut. 

Tânăra se opri la marginea trotuarului și aşteptă să se 
schimbe culoarea roșie a semaforului. Briza ușoară îi umfla 

fusta din mătase și o șuviţă a părului său negru îi căzu pe 
frunte. Având braţele ocupate de pachete, ea își smuci capul 
pe spate pentru a-și elibera faţa. Uluit, copilul își tinu 
răsuflarea. Să fie oare posibil? 

Când se apropie de parc cu mersul ei mlădios și elegant, 
Ricky îi studie trăsăturile mai de aproape. Bărbia ovală, 
pomeţii înalţi, pielea de culoarea mierii și, sub genele foarte 
negre, ochii de un albastru profund. Visa oare? Să se fi înșelat 
tatăl lui? 

Zâmbetul strălucitor pe care ea i-l adresă lui Ricky îl ului 
peste măsură. Se îndrepta spre ei. Oare ce-i va spune? Deodată 
însă, tânăra o luă brusc spre stânga și se depărtă. Nu putea s-o 
lase să-i scape, chiar acum când își făcuse din nou apariţia. 

Copilul începu să se zbată în braţele tatălui său ca să fie 
lăsat jos. Toată atenţia îi era îndreptată spre silueta care pleca, 
îl părăsea... din nou. 

Imediat ce atinse asfaltul, Ricky se năpusti înainte, neluând 
în seamă la trecători şi la circulaţia mașinilor. Îngrozitor de 
agitat, îi era teamă ca nu cumva să nu reușească să o ajungă 
din urmă pe tânără, deoarece deja n-o mai vedea. Intră în 
intersecţie tocmai când semaforul se făcu roşu. Maşinile 
începură să demareze. Un şofer de camion lăsă geamul jos 
și-l înjură. 

Amanda Edwards se întorcea la hotelul Internacional cu o 
mulţime de cadouri pentru prietenii și familia ei. Își imagina 
bucuria mamei sale când va desface ambalajul vasului albastru 
din porțelan de Wedgood pe care îl descoperise într-un 
magazin de artizanat. 

Vacarmul creat de copilul imprudent o făcu să întoarcă 
indiferentă capul ca să descopere cauza tămbălăului. Mandy 
se dădu cu câţiva pași înapoi și se uită în treacăt spre parcul 
micului oraș californian, plin de copaci de toate speciile. 
Atenţia îi fu atrasă de agitația creată și ochii i se măriră de 
spaimă când îl văzu pe băieţaş. ÎI recunoscu imediat pe copilul 
care o privise insistent, ca şi cum nu mai văzuse nici o femeie 
până atunci, și atunci când îi zâmbise, pe faţa acestuia apăruse 
o expresie de uluire totală. 

Tintuită locului de groază, zări imediat un bărbat care 
pornise pe urmele băiatului. Copilul ajunsese acum pe 
refugiul central al bulevardului și bărbatul era la numai câțiva 
metri de el. Mandy răsuflă ușurată. 

— Ricky! Rămâi pe loc! 

Dar copilul nu dădu nici o atenţie ordinului tatălui său, 
care se împiedică și se agăță de un panou de semnalizare. 
Încercă să-l prindă pe fiul lui cu mâna rămasă liberă, 
aruncându-se în față, într-o tentativă disperată. Dar Ricky se 
eschivă cu o agilitate nemaipomenită. Dacă se va lăsa prins, 
n-o va mai vedea niciodată pe acea femeie. Tatăl lui îi va 
despărţi din nou. Trebuia să ajungă la ea cu orice preț. 

Mandy își înăbuși o exclamaţie de groază atunci când 
văzu copilul făcând o săritură ca să scape de urmăritor. Ca 
într-un film derulat cu încetinitorul, bărbatul dădu drumul 
panoului și porni înainte, strigând din toate puterile 
numele lui Ricky. În ochi i se citea spaima și fruntea îi era 
plină de transpiratie. 

Făcu însă o mișcare greşită, alunecă pe bordura din granit 
şi se întinse cât era de lung, în timp ce fiul lui o luase la goană 
ca să scape de urmărirea acestuia. 

Îngrozită, Mandy se uita neputincioasă la toată scena. De 
partea aceea a străzii, mașinile circulau cu viteză, amenințând 
în orice clipă să-l trântească pe băieţaș la pământ. Tânăra se 
gândi ce putea face ca să-i vină în ajutor. 

Aruncă pachetele pe caldarâm și se năpusti spre el, 
blestemându-și în gând pantofii cu tocuri înalte. Auzi un 
zgomot infernal de frâne și claxoane. În sfârșit, reuși să-l 
prindă de ambele braţe și îl ridică să-l strângă la pieptul ei. 
Imediat, el se agăță de gâtul ei cu toate puterile, aproape 
sufocând-o și îşi ghemui capul pe umărul ei. Începu apoi să 
plângă în hohote. 

— Mamă! Mamă! gemu el cu o voce răgușită de emotie. 

Mandy se clătină pe picioare în momentul în care o Honda 
portocalie se opri brusc, după ce o izbise în şold. Din fericire, 
lovitura n-a reușit s-o trântească la pământ. Copilul o strângea 
în continuare de gât cu înverșunare, udând-o cu lacrimile lui. 

În cele din urmă, Mandy se dezmetici cât de cât și se grăbi 
să ajungă pe trotuar, unde se simţea în siguranță. Slavă 
Domnului, băiatul era teafăr şi nevătămat în braţele ei! 

Palid la faţă, șoferul Hondei cobori din mașină trântind 
furios portiera. 

— Ţi-ai pierdut minţile, cucoană? Ar trebui să se interzică 
unor asemenea femei să aibă copii! Aţi fi putut să muriti 
amândoi! Pe viitor ar trebui să ai mai multă grijă de fiul 
dumitale! 

Un adolescent pe patine cu rotile îi luă apărarea lui Mandy. 

— Nu strigaţi la dânsa! Oricum, dumneavoastră aţi greșit, 
nu dumneaei. Dacă n-ar fi avut reflexe bune, l-ati fi trântit pe 
băieţaș! 

După ce constată că pericolul fusese definitiv îndepărtat, 
încercă să-și revină și își aduse brusc aminte de bărbatul care 
pornise în urmărirea copilului. Oare scăpase și el teafăr din 
acel incident? 

Oftă ușurată în momentul în care acesta apăru brusc lângă 
ei. ÎI examină îngrijorat pe fiul lui, ca să se asigure că nu era 
rănit. 

— De ce ai făcut o asemenea prostie, Ricky? De obicei ești 
foarte cuminte... 

Individul avea în jur de doi metri. Blugii îi erau plini de 
praf, avea mâneca de la cămașă sfâșiată și o rană sângerândă 
pe obraz. Cu toate astea, își concentra toată atenţia asupra 
copilului. Oare ce fusese în capul lui Ricky? Tocmai era pe cale 
să adoarmă, când deodată începuse să alerge ca din pușcă. Ce 
i se întâmplase oare? 

Când auzi vocea tatălui său, Ricky își ridică fața de pe 
umărul lui Mandy. Sub buclele ciufulite de păr, ochii îi erau 
înecaţi în lacrimi, dar trăsăturile îi erau luminate de un zâmbet 
radios. 

— Tăticule, tăticule! Es mama! Esta aqui! Ea este! Am 
regăsit-o! exclamă băieţelul agitat, într-un amestec de engleză 
cu spaniolă. 

Tatăl lui se albi la faţă. „Oh nu! își spuse el. Nu după atâta 
timp! De ce oare s-o încăpățâna Ricky să umble după fantome, 

după umbrele unei realități dispărute pentru totdeauna? 
Verdele de smarald al ochilor lui și negrul cu sclipiri arămii al 
părului contrastau cu paloarea feţei acestuia. El întinse 
mâinile ca să-l ia din braţele tinerei. 

Atmosfera deveni foarte tensionată, în timp ce bărbatul îl 
zgâlțâia pe fiul lui fără menajamente. 

— No es tu mama! Me oyes? Nu e mama ta! Înţelegi? Mama 
ta a murit! 

Strângându-l apoi la piept pe fiul lui, se întoarse spre 
femeia care salvase viaţa fiului său ca să-i explice cauzele 
purtării ciudate a acestuia. Atunci când se uită însă pentru 
prima oară la ea, scoase un strigăt de groază. 

— Oh, Dumnezeule mare! E imposibil! Nu poate fi 
adevărat! 

Vederea chipului atât de cunoscut îi frânse inima. 
Neliniștea din privirea aceea profundă, rănită și acuzatoare în 
același timp și buzele acelea tremurânde îl bântuiseră ani în 
șir. Nu-și va putea oare găsi liniștea niciodată? Va fi în 
continuare urmărit cu o cruzime necruțătoare sau visul 
devenise realitate? 

Întinse o mână șovăitoare, îi atinse obrazul neted cu 
respect şi apoi se dădu repede înapoi, ca și cum atingerea 
aceea l-ar fi ars la degete. Era un miraj, o șarlatanie! 

Trăsăturile lui exprimară pe rând durere, repulsie și 
groază. Braţul lui se ridică din nou, de parcă ar fi fost mânat 
de o voință proprie, dar imediat îi căzu pe loc, după ce reușise 
să-și recapete stăpânirea de sine, cu preţul unor eforturi 
supraomenești. 

— Dumnezeule mare! gemu el cu o voce răgușită. Probabil 
că am înnebunit de tot! 

Apoi îi întoarse spatele brusc și se depărtă de ea rapid, 
strângându-l la piept pe băieţelul care se zbătea în brațele lui 
urlând. 

Nimeni nu înţelegea ce se petrece. În cele din urmă, o 
doamnă în vârstă își exprimă mirarea cu voce tare. 

— Ce individ ciudat! N-a spus nici măcar mulțumesc! 

Și adresându-se tinerei care îl salvase pe copil, adăugă: 

— Sper că n-aţi păţit nimic. Aveţi rochia ruptă puţin. 

— Nu, totul este în regulă. Numai că... 

Vocea lui Mandy se stinse în timp ce se uita spre silueta 
impresionantă a bărbatului care dispărea după colțul străzii. 
Nici nu se clintise din loc din momentul în care acesta îi luase 
copilul din brațe. Îl cunoștea... şi îl cunoștea pe băieţaș. 

— Cum vă numiţi? se interesă doamna în vârstă, îngrijorată 
de purtarea lui Mandy care era vizibil tulburată. 

— Mandy. Ăăă... Amanda Edwards, îi răspunse ea automat. 

— Îi cunoșteaţi pe cei doi? 

Mandy rămase nemișcată. Numai fusta de mătase de 
culoarea piersicii era fluturată de vânt, lăsând să se vadă din 
când în când o vânătaie mare pe picior. Începu să tremure ușor. 

— Poftim? A, nu! Habar n-am cine sunt. 

Se aplecă să-și adune pachetele de pe jos șoptind: 

— Bărbatul acela... Parcă... 

Dar se opri imediat, refuzând să dea frâu liber temerilor ei. 

— Sper că nu mi S-a spart vasul... Mama ar fi foarte 
dezamăgită. 


12 LETTY INGRAM 


După ce îşi adună ultimele pachete, se grăbi să ajungă la 
hotel, unde se cazase împreună cu părinții ei. Cu puţin noroc, 
poate ar fi reușit să se schimbe până la venirea lor și n-ar mai 
fi fost nevoită să le explice... inexplicabilul. 


KKK 


Situat pe Center Street, hotelul Internacional era o clădire 
veche cu un aspect impozant. În interiorul restaurantului 
domnea o atmosferă liniștită și romantică. Latura acestuia cu 
vedere spre Pennsiylvania Avenue era împărțită în separeuri 
din fier forjat și marcau în mod foarte inspirat grădinile 
interioare ale caselor particulare din vechiul Mexico. 

Felurile de mâncare, americane sau exotice, erau foarte 
apetisante, dar în seara aceea Amanda Edwards nu simţea nici 
o plăcere să ia masa aici. Cufundată în gânduri, era evident că 
avea mintea în altă parte. 

Părul ei bogat, prins cu un pieptene magnific și pielea ei 
bronzată, atrăgeau privirile tuturor bărbaţilor. Îmbrăcată 
într-o rochie cu bretele din mătase galbenă, care îi scotea în 
evidență superbele forme ale siluetei perfecte, garnisită în 
jurul decolteului cu mai multe volane din dantelă, părea o 
prințesă din epoca spaniolă. 

Dar Mandy nu era atentă la ocheadele admirative ale celor 
din jur. Privea visătoare pe fereastră spre parcul în care îi 

zărise pentru prima oară pe băieţaș şi pe tatăl lui. Din câte 
înţelegea, băiatul o luase drept mama lui. În plus, și tatăl 
acestuia fusese foarte şocat de asemănarea dintre cele două 
femei. 

Amanda se foi nervoasă pe scaun, încercând să îndepărteze 
o durere nedefinită. Își duse gânditoare mâna la obraz, în 
locul în care o atinsese bărbatul, apoi, tresărind, și-o retrase 
imediat şi începu din nou să se uite spre parcul plin de 
verdeață. 

Copilul o emoţionase. Era atât de mic. Avea numai patru 
sau cinci ani. Cum se numea oare? Eric? Rick? Nu, Ricky. În ce 
împrejurări își găsise oare mama lui moartea? 

De ce se aștepta să-i revadă în orice clipă? De ce chipul 
necunoscutului i se părea familiar? Nu se mai întâlnise 
niciodată cu ei, dar cu toate astea... îi lăsaseră o impresie 
ciudată, ca şi cum... 

— Mandy! Mandy! Nu te simti bine? 

Vocea tatălui ei o aduse brusc la realitate. 

— Poftim? 

Privirea lui Jonathan Edwards era îngrijorată. Fiica lui se 
purta straniu de când el împreună cu soţia lui se intorseseră 
la hotel. Se întreba dacă era mai bine s-o ia la întrebări sau 
s-o lase să-și rezolve problemele singură. 

Oftă adânc atunci când văzu că Mandy doar ciugulește din 
mâncare. Neacordând nici o atenţie prezenţei lor, se uită fix la 
întunericul de afară. Întâlnind privirea soţiei sale, Ruth, 
încruntă din sprâncene cu un aer îngrijorat. 

Ruth își împinse farfuria cu o expresie resemnată. Fiica și 
soțul ei erau foarte apropiaţi, fapt destul de neobișnuit pe 
vremea aceea. Totuși, atunci când Mandy se închidea în ea 
însăși, Jonathan cerea ajutorul mamei acesteia ca s-o 
determine să vorbească, fără să-și dea seama totuși că, la 
douăzeci și șase de ani, nu mai putea fi forțată să-i facă 
anumite confidente. 

Mandy se purtase ciudat toată după-amiaza. De altfel, 
fusese agitată pe durata întregii călătorii, ca și cum ar fi 
regretat că o iniţiase. Ruth se abţinuse în câteva rânduri 
să-i pună întrebări, preferând să se limiteze la o rezervă 
discretă. 

După o zi de turism, Mandy arăta mult mai relaxată. În 
dimineaţa aceea, se hotărâse să nu-i însoțească pe părinţii ei 
în vizita pe care o făcuseră la studiourile Hollywood, deoarece 
se părea că are alte planuri. De când se întorseseră la hotel 
însă, tânăra avea pe faţă expresia aceea rătăcită care o chinuise 
atât de mult după coşmarul pe care îl trăise. 

În copilărie Mandy fusese arareori tulburată de vise urâte, 
dar într-o noapte, în urmă cu vreun an și jumătate, trezise 
toată casa din somn cu tipetele ei. Părinţii ei o găsiseră în pat, 
năucă și albă la faţă, cu ochii pierduţi în gol. Probabil că se 
zbătuse în timpul somnului, pentru că așternuturile erau 
răvășite şi șifonate. 

Se agățase de gâtul lor plângând în hohote, implorându-i 
să n-o părăsească. În cele din urmă, Jonathan îi administrase 
un somnifer și petrecuse toată noaptea la căpătâiul ei, 
împreună cu soţia lui. 

A doua zi dimineaţă, mai calmă şi mai relaxată, Amanda își 
ceruse scuze pentru purtarea ei copilărească şi chiar suportase 
cu stoicism ironiile fratelui său. Totuși, proasta ei dispoziţie 
prelungită în timp nu-i scăpase tatălui ei. După ce, după câtva 
timp, o întrebaseră despre cosmarul ei, le mărturisise că 
avusese pur și simplu o senzaţie de singurătate cumplită, fără 
să mai ofere și alte explicaţii. 

Acum părea cuprinsă de aceeași angoasă. Era încruntată, cu 
trăsăturile feţei crispate, privirea rătăcită și mintea în altă 
parte. 

Ruth oftă enervată și-i spuse soțului ei: 

— De fapt, nici nu știu care e mai rău dintre voi doi! 

Apoi, întorcându-se spre Amanda, o întrebă: 

— Ai de gând să termini aperitivul? 

Tânăra tresări. 

— Îmi pare rău... Ce-ai spus? 

— Ai de gând să termini odată de mâncat? 

— Oh! Ăăă... Nu. Nu mi-e prea foame. 

— Ce e cu tine, Mandy? spuse tatăl ei. De obicei ai o foame 
de lup. 

Ea se mulţumi să-i zâmbească forțat, ceea ce reuși să-l 
dezarmeze pe tatăl ei. 

Lucrurile nu se anunțau a fi prea ușor de abordat... își 
spuse Ruth. 

— Mandy, vino în apartamentul nostru, ca să stăm puţin de 
vorbă. 

— Bine. Voi încerca să vă spun despre ce este vorba, dar nu 
știu dacă voi fi în stare să vă explic tot. 

Pe drum spre apartament, nimeni nu scoase nici o vorbă. 
Amanda zâmbi când observă că părinţii ei se așază pe canapea. 
Jonathan o luă pe Ruth pe după umeri și o sărută pe frunte. 
Ce pereche minunată formau împreună! La cincizeci și şapte 
de ani, Ruth era o femeie scundă și plinuţă, cu părul încă 
foarte negru, care se îmbrăca în culori vii și vesele. Păreau atât 
de fericiți împreună! Mandy nu voia deloc să-i facă să sufere. 
O forță irezistibilă o împinsese să vină în acel oraș, ca să 
încerce să reconstituie jocul de puzzle al coşmarului ei, dar, 
din păcate, anumite piese lipseau. Oricum, acel bărbat făcea 
parte din el. Acum era convinsă de asta. 

— Mandy! 

Vocea mamei îi întrerupse șirul gândurilor. 

— Te doare piciorul? Văd că șchiopătezi puţin. Te-ai rănit 
azi? 

— Xăă... Nu, nu chiar. Am numai o vânătaie. De fapt, este o 
poveste mai lungă. 

Se lăsă o tăcere apăsătoare. 

— Vrei să ne povestești? se interesă Ruth cu blândețe. 

Mandy se încruntă. 

— Da, dar probabil vi se va părea la fel de greu de înțeles ca 
şi mie. 

Inspiră adânc aer în piept și se strădui să-și adune 
gândurile. 

— Cred că vă amintiți cât de mult mi-am dorit să vin în acest 
Oraș, ca să cunosc locul în care m-am născut. 

— Bineînţeles, dar ce legătură are asta cu ceea ce s-a 
petrecut astăzi? 

— Oh, habar n-am... Totul este atât de confuz... Coşmarul 
acela oribil... și bărbatul acela... adăugă ea uitându-se spre 
parc, tremurând ușor. 

— Care bărbat? o întrebă Jonathan cu o asprime 
neobișnuită în glas. Ţi-a făcut vreun rău? 

— Liniştește-te, Jonathan! interveni Ruth. Dacă s-ar fi 
întâmplat ceva grav, sunt sigură că Mandy ne-ar fi spus până 
acum. Ar fi mai bine să înceapă cu începutul. 

Mandy se uită la chipurile îngrijorate ale părinţilor ei. Îi 
iubea atât de mult! De ce să le mai strice și ea liniştea cu 
problemele acelea care erau rodul imaginaţiei sale? 

— Am impresia că mă aflu în fața unei treburi foarte 
anevoioase. Totul este atât de încețoșat... și datează de pe 
vremea când am avut coşmarul acela. Deodată, m-am trezit cu 
o cumplită senzaţie de singurătate. Era ridicol, totuşi. Voi eraţi 
amândoi acasă. Randy nu era, dar Peter cu soţia și copiii lui se 
aflau acolo. Era în mijlocul lunii decembrie. Nimeni nu s-ar fi 
gândit să plece în toiul nopții din casă, și cu toate astea, m-am 
simțit îngrozitor de singură, ca și cum cineva sau ceva 
dispăruse definitiv din viaţa mea. Ideea de a întreprinde 
această călătorie mi-a venit în minte în acea clipă. Printr-o 
misterioasă intuiţie, am făcut o legătură între acest loc şi visul 
meu urât. 

— Dar ai părăsit orașul acesta când aveai trei zile! îi spuse 
mama eci. 

— Ştiu. E o prostie, nu-i așa? Dar şi o ciudățenie. Orașul 
acesta frumos îmi place foarte mult, datorită climei lui calde și 

plăcute și vecinătăţii oceanului. Totuși, o umbră invizibilă mă 
tulbură în mod ciudat și mă împiedică să mă simt bine. 

— Dar, copila mea, tu erai mereu bine dispusă și veselă, 
observă Jonathan descumpănit. De la ce ţi se trage tristeţea 
asta? 

— Nu știu, tată. 

Amanda făcu o pauză, după care adăugă aproape în şoaptă: 

— Ieri am fost la cimitir. 

— Da, ne-ai spus. Ai avut toate motivele s-o faci. Carmen și 
Patrick Reilly au fost părinţii tăi naturali. Era normal să te duci 
să te rogi la mormintele lor. 

— Mandy, ce vrei să găsești? o întrebă mama ei, străduindu-se 
să atingă esenţa problemei. 

— O explicaţie. 

— Şi...? 

— Nimic, dar locul era încântător, arăta foarte romantic. 

— Excursia asta nu te-a tulburat prea mult? 

— Nu. De fapt, m-am simtit urmărită după aceea. 

— De ce? 

— Ştiu că m-aţi crescut de când eram în leagăn. N-aș fi vrut 
în nici un caz Să vă rănesc... 

— Mandy, o opri Ruth. Nevoia de a ști mai multe despre 
părinţii tăi naturali mi se pare absolut firească. Pat era vărul 
meu și amândoi erau prietenii noștri. După accidentul de 
mașină care s-a soldat cu moartea tatălui tău, ştiam deja că vei 
trăi alături de noi. Carmen ne rugase să fim naşii tăi și se 
pregătea să se mute la noi, pe coasta de est. 

— Când a murit, te-am adoptat. Nu ţi-am ascuns niciodată 
adevărul în legătură cu Pat și Carmen. De ce te preocupă acest 
subiect abia acum? Îți era teamă că n-o să fii iubită la fel de 
mult ca băieţii noștri? 

— Nu, deloc, dar voiam să risipesc orice îndoială referitoare 
la sentimentele mele faţă de voi. Pelerinajul acesta mi-a luat o 
mare piatră de pe suflet. Le-am văzut mormintele, le-am dus 
flori. Dispariţia lor atât de devreme m-a făcut să sufăr foarte 
mult, dar pe voi vă iubesc din toată inima, pentru că voi 
sunteți adevărații mei părinți. 

După o scurtă tăcere, Mandy continuă: 

— După aceea, m-am simţit mult mai bine. Fantomele și 
umbrele se împrăștiaseră. Azi-dimineață m-am dus să fac 
cumpărături. Soarele strălucea, păsărelele ciripeau... Eram 
atât de fericită pe când ieșeam din magazinul de 
porțelanuri... Găsisem exact ce voiam. Apoi am traversat 
strada și am văzut în parc un băieţaș, însoţit de doi bărbați. 
Unul din ei purta un costum negru, iar celălalt era îmbrăcat 
mai sport, în nişte blugi vechi și o cămașă galbenă cu 
mânecile suflecate. 

Ruth și Jonathan schimbară niște priviri mirate, în timp ce 
fiica lor continua descrierea amănunțită a acestuia. 

— Era înalt. Ca tine, tată. De-a dreptul uriaș! Ţinea copilul 
în braţe. Cred că era fiul lui. 

Tânăra miji ochii, încercând să-și amintească toate detaliile. 

— Aveau părul de aceeași culoare, foarte negru, cu reflexe 
arămii, aproape roșii. Băieţașul, care se numea Ricky, tocmai 

se trezise din somn și mă privea fix. Nimeni nu se mai uitase 
la mine în felul acela. Avea aerul că mă cunoaște și că aşteaptă 
ceva de la mine. Era foarte ciudat... 

Se înfioră fără să vrea. 

— Îmi amintesc că i-am zâmbit, deoarece mă privea 
insistent. Apoi m-am întors în intersecţie, ca să o iau pe 
Pennsiylvania Avenue și să ajung la hotel. Deodată, am auzit 
un concert asurzitor de claxoane... 

Le povesti apoi toată întâmplarea și rolul pe care îl jucase 
ea în salvarea băiețașului. Văzând exclamaţiile speriate ale 
părinţilor ei, se grăbi să-i liniştească. Fusese lovită de mașină, 
dar nu era rănită. În câteva zile, vânătaia va dispărea fără urmă. 

Vocea începu să-i tremure în timp ce evoca evenimentele 
care urmaseră după aceea: 

— După ce m-am liniștit în legătură cu starea mea și a 
copilului, am fost interesată de ce se întâmplase cu bărbatul 
rămas întins pe caldarâm. Când apăruse, răsuflase ușurată, dar 
la început el nici măcar n-o observase și nu avusese ochi decât 
pentru fiul lui. 

— Am avut o senzaţie stranie de déjà vu. Strada și scena 
aceea nu-mi erau total necunoscute, ca şi mirosul acela de gaz 
de eșapament și vacarmul asurzitor al mașinilor. Îl cunoșteam 
pe acel om. 

Mandy le reproduse cuvintele pline de bucurie ale lui 
Ricky, care credea că își regăsise mama. Apoi le-a descris 
expresia chinuită, disperată a bărbatului, atunci când l-a smuls 
din braţele ei. Intensitatea emoţiilor reflectate de trăsăturile 
lui îngrozite. 

Totuși, Amanda păstră tăcerea în legătură cu gestul lui de 
a o atinge pe obraz cu duioșie. 

— Apoi mi-a întors spatele și a plecat. Am rămas ţintuită 
locului ca şi cum aș fi paralizat brusc. Aveam impresia că 
trăiesc din nou acel coșmar cumplit... 

Deodată, izbucni în lacrimi. Ruth o îmbrățișă ca să-i mai 
aline durerea. Jonathan spuse: 

— Acum totul e în regulă, frumoasa mea prințesă. N-o să ţi 
se întâmple nimic rău. Oricum, mâine după-amiază plecăm 
acasă. Probabil că ai suferit un şoc din cauza accidentului. E o 
reacţie normală în asemenea situaţii. Eşti cu noi, nu trebuie să 
te mai temi de nimic. 

Hohotele de plâns se mai răriră și în cele din urmă tânăra 
se linişti. Șopti apoi cu o voce nesigură: 

— Mă bucur că plecăm acasă. Acum nu-mi mai place 
acest Oraș. 


Capitolul 2 


Steven Harper puse stiloul pe birou și începu să admire 
priveliștea pitorească prin fereastră. Se bucura în sfârșit de 
schimbarea pe care și-o dorea atât de mult, dar nu-și 
închipuise niciodată că va reincepe totul de la zero în acea 
ambianţă. 

De când terminase studiile, lucrase la o firmă importantă 
dar banală. Nu regreta acea experiență. De fapt, spiritul lui 
competitiv îl silise să se lupte și îi permisese să fie promovat 
foarte rapid, dar acum se găsea într-un decor total diferit. 
Devenit director adjunct al unei firme de informatică, se 
pregătea să-și schimbe complet stilul de viață, stabilindu-se pe 
dealurile verzi din Orange Country, în statul New York. 
Deocamdată, fiind ocupat cu afacerile și găsirea unei locuinţe, 
n-avusese timp să exploreze împrejurimile. Abia avusese timp 
să-i cunoască pe cei aproximativ douăzeci de angajaţi ai firmei. 
Și când va veni aici și familia lui, va avea şi mai puţină libertate. 

Steven Harper își întinse brațele musculoase deasupra 
capului, apoi își încrucișă mâinile la ceafă și își dădu capul pe 
spate, ca să-şi destindă mușchii spatelui și gâtului care 
deveniseră dureroși. Se duse apoi la fereastră și se uită la ceas. 
Era un cadou de la soţia lui. Pilar i-l oferise la prima aniversare 
a căsătoriei lor. 

— Doamne sfinte! Sunt mort de oboseală! șopti el. 

Programul pe care îl verifica îi făcea probleme. Probabil 
Că va trebui să refacă mare parte din el, ceea ce îi va lua 
foarte mult timp. Deocamdată, Steven nu așezase nici un 
obiect personal în multele rafturi din biroul lui, în afară de 
o ramă pe colțul biroului. Când văzu fotografia fiului său, 
schiţă un zâmbet ușor, plin de tristeţe. Avea un aer atât de 
singuratic, deși lângă el se afla Pilar. Deodată privirea 
ochilor verzi se înăspri și o expresie glacială se întipări pe 
chipul său. 

— Cine o fi? 

Rostise acele cuvinte cu voce tare, deși nu-și dăduse seama 
că o face. De când o văzuse pe femeia aceea, îi fusese 
imposibil să se uite la figura lui Pilar fără să se simtă tulburat 
de imaginea necunoscutei. Chiar și acum, amintirea ei îi 
provoca o durere ascuţită, de nesuportat. 

— Pe moment, am crezut că... 

Se întoarse spre fereastră, gândindu-se la trecut. Timp de o 
fracțiune de secundă, crezuse că îi apăruse dinainte Pilar în 
persoană, dar era absolut imposibil. Pilar era moartă. 

De ce oare îi fusese răpită de o soartă atât de crudă! Își 
pusese de multe ori această întrebare... De atâtea ori îl 

implorase pe Dumnezeu să-i asculte rugăciunile. Ar fi făcut 
orice sacrificiu ca s-o mai vadă măcar o singură dată. Și chiar 
atunci... 

Femeia aceea îl privise cu aceiași ochi verzi ca ai lui Pilar. 
Atunci când îi atinsese pielea feţei, buzele roșii ale acesteia se 
întredeschiseră cu o expresie dureroasă. O șuviţă din 
frumosul ei păr negru i se înfășurase în jurul încheieturii, ca 
pentru a-l reține și el fusese nevoit să tragă uşor ca să se 
desprindă de ea. Părul lui Pilar nu era atât de lung. Aceasta era 
mica diferenţă dintre ele. 

— Dracu s-o ia! înjură el. 

Răsfățat de bunicii materni, Ricky tocmai începuse să-și 
revină de pe urma morţii mamei lui. La puţin timp după 
dispariţia ei tragică, Steven se mutase cu ei în speranța că va 
recăpăta încrederea fiului său și își vor îmbunătăți relațiile cu 
el. Atunci când i se propusese acest post în statul New York, 
în luna iunie, șovăise îndelung. Pe de o parte, acest fapt îl va 
obliga să părăsească statul California, unde ocupa o funcţie 
importantă în specialitatea lui. Pe de altă parte, s-ar fi simţit 
dezrădăcinat, ca și fiul său. 

Plecarea lor din San Francisco risca să compromită fragilul 
echilibru al relaţiilor dintre el și Ricky, dar cum putea să 
refuze o promovare care poate i-ar fi adus statutul de asociat? 
În cele din urmă, acceptase. 

Mary şi Ildemaro Herrera, socrii săi, îl încurajaseră să ia 
această hotărâre. Se gândeau chiar să vină și ei ceva mai târziu 
să se stabilească pe coasta de est, deoarece Pilar fiind unica lor 
fiică, nu mai aveau alţi nepoți și nu voiau să se despartă de Ricky. 

Întâlnirea de coșmar cu sosia lui Pilar din luna iunie 
întărise hotărârea lui Steven și așteptase luna august cu 
nerăbdare. Chiar și acum, când se găsea la mii de kilometri 
distanță, nu putea să se gândească la acel incident fără să se 
cutremure de groază. N-ar mai fi fost în stare să trăiască acolo, 
temându-se permanent de apariţia acelei fantome. Până la 
urmă, şi-ar fi pierdut minţile. 

Steven se gândi la reacţia fiului său. Aflat în pragul unei 
crize de isterie, îl implorase pe tatăl lui să-l ducă din nou în 
parc, părând foarte hotărât s-o regăsească pe acea femeie. 
Legăturile firave care se creaseră între ei se rupseseră, ca și 
cum n-ar fi existat niciodată. În cele din urmă fusese mai 
ușurat când reușise să-l lase pe băiat la părinţii lui, în timp ce 
el își căuta o locuinţă. Simţea nevoia să uite tot ce-i amintea 
de Pilar: fiul lui, Ildemaro și Mary Herrera și chiar proprii 
părinţi. De ei scăpase, dar nu reușea să facă același lucru cu 
el însuși. 

Străduindu-se să se scuture de proasta dispoziţie care 
pusese stăpânire pe el, își luă haina, își strânse nodul cravatei, 
părăsi biroul și bătu la ușa de alături. 

— Plec mai devreme, Jon, spuse el din pragul ușii. Părinţii 
mei îl aduc astăzi pe Ricky şi vreau să-i întâmpin când 
sosesc. 

Patronul lui Steven ridică ochii spre el. 

— Desigur, Steven. Oricum ai stat peste orele de program. 

Bătrânul își drese glasul. 

— Totuși, dacă mai ai un minut disponibil, aș vrea să știu 
dacă ai puţin timp liber să arunci o privire asupra dosarului pe 
care mi l-a trimis Reynolds. 

— Reynolds? Îmi pare rău, unele nu-mi spune nimic. 

Jon îi făcu semn să ia loc. 

— Nu e nici o problemă. Mai întâi termină proiectul în curs. 
Cum mai stai cu el? 

— Destul de bine. Cred că va fi gata la sfârșitul săptămânii 
viitoare. 

— Perfect, perfect! îi răspunse Jon cu un zâmbet de scuză. 
Nu vreau să te limitezi la munca de programator, dar, dat fiind 
că ești foarte bun în domeniul acesta, profit de amabilitatea ta 
ca să recuperăm din întârziere. 

— După asemenea vorbe, chiar că nu pot să vă refuz! Unde 
este raportul Reynolds? 

Jon începu să râdă. 

— Nu, nu. Nu vreau să te suprasolicit. Ti-l voi da personal 
imediat ce vei termina programul la care lucrezi în prezent. 
Vei studia câte putin din el în fiecare zi și restul timpului îl vei 
folosi ca să te familiarizezi cu compania noastră. 

— Despre ce este vorba? 

— E un contract mai interesant decât afacerile noastre 
obișnuite, de aceea aş dori să te implici în rezolvarea lui. 
Ceilalţi cinci programatori angajați la noi sunt foarte 
competenți, dar tu ai mult mai multă experiență. De fapt, pe 
măsură ce te văd lucrând, sunt din ce în ce mai mirat de 
modestia CV-ului tău. 

Măgulit de compliment, Steven schiţă un zâmbet și îl întrebă: 

— Ce vrea Reynolds? 

Jon încercase de mai multe ori să poarte o discuţie mai 
personală cu tânărul, dar n-avusese nici un succes. 
Dându-se încă o dată bătut, începu să-i explice despre ce 
era vorba. 

— Compania lui și a noastră au legături foarte strânse. Noi 
cumpărăm de la el majoritatea materialelor noastre brute, dar 
între timp Pete și-a dezvoltat foarte mult afacerea și și-a 
diversificat activitatea. S-a asociat recent cu mai multe firme ca 
să cumpere Agenţia Imobiliară Comercială din New York. Ei 
sunt specializaţi în vânzarea de clădiri pentru birouri în tot 
statul, dar scot cel mai mare profit din orașele mari precum 
New York, Syracuse, Albany și Buffalo. Se mai ocupă și de 
închirieri și au filiale în toate centrele urbane importante. 
Totuşi, majoritatea tranzacţiilor se semnează în Manhattan. În 
prezent au mari probleme cu inventarierea bunurilor lor, mai 
ales a celor de închiriat. Pete vrea să ne încredințeze 
conceperea unui program care să permită fiecărei agenții să 
aibă acces pe loc la fişierul central și să fie la curent cu toate 
tranzacţiile în curs. Vor avea nevoie de informaţii referitoare la 
imobile, vânzările efectuate și oferte. Același lucru și pentru 
închirieri. Fiecare filială va avea propriul ei terminal care va 
intra în contact direct cu calculatorul central din Manhattan. 
Te interesează? 

— Foarte mult. Vom primi sarcina să ne ocupăm de toată 
instalaţia sistemului? 

— Da. Pete vrea neapărat să informatizeze totul, începând 
cu salariile angajaţilor și până la contabilitatea serviciilor 
juridice. Dacă accepţi să preiei afacerea, va trebui să petreci 
ceva timp în firma lui, ca să afli ce nevoi specifice au. Ai putea 
însă să te întorci acasă în fiecare seară. Sediul companiei lui e 
numai la o oră de mers de aici. 

— Sunt gata să studiez afacerea, dar dacă mă voi ocupa de 
ea numai câteva ore pe zi, înseamnă că va dura ceva timp. 
Reynolds este dispus să aştepte? 

— Pete Reynolds este un foarte vechi prieten de-al meu. 
Mi-am botezat și fiul mai mare cu numele lui. Ştie cum stau 
lucrurile și va avea răbdare atâta timp cât va fi necesar. Este 
încântat de colaborarea cu tine, deoarece a fost și el foarte 
impresionat de autobiografia ta. Oricum, durata lucrărilor nu 
are prea mare importanță. 

— E-n regulă atunci, spuse el pe un ton obosit. 

Șeful lui se uită la el uimit. Părea mai agitat și mai încordat 
decât de obicei. Oare era surmenat? Probabil că schimbările 
din viața lui profesională îi dereglaseră bioritmul. 

— Pari obosit, Steve. Trebuie să te menajezi. Dacă vrei, poți 
să-ţi iei câteva zile de concediu. 

— Nu. Simt numai nevoia de a face mișcare în aer liber. 

— Ei bine, află că nu-ţi va lipsi deloc mișcarea la Shaw. Cu 
cele două hectare de teren pe care le ai, vei fi nevoit să tunzi 
peluza destul de des. La New York nu e ca în California. Aici 
plouă des și iarba creşte foarte repede. 

Steven începu să râdă. De o lună și jumătate de când lucrau 
împreună, șeful lui nu-l văzuse niciodată descreţindu-și fruntea 
sau glumind. Conform zvonurilor pe care le auzise, tragedia 
vieţii lui personale îl afectase foarte mult. 

— Ai început să te acomodezi? 

— Da. Aș fi preferat o casă mai mică, dar am vrut neapărat 
o grădină mare pentru Ricky. În ultimii doi ani a stat închis în 
niște apartamente. 

— Ei bine, în parcul acela minunat se va simţi cel mai fericit 
copil din lume. 

— De fapt, cred că voi accepta oferta dumneavoastră și voi 
lipsi luni. Trebuie să-l înscriu pe Ricky la grădiniță. Cursurile 
au început deja, dar nu cred că vor fi probleme. 

— Oricum, nu e nevoie să cauţi o bonă pentru seară. Fiica 
mea este învăţătoare la Jefferson. Ea îl va însoţi şi băiatul va 
rămâne cu ea sau soţia mea până la întoarcerea noastră acasă. 

— N-aş vrea să abuzez de generozitatea dumneavoastră, îi 
răspunse Steven, foarte tentat să accepte. 

— Nu ne deranjează deloc. Oricum suntem vecini și Ruth 
iubește la nebunie copiii. Va fi încântată să se ocupe de el. 

— La vârsta asta, băieţii sunt nişte adevăraţi drăcuşori... 

— Nu-ţi face griji, e obișnuită. De altfel, fiica noastră era și 
mai rea, deoarece se lua la întrecere cu fraţii ei. 

— Acum, m-am dus. Altfel, părinţii mei vor sosi înaintea 
mea. 

După plecarea lui Steven, Jonathan Edwards se întoarse la 
dosarele lui. 

Era aproape patru după-amiază când Steven apucă pe aleea 
lată care ducea la noua lui locuință pe care o cumpărase 
pentru el și fiul lui. Cu câteva zile în urmă, muncitorii de la 
„mutări“ îi aduseseră o parte din mobilă și alte obiecte. Aproape 
tot mobilierul însă, era nou. Voia să înceapă totul de la zero. 

Când sosiră tatăl și mama lui, Steven avea o senzaţie stranie 
de bucurie amestecată cu teamă. Deși era nerăbdător să-i vadă 
pe fiul și părinţii lui, îşi făcea griji pentru felul în care va 
reacționa copilul, al cărui comportament se înrăutăţise foarte 
tare după incidentul din parc. 

Martha și Henry îl strânseră în braţe cu afecţiune, dar Ricky 
rămase deoparte. 

— Nu îl săruţi pe tatăl tău? îl întrebă Martha cu blândețe. 

— Nu mai sunt un bebeluș, spuse el posomorât, lovind cu 
vârful pantofului în pământ. 

Steven oftă. Băiatul nu va ceda decât după o luptă 
înverșunată. Nevrând însă să strice atmosfera revederii, se 
strădui să râdă, ca și cum refuzul fiului său nu-l afecta prea 
mult. Le spuse părinţilor săi: 

— S-au cam schimbat vremurile, nu-i așa? Tinerii din ziua de 
azi își afirmă foarte devreme independenţa. Ce-ar fi să facem 
O vizită mai detaliată? 

Martha intră înăuntru, pălăvrăgind cu o veselie prefăcută. 
Când ajunseră în bucătăria luminoasă și spațioasă, Ricky 
exclamă deodată: 

— Hei! E o gaură în zid, sub dulapuri! 

— Asta este pentru trecerea farfuriilor în partea cealaltă, îi 
explică Steven. 

Ricky își vârt capul prin deschizătură. 

— Pot să mă urc pe pervaz și să sar în camera cealaltă! spuse 
Ricky triumfător. 

— Ricky! îl dojeni Martha cu asprime. Îţi interzic să faci așa 
ceva! 

— Tati! 

— Bunica ta are dreptate, îi răspunse Steven zâmbind. Fără 
acrobaţii de genul ăsta, ai înțeles? 

Vizitară apoi biroul și salonul, care oferea o priveliște 
splendidă spre pădure și în care trona un șemineu uriaș. 

— Oh, Steven, este superb! exclamă Martha. 

Entuziasmul mamei sale îi făcu lui Steven o mare plăcere. 

— Şi eu am fost cucerit de peisaj. 

— Nu mă aşteptam la o casă atât de mare, spuse Henry 
Harper cu o voce șovăitoare. 

— E un cadru ideal pentru a crește un copil, spuse soţia lui. 
E de o mie de ori mai bine decât la periferia unui oraș 
suprapopulat. 

— Am cumpărat casa asta chiar din acest motiv. La început, 
mărimea ei m-a descurajat, dar prețul relativ modest m-a 
determinat s-o cumpăr. 

— Ei bine, fiule, ce părere ai? 

— E destul de mare pentru un ponei? 

Tatăl lui izbucni în râs. 

— Deocamdată nu, dar s-ar putea să fie data viitoare, de 
ziua ta. 

După ce luară masa într-o atmosferă veselă, Martha îl duse 
la culcare pe băieţaș, iar cei doi bărbaţi spălară vasele. 

Înainte să adoarmă, Ricky o chemă pe bunica lui. 

— Grandmartha! 

Martha Harper zâmbi. În ciuda insistențelor lui Steven și 
Pilar, Ricky nu renunțase la poreclele hazlii. Ca să facă 
diferenţa între bunici le spunea Grampie și Grandmary celor 
din partea mamei și Gramps și Grandmartha celor din partea 
tatălui. 

— Mâine pleci? continuă copilul. 

— Da, spre seară. Gramps trebuie să reînceapă serviciul. 

— Pot să vin și eu cu voi? 

— Nu-ţi place aici? îl întrebă Martha, întristată de întrebarea 
lui. În curând, vei avea o mulțime de prieteni. 

Fl aruncă o privire plină de teamă spre figura aspră a tatălui 
său și ochii i se umplură de lacrimi. 

— Am găsit-o o dată. Ar putea să mi se întâmple din nou, 
şopti el. 

Martha îl strânse la piept. Se întoarse și văzu trăsăturile 
crispate ale fiului ei. Steven rămase nemișcat, apoi plecă 
furios la parterul casei. După ce îl liniști pe băieţel, Martha 
cobori şi ea. 

Soțul ei își umplea pipa, cufundat în gânduri. Așezat în fața 
șemineului rece, Steven bea dintr-un pahar mare de whisky. 
După ce puse paharul pe măsuță, își sprijini coatele pe 
genunchi și-și luă capul în mâini, tremurând ușor. 

Martha întâlni privirea lui Henry și se încruntă îngrijorată. 
Nesimţindu-se în stare să o imbărbăteze, el dădu din umeri cu 
tristețe. Era evident că purtarea fiului său îl tulbura și pe el la 
fel de tare. 

Ea se apropie de Steven și îi puse mâna pe umăr. 

— Semănau atât de mult una cu alta? îl întrebă ea cu 
blândete. 

Fl îi răspunse cu o voce chinuită. 

— Mamă, vreme de câteva clipe, chiar am crezut că o am în 
fața mea pe Pilar. 


Capitolul 3 


Afară era aproape ziuă. Neputând să doarmă, Steven se 
răsuci în așternuturi. Era chinuit de o mulţime de amintiri 
care îi măreau confuzia și disperarea. Nu reușea deloc să se 
relaxeze. Durerea provocată de moartea soției sale nu-i 
trecuse și purtarea fiului său îl îngrijora foarte tare. Oare se va 
resemna vreodată Ricky şi va accepta ideea că își pierduse 
mama pentru totdeauna? Era revoltat de cruzimea sorții care 
îl lovise. Copilul lui era văduvit pe nedrept de iubirea maternă 
şi nici lui nu reușea să-i treacă supărarea. Cum să accepte 
tragedia unei disparitii atât de bruște? În plus, nu reușea să 
scape de un nesuferit sentiment de vinovăţie, deoarece el o 
îndemnase pe Pilar să plece. 

Cu ochii privind în gol, era total indiferent la ce se 
întâmpla în jurul lui și nu simţea nici măcar briza care îi 
mângâia picioarele. Absorbit de gânduri negre, retrăia 
evenimentele din ultimele zile. Eşecurile repetate ale relațiilor 

lui dificile cu Ricky îl umpleau de o frustrare insuportabilă. Nu 
era însă vina copilului. Din cauza neputinței lui de a-i explica 
situaţia, se considera unicul responsabil pentru starea aceea 
nefericită de lucruri. Oricum, și el se simțea la capătul 
puterilor... Dacă Pilar n-ar fi murit în felul acela... Dacă 
accidentul nu s-ar fi produs atunci... 

Ricky era încă mic pe vremea aceea. Se opusese cu 
înverșunare plecării lui Pilar, agăţându-se cu disperare de 
gâtul ei, plângând încontinuu. Steven fusese nevoit să-l 
smulgă din braţele mamei lui, care lua o cursă de noapte ca 
să-i vadă pe părinţii ei. Dat fiind că băieţelul nu se liniștea 
deloc, el plecase în grabă de la aeroport, fără măcar s-o 
îmbrătişeze pe soția lui. 

Şi el suferise cumplit din cauza despărțirii. În noaptea de 
dinaintea călătoriei făcuseră dragoste cu pasiune, bucurându-se 
enorm de perspectiva de a avea încă un bebeluș, deoarece 
amândoi își doreau mai mulți copii. 

A doua zi, Ricky fusese bosumflat și capricios, încurcându-se 
printre picioarele mamei sale și cerşindu-i în permanență 
atenţia. Nici amenințările, nici promisiunea unor cadouri la 
întoarcere nu reușiseră să-l liniştească. Tristeţea lui o făcu pe 
Pilar nervoasă și îngrijorată. Fusese chiar pe punctul de a-și 
anula biletul de avion. 

Dar Steven o sfătuise să nu se dea bătută. Avea nevoie de 
multă linişte în perioada aceea de început a sarcinii. În plus, 
era foarte legată de mama ei și nu avea nici un motiv să-i 
impună sacrificarea acelor mici vacanțe. În consecinţă, Steven 

îl certase foarte aspru pe Ricky, dar vorbele lui rămaseră fără 
nici un efect. Copilul începuse să urle și să plângă de i se 
rupea inima. 

Avionul spre San Francisco decolase la ora opt în seara de 
doisprezece septembrie, pe un cer fără nori. Enervat, Steven îl 
culcase pe Ricky imediat ce ajunsese acasă. Epuizat de 
strigătele şi hohotele de plâns, copilașul adormise în cele din 
urmă. 

Se dusese apoi și el devreme la culcare. Îi era deja dor de 
Pilar. Se chinuise ore în şir să adoarmă, dar fusese în zadar. 
Spera să primească un telefon, dar stabiliseră să aștepte până 
a doua zi, ca să nu-l lipsească pe Ricky de bucuria de a vorbi 
cu mama lui. 

Tocmai aţipise, când soneria de la intrare îl făcu să tresară 
brusc din somn, la ora două dimineaţă. Era căutat de doi 
bărbați. 

— Steven Harper? 

— Da, îngăimă Steven cu un aer năuc. 

Când văzu figurile triste ale celor doi, se încordă brusc și 
simți un junghi dureros în inimă. 

— Cine sunteţi? Ce s-a întâmplat? îi întrebă el începând să 
aibă o presimţise sumbră. 

— Îmi pare rău, domnule Harper. A avut loc un accident. 

— Pilar! Este rănită? 

Impresionat de tulburarea tânărului, polițistul îl anunţase 
cu cea mai mare blândeţe: 

— Avionul cu care călătorea soţia dumneavoastră s-a izbit 
de un alt avion în zbor. Nu există supraviețuitori. 


RĂTĂCIND PRINTRE VISE 37 


Nici acum, la un an și jumătate de la accident, lui Steven 
nu-i venea să creadă că era adevărat. Dar acesta era numai 
începutul necazurilor lui. 

La trei ani, Ricky nu fusese în stare să înțeleagă ce se 
întâmplase. Chiar și în timpul slujbei de înmormântare, 
ceruse încontinuu să se deschidă „cutia“ ca să „poată ieși 
mama din ea“. Doborât de propria lui durere, Steven nu se 
simţise în stare să-i explice cum stau lucrurile. În cele din 
urmă, Martha îl luase pe copil deoparte ca să stea de vorbă 
cu el. 

Deodată, Ricky se năpustise asupra tatălui său, lovindu-l cu 
pumnii lui mici și cu privirea plină de ură. ÎL acuzase apoi într-o 
engleză amestecată cu spaniolă: 

— Tu ai silit-o pe mama să plece! 

— Nu, Ricky! 

Îngenunchease lângă fiul lui, care era leit Pilar, și adăugase: 

— Şi eu eram trist din cauză că pleca. 

— Mentiroso! exclamase el în culmea furiei. O voi găsi eu! 
O voi forţa să se întoarcă la mine! 

Luni în şir după aceea, se uita cu atenţie la toate femeile 
brunete și cu pielea măslinie. Insistenţa lui îl rănea adânc pe 
tatăl lui care devenise din ce în ce mai distant, în timp ce fiul 
lui se închidea în el însuși. Între ei se căscase o adevărată 
prăpastie... 

Totuşi, încet-încet, Ricky renunțase la căutările lui 
înverșunate. Relaţiile dintre ei, încă destul de dificile, 
începuseră să se îmbunătăţească ușor. Tatăl și fiul se apropiau 
pe zi ce trezea unul de altul... 

Deodată, remușcările, singurătatea şi disperarea răvăşiră 
trăsăturile lui Steven. 

— De ce seamănă atât de mult cu Pilar? 

Se ridică brusc din pat şi se îndreptă spre baie. Jetul de apă 
fierbinte îl ajută să se relaxeze. Își frecă pielea cu toată forta ca și 
cum ar fi căutat să se elibereze de amintirea acelei femei, de 
senzaţia stranie pe care i-o lăsase atingerea obrazului și părului ei... 
Apariţia aceea îl tulburase enorm... Îi mulțumea lui Dumnezeu că 
necunoscuta locuia la mii de kilometri distanță de el... 

După ce își puse niște blugi spălăciți și o cămașă, cobori în 
bucătărie să pregătească micul dejun. Din fericire, dispunea 
de toată aparatura modernă necesară, care îi va ușura foarte 
mult sarcina... 

După ce puse de cafea, deschise frigiderul și scoase niște 
ouă și şuncă. Trebuia să-și facă de lucru ca să mai uite de 
trecut, dar acesta îl chinuia mai departe, fără încetare. Se 
cutremură când își aminti scena în care Ricky îi implorase pe 
bunicii lui să-l ia cu ei în California. Era convins că o întâlnise 
pe Pilar și era hotărât să se ducă după ea. 

— Te rog, tati! 

— Nu, Ricky, decretase Steven cu o voce hotărâtă. 

— Ştiu cum s-o găsesc, insistase copilul. 

— Am spus nu! 

Ricky aruncase furios furculița pe masă, în timp ce Martha 
se străduia să-l liniștească. Steven nu luase în seamă gestul 
provocator al fiului său. Din nefericire, nu era nici primul, nici 
ultimul. După moartea lui Pilar, crizele de furie ale lui Ricky 
duraseră luni în şir. 

— Mă va duce Gramps, spusese Ricky cu un aer agresiv. 

— Nu. 

— Ba da! Ba da! 

Enervat la culme de urletele lui stridente, Steven cedase 
nervos, nemaiputând suporta împotrivirea copilului. 

— Ajunge! Urcă imediat în camera ta! 

Ricky se ridicase brusc, răsturnând scaunul pe care șezuse. 

— Nu! exclamase el bătând din picior, în timp ce lacrimi de 
furie și neputinţă i se prelingeau pe obraji. 

Steven lovi tare cu pumnul în masă, provocând un zgomot 
asurzitor de veselă spartă. 

— Să nu mai aud nici o vorbă, Ricky! leşi afară! 

— Dacă nu mă lași să plec, am să fug de acasă! 

În cele din urmă, ajuns la capătul răbdării, Steven îl 
prinsese de umeri și îl zguduise puternic, avertizându-l că va 
mânca bătaie dacă va mai pomeni vreodată despre femeia aceea. 

Nu avea de gând să procedeze așa, dar când văzu chipurile 
șocate ale părinţilor lui şi spaima din privirea lui Ricky, trăsese 
o înjurătură și ieşise din casă trântind ușa după el. 


ee 


Înscrierea lui Ricky la grădiniţă a decurs fără nici un fel de 
probleme, dar directorul, Ben Campbell, se arătă ușor mirat 
când descoperi numele întreg al copilului: Enrique Michael 
Harper y Herrera. 

Foarte mândră de originea ei spaniolă, Pilar fusese 
încântată atunci când Steven îi sugerase să dea primului lor 
născut numele bunicului său, Ildemaro Enrique Herrera y 
Martinez. Ricky învățase engleza și spaniola concomitent. În 
cele din urmă, Enrique devenise Rique și apoi Ricky. 

Directorul la arătase grădiniţa lui Steven și fiului său și îi 
prezentase educatoarei și colegilor de grupă ai copilului. Deși 
venise cu două săptămâni mai târziu, doamna Hansen îl 
asigură pe Ricky că îi va ajunge cu ușurință din urmă pe ceilalți 
copii. Steven se uită gânditor la el în timp ce se instala 
cuminte la măsuta lui, apoi merse cu Ben Campbell în biroul 
acestuia. 

— Mai sunt şi alte formalităţi de îndeplinit? 

— Aţi pomenit despre bilingvismul lui Ricky. Doriţi să-l 
plasăm într-o grupă în care va putea să-și menţină nivelul în 
limba spaniolă? 

— Mi-ar plăcea foarte mult, dar există o asemenea 
posibilitate pentru un copil atât de mic? 

— Fireşte. Avem o comunitate hispanică foarte numeroasă 
și o educatoare foarte competentă. Atunci când a început să 
lucreze la noi, a propus un program special pentru a putea 
promova limba spaniolă. Proiectul ei a declanșat un adevărat 
război. De fiecare dată când îl supunea aprobării consiliului 
de administraţie, era respins, dar ea nu s-a descurajat deloc şi 
a pregătit un dosar complet, plin de cifre și statistici, ca să 
răspundă obiecţiilor care-i fuseseră făcute. Treaba asta a durat 
șase luni de zile, dar în cele din urmă programul a fost 
acceptat în unanimitate! 

— Perseverenţa este o calitate specifică femeilor, observă 
Steven zâmbind. 

— Oricum, tânăra aceasta este uluitoare. Extrem de 
hotărâtă în ceea ce face și până acum, cel puţin, n-a pierdut 
încă nici o bătălie. Iese victorioasă din toate confruntările. 
Predă câteva cursuri la liceul și colegiul din Groshen și după- 
amiaza vine aici ca să se ocupe de trei grupe diferite. Dacă 
sunteți de acord, îl voi înscrie pe Ricky la ultimul curs al zilei. 

— Ar fi foarte bine, dar fiica șefului meu a avut amabilitatea 
de a-l duce pe Ricky acasă după ore. La ce oră se termină 
cursul? 

Ben Campbell căută o foaie de hârtie pe biroul lui și o citi 
rapid. 

— Ah! Lucraţi pentru Jonathan Edwards, nu-i așa? Înseamnă 
că nu va fi nici o problemă. Mandy Edwards, profesoara 
noastră de spaniolă, este fiica lui Jon. Totul s-a rezolvat, 
aşadar. Sper să ne vedem la ședințele cu părinţii, încheie el 
zâmbind. 

— Îmi va face o mare plăcere să particip! îl asigură Steven. 


Capitolul 4 


— Astăzi v-aţi comportat pur și simplu jalnic, comentă 
Mandy pe un ton aspru. 

Ridicând tonul pentru a acoperi vacarmul creat de copii, 
continuă în spaniolă: 

— Mergeţi şi jucaţi-vă în curte. În liniște! Rămâneti acolo 
până va suna clopoțelul, dar vă avertizez că dacă nu sunteţi 
cuminţi, veți regreta amarnic. Aţi înțeles? 

Băiețașii și fetiţele o ascultară cu docilitate. Majoritatea lor 
o cunoşteau pe domnișoara Edwards de anul trecut și se 
fereau să se revolte împotriva acceselor de severitate 
neobișnuite ale acesteia. În realitate, nu era furioasă pe ei, dar 
nu tolera indisciplina. 

Oftând resemnată, Mandy se întoarse spre doamna 
Hansen, foarte tulburată și agitată și i se adresă în engleză: 

— Le-am dat drumul mai devreme. Mi-ai face un mare 
serviciu dacă i-ai supraveghea puţin de la fereastra clasei tale. 
Probabil că nu vor face cine știe ce prostii. 

— Mandy! Nu înțeleg deloc purtarea acestui copil, spuse ea 
coborându-și privirea asupra băiețașului care se agăța de 
fusta Amandei Edwards. Azi-dimineaţă era cât se poate de 
normal. 

— Stai liniştită, mă ocup eu de el. Până la urmă, voi găsi eu 
o explicaţie... 

În realitate, Mandy avea deja un răspuns... 

— Vino, Ricky, îi spuse ea luându-l de mână. Să mergem la 
infirmerie. 

Nici unul din ei nu vorbi în timp ce parcurgeau coridoarele 
grădiniței. Cu mintea confuză, Mandy se străduia să-și pună 
ordine în gânduri. 

În noaptea trecută, se trezise brusc din somn la ora două, 
cu ritmul bătăilor inimii foarte accelerat și tremurând din 
toate mădularele. Coşmarul revenise. Mereu același... Totuși, 
ceva parcă se schimbase. Singurătatea se răsfrângea acum 
asupra bărbatului şi copilului pe care îi întâlnise în 
California. 

Nemaireuşind să doarmă, încercase în zadar să rezolve 
misterul. Tocmai aţipise, când vocea mamei sale o trezise 
brusc din somn. Începând din acel moment, toate îi 
merseseră pe dos. Fiind prea târziu, n-avusese timp să 
mănânce. Când ieșise din casă, își rupsese ciorapii și fusese 
nevoită să urce din nou în camera ei să-și pună altă pereche. 
Apoi, necazurile se ținuseră lanţ. Era luni şi deci elevii nu-și 
făcuseră lecţiile și, colac peste pupăză, nu reușise să mănânce 
nici de prânz. Surprizele neplăcute veniseră una după alta, 
dar una din ele nu era total neașteptată! 

ÎL ridică pe băiat în braţe şi îl așeză pe o masă, apoi îi 
întinse o cutie cu șerveţele. El își șterse ochii și îşi suflă nasul, 
dar refuză să se uite la ea. Mandy îl privi, căzută pe gânduri. 

— M-am întâlnit astăzi cu cineva care semăna foarte mult cu 
tatăl tău. 

Băieţelul se opri din plâns și se uită la ea cu un aer temător. 
Mandy îl prinse de bărbie, îi examină cu atenţie expresia feţei 
și se așeză pe un scaun în faţa lui. 

— Şi el a fost la fel de mirat ca și mine, continuă ea. 

În timp ce îl privea fix pe Ricky, retrăia scena întâlnirii 
neașteptate cu tatăl lui. 

La ora mesei de prânz, intrase într-o cafenea ca să 
mănânce un sandviș și să bea un pahar de lapte. Abia se 
aşezase pe scaun când peste masa ei apăruse o umbră. 
Ghicise cine era înainte să mai apuce să ridice capul... Furia 
bărbatului o îngrozise pur și simplu. Când încercase să se 
ridice de pe scaun, el o prinsese violent de umeri și o lipise 
de zid. 

— Ce cauţi aici? urlase el. 

Nedumerită, lui Mandy îi fusese imposibil să articuleze 
vreun cuvânt și se mulțumise să îngaime câteva cuvinte de 
protest. Apăsarea degetelor devenise dureroasă. Neluând în 
seamă scântecele ei, o scuturase cu forța de umeri: 

— Să nu te mai apropii de fiul meu, auzi? Lasă-l în pace! 

Încercând să-și stăpânească spaima, îi studiase puţin 
chipul cu trăsături palide și ochii strălucind de furie. Spre 
uimirea ei totală, el trântise jos tava cu micul ei dejun, al cărui 
conținut se răspândise cu zgomot pe podea. Apoi ridicase 

mâna, vrând parcă s-o lovească. Din fericire, se stăpânise la 
timp. Își deschisese pumnul și o atinsese uşor pe obraz. 

Se întorsese apoi din ușa restaurantului și îi spusese fără 
să-i pese de figurile șocate ale celorlalţi clienţi: 

— Pleacă de unde ai venit! Este ultimul meu avertisment! 

Tremurând din tot trupul după această scenă, Mandy nu 
mai fusese în stare să înghită nici o îmbucătură. 

Aţintindu-și cu asprime degetul arătător asupra lui Ricky, 
începu să-i pună întrebări: 

— Dat fiind că tu eşti cel care ai provocat tămbălăul ăsta, 
poti să-mi explici și mie ce e cu toată povestea asta? 

Ricky o privea cu ochii măriți de mirare. Deschise gura să 
vorbească, dar ea îl opri. 

— Dar nu-mi mai înșira tot felul de baliverne în legătură cu 
mama ta. Fără minciuni, de data asta! 

— Tu eşti mama mea, spuse el cu înverșunare. 

— Nu. 

— Semeni cu mama. 

Tânăra râse forţat. 

— Oh, querido, sunt convinsă de asta! Tu și tatăl tău mi-aţi 
dovedit-o cu vârf şi îndesat. 

Ricky izbucni din nou în lacrimi. 

— Vreau să mă întorc acasă. 

— Şi eu vreau, dar trebuie să aştept... Ah, nu! 

Având o presimţire sumbră, îl întrebă cu o voce uluită: 

— Nu cumva ești Enrique Michael Harper y Herrera? N-am 
ce zice! Ziua asta a fost plină de lovituri de teatru! Hai să 
mergem, Ricky! 

leșiră în parcare ţinându-se de mână. Mandy se opri în fața 
unui Renault negru. 

— Pot să stau în faţă? o întrebă Ricky vioi, bucuros că 
rămăsese cu ea. 

— Da, dar trebuie să-ţi pui centura de siguranță. 

Copilul se execută și apoi începu să se uite prin habitaclul 
mașinii. 

— E o gaură în acoperiș! 

Mandy izbucni în râs. 

— E făcută dinadins, ca să intre aerul și soarele vara, îi 
explică ea. 

Introduse apoi cheia în contact și demară. După câteva 
minute, ajunse la destinaţie, la părinții ei. Drumul i se 
păruse mai scurt decât de obicei, probabil datorită vorbăriei 
lui Ricky, care compara peisajul cu cel din California lui 
natală. 

Amanda încetini, semnaliză stânga și intră pe alee. 

— Eu locuiesc foarte aproape de tine, o informă Ricky. 

— Ştiu. Tatăl tău lucrează pentru tatăl meu. Probabil că 
iarna poți să vezi casa noastră de la fereastra camerei tale. 

Ricky întrebă, în timp ce se uita la fațada albă a clădirii: 

— E la fel de mare ca a noastră? 

— Aproape. Noi avem patru camere la primul etaj și o 
bucătărie, un living, o sufragerie și un birou la parter. 

— Pot s-o vizitez? 

— Bineînţeles, dar mai întâi vom lua o gustare, deoarece eu 
n-am mâncat nimic la prânz. 

Mandy strigă tare, când ajunse în bucătărie: 

— Mamă! Am venit! 

— Ai sosit mai devreme! L-ai adus şi pe băieţașul lui Steven? 

— Da. Dă-mi voie să ţi-l prezint pe Enrique Michael Harper 
y Herrera. 

— Doamne sfinte! exclamă Ruth clipind des din ochi. 

Era privită de două perechi identice de ochi verzi și obrajii 
lor aveau niște gropiţe uimitor de asemănătoare. 

— Numele lui de alint este Ricky, adăugă Mandy. 

— Vrei să spui... începu să spună Ruth, uluită. 

— E chiar el, într-adevăr. 

— Dumnezeule mare! 

— Îi voi da lui Ricky un pahar cu lapte și niște biscuiţi, spuse 
Amanda schimbând subiectul. Eu voi mânca un sandviș. N-am 
pus nimic în gură de aseară. Sunt moartă de foame. 

Se întoarse apoi spre Ricky și-i propuse: 

— După ce vei termina, poţi să explorezi casa. Apoi, dacă o 
să ai chef, du-te în hambar să te joci cu puii de pisică. 

— Cu unii adevăraţi? 

— Da, sunt vii și vor fi pentru tine cei mai buni prieteni de 
joacă. Dacă vrei, poţi să te duci chiar acum la ei. 

Ricky plecă imediat, ţopăind într-un picior de bucurie. 

— Asemănarea este uluitoare, Mandy, îi spuse mama ei. 

— Nu-i aşa? Uite ce e mamă, am nevoie de ajutorul tău ca să 
îndeplinesc o sarcină extrem de delicată și neplăcută. 

Stând în picioare lângă fereastră, Ruth își dezlipi privirea 
de figura băiatului și se uită la expresia furioasă a fiicei sale. 

— Mandy, te rog să nu te lași pradă temperamentului tău 
vulcanic, o avertiză ea. 

— Stai liniștită, mamă! N-am de gând să-mi ies din fire. L-am 
întâlnit din nou astăzi pe individul acela. M-a terorizat 
îngrozitor și m-a tratat cu o brutalitate revoltătoare. 

Își suflecă mânecile și îi arătă locul în care se imprimase 
urma degetelor lui. 

— Eu și domnul Steven Harper trebuie să avem o discuţie 
foarte serioasă, și de data asta te asigur că nu voi mai fi luată 
prin surprindere. Am s-o iau eu înainte! Sună-l pe tata, te rog, 
și spune-i să se întoarcă acasă mai devreme sau foarte târziu. 
Mă duc să fac un duș și să mă schimb, ca să fiu gata de atac în 
confruntarea cu domnul Steven Harper! 

Deși își propusese să fie calmă, sub jetul de apă fierbinte 
izbucni deodată în lacrimi. Se clătină pe picioare și fu nevoită 
să se așeze în cadă ca să nu-și piardă echilibrul. Începu să 
geamă încet, dar își reveni curând și se spălă pe cap. 

Îi era îngrozitor de teamă. Furia oarbă a acelui individ o 
înspăimânta la culme. Fusese chiar pe punctul s-o lovească! 
Era înalt şi puternic. În fața lui, se simtea extrem de 
vulnerabilă. Oare ce trebuia să facă? 

Amanda Edwards nu-și putea stăpâni starea de neliniște. 
Steven Harper nu mai era o fantasmă dintr-un vis nebulos. 
Exista în carne şi oase. Avea un fiu, un serviciu şi se bucura de 
aprecierea tatălui său. Ca şi ea, avea și el emoţii și 
sentimente... Cum trebuia să se comporte faţă de el? 

În timp ce-și limpezea părul, în mintea ei începu să 
încolțească o idee. Tatăl ei îl aprecia şi îl respecta pe noul lui 
angajat în aşa măsură, încât avea de gând să-i încredințeze 
responsabilităţi din ce în ce mai mari în afaceri. Nu ar fi luat 

această hotărâre dacă asistentul lui nu i-ar fi inspirat o mare 
încredere, amestecată cu admiraţie. De când întemeiase firma, 
se ocupa de ea cu multă plăcere și mândrie și era convinsă că 
nu s-ar fi asociat cu Steven Harper fără să obțină un minim de 
informaţii despre trecutul acestuia. Deși era un om de o 
discreție proverbială, Jonathan Edwards nu era omul care să 
se arunce cu ochii închiși într-o asemenea aventură. 

Ceva mai liniștită, Mandy tocmai își usca părul, când auzi 
trântindu-se portiera mașinii. Se apropie de fereastră și îl zări 
pe tatăl ei. 

— Foarte bine, își spuse ea în șoaptă. Tata mă va ajuta. 

Peste câteva minute, Jonathan bătu la ușa ei. Ea îl 
întâmpină zâmbind, apoi, după ce el se așeză pe marginea 
patului, ea se întoarse spre oglinda măsuţei ei de toaletă. 

— Cum este individul, tată? 

Jonathan știa exact la cine se referea. 

— E calm, rezervat, poate puțin cam distant. 

— Dacă este așa, de ce l-ai angajat? 

— Datorită calităţilor lui profesionale. Este extrem de 
inteligent. E aproape un geniu. E în stare să conceapă niște 
programe foarte complexe cu un efort minim și să rezolve 
probleme care în aparenţă nu pot fi rezolvate. În plus, se 
dovedeşte a fi extraordinar de perspicace când e vorba să ia 
hotărâri de o mare importanță. Fostul lui director nu prea 
avea chef să-l lase să plece. I-a oferit un post de adjunct și i-a 
crescut foarte mult salariul ca să-l determine să renunţe la 
plecare. În comparaţie cu ce-i oferea el, propunerea mea 
părea absolut ridicolă. 

— Atunci, de ce a acceptat? 

— ... Până acum credeam că este atras de o eventuală 
asociere cu mine. La treizeci și doi de ani ai lui, are deja o 
carieră uluitoare. Având un tânăr atât de competent, 
Computerware va putea să concureze cu cele mai mari 
companii. 

Mandy schiţă un zâmbet. Desigur, tatăl ei nu spera să se 
măsoare cu niște uriași ca IBM, dar avea intenţia să se bucure 
într-o bună zi de o notoritate indiscutabilă în domeniul 
informaticii. 

— Şi acum? îl întrebă ea. 

— Sunt convins că tu știi mai bine răspunsul la întrebarea 
asta, nu-i așa, Mandy? 

— Poate, recunoscu ea șovăind. Spuneai că locuia la San 
Francisco? 

— Da. Cum eu aveam de gând să stau mai mult în sudul 
Californiei, i-am cerut să vină și el acolo ca să ne putem 
întâlni. Făcusem deja corespondenţă în câteva rânduri în 
legătură cu postul respectiv și tineam să mă întâlnesc personal 
cu el, ca să-mi pot forma o părere. Ne-am întâlnit marţi sau 
miercuri. 

— Probabil că a profitat de călătorie ca să-și ia câteva zile de 
vacanţă. 

Văzând privirea gânditoare a tatălui ei, ea adăugă: 

— Cred că a acceptat postul din cauza mea. 

— Da, şi probabil va pleca din același motiv. 

— Nu-ţi faci griji, tati. Nu-l vei pierde. Mi-a ordonat să 
dispar! 

— Ce s-a întâmplat? 

După ce îi povesti scena în amănunt, tânăra îl întrebă cu o 
voce gravă: 

— Cum era soţia lui? 

— Habar n-am. Nu am văzut niciodată vreo fotografie de a 
ei, iar el nici măcar nu i-a pomenit numele în fața mea, dar 
sunt convins că a iubit-o foarte mult. 

— Da, probabil că se iubeau la nebunie, șopti Mandy. Dacă 
i-ai fi văzut faţa... 

Păstrară tăcerea câteva clipe. Jonathan se uită la fiica lui cu 
un aer uluit, deoarece știa ce suflet generos are. Încă de când 
era mică răspândea în jurul ei numai optimism și bună 
dispoziţie. Ar fi putut să pună pariu că vor beneficia și Steven 
și fiul lui de aceste calităţi. Dar oare nu se împovăra cu o 
greutate mai mare decât putea să ducă? Era vorba despre niște 
probleme foarte grave, ale căror urmări riscau să se răsfrângă 
asupra tuturor și mai ales asupra ei, lăsând nişte urme de 
neșters. 

— Ştii cumva când a murit? 

— Nu cu exactitate. Știu doar că s-a prăpădit într-un 
accident de avion, în urmă cu circa doi ani. 

O mângâie cu tandrete pe obraz și adăugă: 

— Mandy, nu încerca să te lupti cu un lucru care te 
depășește. 

— Totuși, nu pot să rămân indiferentă. 

— Bineînţeles... dar fii atentă! Nu te grăbi! 

— Crezi că fac o prostie? 

— Nu, Amanda, dar dacă te vei ocupa de ei, poate că te vei 
implica fără voia ta într-o poveste cu urmări imprevizibile. 
Copilul este deja gata să te accepte și Steven sunt sigur că va 
fi foarte supărat din cauza asta. 

Tatăl ei se întâlnea zilnic cu Steven Harper la firmă, dar cu 
toate astea, ea avea impresia că știe mai multe despre acest 
individ. Amintindu-și de expresia din privirea lui și felul cum 
se purtase cu ea în cursul scurtei lor întâlniri din California, 
spuse: 

— Nu, tată. Îmi poartă pică pentru că îi amintesc de soţia 
lui, nu din cauza atitudinii fiului său. 

Acum, băiețașul nu-i mai crea probleme, deoarece bănuia 
că el își dăduse perfect seama cum stăteau lucrurile. 
Capitulase fără să insiste prea mult și încetase s-o mai ia drept 
mama lui. Fusese suficient să se arate categorică pentru a-l 
convinge, dar relaţiile ei cu Steven vor fi mult mai dificile... 
Sau poate se înșela? 


KKK 


Jonathan Edwards se uită cum parca Steven pe aleea din 
faţa casei. Telefonul lui Ruth îl avertizase asupra intentțiilor 
fiicei sale și se întorsese imediat acasă, în speranţa că va putea 
evita un război deschis. O luă pe Mandy de mâini și o indemnă 
din nou la precauţie. 

— Nu fi prea dură cu el, Mandy. Suferă îngrozitor de tare. 

— Stai liniștit, tată. Am avut vreme să mă calmez, îi răspunse 
ea cu un zâmbet blând și înțelegător pe buze. 

Jonathan se uită la mersul grațios al fiicei lui, în timp ce ea 
se îndrepta spre silueta înaltă a lui Steven Harper. Fiind foarte 
sensibilă, Mandy va şti cu siguranţă cum să procedeze ca să nu 
redeschidă rănile acelui nefericit. 

Stând cu spatele la casă, Steven n-o auzi venind. Se uita la 
fiul lui în timp ce acesta se juca împreună cu pisoii în fața 
hambarului. Mandy se opri la câţiva centimetri de el. 
„Doamne Dumnezeule, ajută-mă să găsesc cuvintele 
potrivite!“ se rugă ea în gând. Ar fi fost bine dacă i-ar fi putut 
fi de ajutor în încercarea dureroasă prin care trecea... 

Steven suferea îngrozitor de tare. Ricky fusese insuportabil 
pe toată durata weekendului. Nici măcar părinţii lui nu-l mai 
înțelegeau și se simţea atât de singur, atât de diferit faţă de 
omul de pe vremea când trăia Pilar! El însuși fusese uluit de 
accesul de furie și brutalitate pe care îl avusese în momentul 
în care o întâlnise pe femeia aceea în cafenea. Panica pe care 
o citise apoi în ochii acesteia îl făcuse, din fericire, să redevină 
rațional. Totuși, neputându-se stăpâni, îi învineţise braţul. Ea 
întruchipa toată furia și durerea ultimilor doi ani. Simţise 
nevoia să se răzbune pentru rana pe care i-o provocase 
apariția ei. Deocamdată, acea descărcare îl mai liniștise putin, 
dar tânăra nu înţelesese nimic. Deoarece ea nu era Pilar... 

Se întorsese la birou, dar nu-și amintea ce făcuse în acea 
după-amiază. Purtarea lui îi mirase în mod vizibil pe Jonathan 

şi pe secretara lui, dar Steven, rătăcit în lumea lui interioară, 
n-ar fi fost în stare să le ofere nici o justificare. Stătuse la birou 
până pe la ora cinci seara, străduindu-se să-și pună ordine în 
gânduri, dar totul a fost în zadar. Avea nevoie de soţia lui, 
acum mai mult ca niciodată. 

Când sosise la familia Edwards, era nerăbdător să-l ia pe 
fiul lui și să meargă acasă cât mai repede, ca să se poată 
cufunda din nou în amintiri. Când dădu cu ochii de fiul său, 
realiză prăpastia uriașă care se căscase între ei. Semăna atât de 
mult cu Pilar... 

— Doamne sfinte! Câtă nevoie am acum de prezenţa ei 
lângă mine, de înțelegerea ei... 

— Steven, trebuie să stăm de vorbă, auzi el o voce în spatele 
lui. 

Rămase încremenit. Vreme de câteva clipe stătu așa, inainte 
să se răsucească spre ea, palid și cu maxilarul contractându-i-se 
nervos. 

Mandy își duse degetul la gură. 

— Nu, îi spuse ea cu fermitate. Nu mai vreau să aud vorbe 
urâte. Vino cu mine, Steven. Trebuie neapărat să vorbim. 

Dat fiind că el nu se clintea din loc, ea îl trase de braţ. 

— Hai, Steven, vino cu mine. 

Vocea era a lui Pilar. Mintea înceţoşată a lui Steven 
amestecase imaginile celor două femei, care erau acum de 
nedespărtit una de alta. În clipa aceea, nu mai avea îndoieli în 
legătură cu identitatea miraculoasei apariții din fața lui. Era 
Pilar în carne şi oase. 

Fără să o scape nici o clipă din ochi, se luă după ea într-un 
fel de transă până la intrarea în casă. 

„Totul va fi bine, își spuse ea. N-a mai strigat la mine și n-a 
mai șters-o englezește. Înseamnă că de data asta vom sta de 
vorbă“. 

În timp ce el o strângea tare de mână, ea deschise ușa casei 
şi se îndreptă spre bibliotecă. 

— Stai jos, Steven. Te rog. 

El o fixa în continuare, fără să clipească măcar, ca și cum 
privirea îi era atrasă de un magnetism irezistibil. El luă loc pe 
canapea și ea se așeză lângă el. 

— Mă numesc Mandy. Amanda Jean Edwards. Locuiesc 
dintotdeauna aici, împreună cu familia mea. 

Steven își sprijini coatele pe genunchi și își luă capul în 
mâini într-o postură plină de tristeţe și disperare. Ea îl lăsă să 
stea în poziția aceea timp de câteva minute. Apoi se ridică în 
picioare și îşi puse mâna pe părul lui castaniu-roșcat. „E la fel 
de speriat ca şi Ricky“, își spuse ea, trecându-și mâna printre 
şuvițele lui mătăsoase. „Simte aceeași tristeţe și singurătate...“ 

— Poţi să plângi, șopti ea, dezmierdându-l ca pe un copil. 

Steven întinse braţele spre ea, o prinse de mijloc și o 
îmbrățișă. Își înăbuși un strigăt răgușit, dar nu mai scoase nici 
un alt sunet, în timp ce ea continua să-l mângâie cu tandrete, 
cu gesturi materne. 

— Te simţi mai bine acum? se interesă ea după câteva 
minute. 

El îngăimă un răspuns neclar, cu sens afirmativ. ÎI sili să-și 
dea capul pe spate și îi dădu la o parte părul de pe frunte. 

Steven o așeză pe genunchii lui. Era Pilar. Totul dovedea 
acest lucru. Îi recunoștea trăsăturile fetei, vocea, 
comportamentul. Pilar îl înțelegea și îi împărtășea tristeţea. 
Putea, în sfârșit, să se descarce de povara vinovăţiei cumplite 
care îl distrusese de la moartea ei. Îi va cere iertare și ea se va 
asocia durerii lui. 

Mandy nu încercă să se elibereze din strânsoarea lui. 
Aşteptă răbdătoare, în timp ce el continua s-o examineze cu 
atenţie. Apoi, el întinse o mână, îi atinse obrazul, o prinse de 
ceafă și o trase spre el fără s-o scape din ochi. 

Ar fi putut să-l respingă în orice clipă, dar nu făcu nici un 
gest. Avea prea mare nevoie să fie consolat. ÎL îmbrățișă pe 
după umeri, bucuroasă să-l poată alina cât de puţin. 

O sărută cu tandrete, dar fără pasiune, cu o tristeţe care 
îndureră inima tinerei, aflată în pragul unei crize de plâns. 
Apoi, prinzând-o cu degetele de părul negru și lung, îi lipi 
capul de pieptul lui. 

— Îmi pare rău, gemu el cu o voce tremurândă. 

— Ssttt! şopti ea. Nu-i nimic. Înţeleg. Simţeai nevoia să-ţi iei 
rămas-bun de la ea. 

Mandy mai rămase câteva minute ghemuită la pieptul lui, 
apoi îl sfătui cu multă blândețe: 

— Acum, întinde-te în pat, Steven. Încearcă să dormi putin. 
Voi avea eu grijă de Ricky. 

Încă ametit de șocul suferit datorită întâlnirii dintre trecut 
şi prezent, el o ascultă fără să se opună și atipi în timp ce ea îl 
acoperea cu o pătură. 

Mandy se uită o vreme la el, apoi părăsi încăperea oftând. 
Se îndreptă spre hambar. Imediat ce o zări, tatăl ei îi ieși în 
întâmpinare. 

— Totul e în regulă? 

— Așa şi aşa. Steven se odihnește. 

— Şi tu, cum te simţi? 

Mandy își puse capul pe pieptul lui Jonathan. 

— Nu mi-aş fi putut imagina niciodată că un om poate suferi 
atât de mult, spuse ea, ocolind astfel răspunsul la întrebare. 
Dacă mama a suferit la fel de mult când a murit Patrick, n-o 
condamn deloc pentru faptul că n-a luptat să rămână în viață 
când m-am născut eu. 

— Despre ce aţi vorbit? se interesă domnul Edwards cu o 
voce îngrijorată. 

— Am schimbat doar câteva cuvinte. Vom avea timp mai 
târziu să stăm de vorbă. Deocamdată n-a avut chef de așa ceva. 
Simţea doar nevoia să-și ia rămas-bun de la femeia pe care o 
iubea. 

Jonathan o strânse la piept pe fiica lui cu afecţiune. 

— Forța caracterului tău mă impresionează, prinţesă. Sunt 
foarte mândru de tine. 

Foarte emoţionată de compliment, Mandy îl sărută ușor pe 
obraz. 


Capitolul 5 


Lui Mandy îi plăcea să stea în biroul confortabil și liniștit pe 
care i-l cedase tatăl ei atunci când ea începuse să predea și își 
luase obiceiul să corecteze lucrările elevilor ei în locul acela 
plăcut, cu pereţii tapetaţi cu cărți îmbrăcate în piele. 

Tânăra considera extrem de importantă învățarea unei 
limbi străine în primii ani de studiu. De altfel avusese de 
multe ori ocazia să-și expună teoriile în faţa colegilor ei. 
Fusese foarte măgulită atunci când un prieten, redactor la 
„Ziarul educaţiei“, îi comandase un articol despre învățarea 
limbii spaniole în clasele mici. Încerca acum să-l scrie, dar 
nu-și găsea cuvintele. 

Lăsând deoparte ciorna plină de ştersături, Mandy începu 
să se uite pe fereastră. Nu va reuși să facă nimic până nu își va 
pune ordine în confuzia cumplită din mintea ei. Reușise să 
comunice cu Steven într-o anumită măsură. Acum trebuia să 
se gândească la ceea ce va urma, deoarece se simţea implicată 
în toată povestea aceea. 

Tatăl ei voia să-l păstreze pe Steven la Computerware. Fără 
îndoială situaţia va fi destul de jenantă, dar nu imposibil de 
suportat. Oricum, Mandy nu avea nici o putere. Nu putea să-l 
influenţeze în vreun fel pe bărbatul acela hotărât, care era 
evident că nu obișnuia să se răzgândească o dată ce luase o 
hotărâre. În orice caz, Steven Harper nu mai dădea bir cu 
fugiţii atunci când se afla în prezența ei. 

Cu Ricky, lucrurile stăteau altfel. El dorea numai să aibă din 
nou o viaţă normală. Voia o mamă, și cum Mandy semăna cu 
cea pe care o pierduse, prezenţa ei îi era de-ajuns. Se jucase 
toată seara liniştit şi nu venise în casă decât o dată sau de două 
ori, ca şi cum ar fi vrut să se asigure că ea se afla încă acolo. Îi 
spusese „mamă“ de câteva ori, dar renunţase după ce ea 
protestase cu destulă asprime. Se mulțumea să se bucure de 
prezenţa ei, fără să-și mai pună și alte întrebări. Pe viitor, 
relaţiile lor vor fi destul de dificile, deoarece era evident că, fie 
şi în cazul în care s-ar abtine de atunci încolo să vorbească 
despre acest subiect, el o va considera mereu mama lui. Va 
trebui să găsească mijlocul prin care să-i îndepărteze acele 
iluzii, pentru a-l forța să accepte adevărul. 

Cât despre Mandy, ea nu știa cum va trăi în zilele și 
săptămânile care vor urma. Până nu demult, crezuse că 
scăpase definitiv de coşmaruri, dar din păcate, după călătoria 
în California, acestea o bântuiau din nou, cu o frecvenţă 
alarmantă. 

Visele ei erau ciudat de asemănătoare între ele și totuși 
foarte diferite. De fiecare dată, niște umbre înceţoşate o 
împiedicau să distingă cu claritate faptele și personajele, dar 

Steven, Ricky şi o femeie îi apăreau mereu... Uneori, avea 
impresia că se recunoștea pe ea însăși în acea femeie... De ce 
oare mintea ei încerca să facă o legătură între coșmarurile ei 
tulburătoare şi locul nașterii sale? Ceva misterios o atrăgea 
acolo, într-un timp și spaţiu diferite în care apărea altă 
femeie... De ce avusese impresia de déjà vu atunci când îi 
întâlnise pe Ricky şi pe Steven pentru prima oară? Cum de 
sesizase cu certitudine prezenţa acelui bărbat și a fiului său în 
visele acelea nebuloase, pe care nu și le amintea decât cu 
greutate? 

Mandy se înfioră... Ce însemnau oare lacrimile acelea 
stârnite de sentimentul de singurătate? Erau purtătoarele unui 
mesaj? Mai devreme sau mai târziu, spera să dezlege misterul 
acelor vise obsedante, care o chinuiau până la epuizare. 

Bărbatul dormea în continuare pe canapea. Părea foarte 
liniștit, ca și cum nu mai avea nici o grijă pe lume... 

Dar ea era convinsă că nu acesta era adevărul, dacă era să 
se ia după vorbele lui Jonathan din timpul cinei. Avea niște 
răspunsuri uriașe și el nu părea omul care să fugă de greutăți. 
Printr-un capriciu al destinului, Mandy dăduse buzna în viața 
lui Steven Harper și a fiului său. La început, el o respinsese, 
de teamă să nu sufere. Într-un anumit sens, reacționase 
într-un mod sănătos. În cele din urmă, ea reușise să-l ajute și 
să-i aducă un pic de alinare. Poate că aceasta era explicaţia 
viselor ei. Ele o sileau să sară în ajutorul unui necunoscut. 
Chiar dacă visele ei chinuitoare o tulburau, trebuia să se 
ocupe de Steven şi Ricky... cu condiţia ca ei să-i dea voie 
s-o facă. 

Dar ce era atât de puternică? Tatăl ei avea dreptate. Nu mai 
era vorba despre nişte probleme lipsite de importantă ale 
adolescenților. Acum trăia în lumea adulţilor. O greșeală de 
judecată ar putea duce la urmări grave. Un eşec ar putea 
compromite fericirea... mai multor persoane. 

— Mandy... 

Vocea tulburată a lui Ricky și atingerea mâinii lui o treziră 
la realitate. Se aplecă să-l ia în braţe. Când el se ghemui la 
pieptul lui, îl sărută cu tandrete pe obraz. 

— Hai să ne uităm la televizor cu părinţii mei, Ricky. Tatăl 
tău are nevoie de odihnă. Probabil că în ultimul timp n-a 
dormit prea bine. 

— Doamna mi-a spus să mă duc să mă culc, spuse el când 
ajunseră în holul casei. 

— Doamna este mama mea, îi replică Mandy râzând. 
Numele ei este Ruth și probabil că are dreptate. Ar fi trebuit să 
fii de mult în pat, nu-i așa? 

— Da, dar nu pot să dorm dacă nu mi se spune o poveste. 

— Mi se pare normal, îi răspunse ea veselă, începând să 
urce scările împreună cu el. 


ee 


În cameră se mișca cineva. Rămânând nemișcat, Steven 
Harper încercă să distingă despre cine era vorba. Se auzi un 
foşnet ușor şi o siluetă feminină se îndreptă spre birou. 

— Mandy? o strigă Steven încet. 

— Ah, te-ai trezit? 

— Am dormit mult? 

— Destul ca să ratezi cina și telejurnalul de la ora 
unsprezece, îl ironiză ea. 

Steven îi zâmbi relaxat și se întinse cu voluptate. Avea 
impresia că scăpase de o piatră mare de pe suflet. 

— Mi-ai făcut cumva farmece? Până acum, m-am purtat 
foarte urât cu tine. Nu ţi-am mulțumit încă pentru că i-ai salvat 
viața lui Ricky. 

Mandy se aşeză și ea pe canapea și îi puse o mână 
liniștitoare pe braț. 

— Asta nu are nici o importanţă. Voiai s-o faci până când ai 
fost uluit de asemănarea mea cu soţia ta. 

— Iar începi? 

— Cum adică? 

— Să mă vrăjeşti. Nimeni nu mi-a mai vorbit pe un ton atât 
de liniștitor. Simt că nu mai am nici dramul de energie necesar 
pentru a ridica mâna. 

Ea izbucni în râs. 

— Oricum, prefer să încep eu discuţia, ca să putem avea o 
atmosferă plăcută între noi. Altfel, te vei ascunde în spatele 
unei măști de furie și brutalitate. 

Figura lui Steven se întunecă brusc. 

— Îmi pare rău... 

— Ssttt! Scuză-mă, n-ar fi trebuit să pomenesc de acest 
incident. Toate astea aparţin trecutului. Vom reîncepe relaţiile 
dintre noi pe baze noi, nu-i așa? 

Dat fiind că el dădea din cap afirmativ, ea schimbă brusc 
subiectul. 

— Ti-e foame? Îti voi da ceva să mănânci. Ia loc, îi spuse ea 
după ce ajunseră în bucătărie. Îţi voi pregăti o omletă specială, 
a la familia Edwards. 

— Cât este ceasul? se interesă el. 

— E ora douăsprezece și ceva. 

— Nu știam că am dormit atât de mult. Unde este... 

— Ricky e bine. L-am culcat într-o cameră de la etajul întâi. 
Poate să petreacă noaptea aici. 

— Te rog să mă scuzi pentru deranj. Ti-a făcut probleme? 

Mandy roși uşor. Nu voia să-l mai supere pe Steven 
spunându-i cât de insistent reîncepuse Ricky să-i spună mamă. 

— Nu, a fost foarte cuminte. 

Steven se uită în tăcere cum ea îi pregătea masa. Simplul 
fapt că privea o femeie făcând treabă în gospodărie îl învigora 
într-un mod foarte ciudat. Așa ceva nu i se mai întâmplase de 
multă vreme... 

Văzându-i privirea somnoroasă, Amanda îl întrebă: 

— Nu ești obișnuit să stai de veghe? 

În loc să-i răspundă, el îi adresă o altă întrebare: 

— De ce eşti încă trează la o oră atât de târzie? Îţi va fi greu 
să te scoli de dimineaţă ca să mergi la școală, fetiţo! 

— Mâine îmi va tine locul asistentul meu stagiar, Raymond 
Grayson. 

— Poziţia ta ierarhică îţi oferă niște privilegii! 

— Îţi vei lua și tu o zi de concediu, îl asigură Amanda. 

— Da? Când s-a luat hotărârea asta, mă rog? 

— În seara asta. 

În timp ce ea supraveghea omleta, Steven se apropie de ea 
şi o prinse cu un braţ de mijloc. 

— De ce? 

Ea tresări uşor când îi simţi atingerea răsuflării calde pe 
obraz. 

— Pentru că trebuie să stăm de vorbă și nu ştiu cât va dura 
treaba asta. Acum poţi să iei loc la masă. Omleta este gata. 

— Vom discuta despre Ricky? 

— Despre şcoală. 

— Ben Campbell spune că îţi atingi întotdeauna scopurile 
pe care ti le propui. Punctul tău de vedere are mereu câștig de 
cauză. 

— Chiar așa ti-a spus? 

— Da. E adevărat? 

— În orice caz, trebuie să recunoști că totul este mult mai 
uşor așa. 

— Pentru cine? 

— Pentru tine, bineînţeles. 

El începu să râdă. 

— Şi acum, mănâncă. 

Steven o ascultă. 


KKK 

Era foarte târziu. O rază de soare care se strecurase printre 
jaluzele făcea să strălucească părul arămiu al bărbatului 
adormit. Steven stătea întins pe burtă, cu braţele depărtate de 
trup și respira regulat. În timp ce dormea, figura lui relaxată 
avea un aer foarte copilăresc. Nu părea să aibă treizeci și doi 
de ani. 

Amanda se aşeză pe marginea patului, cu un picior îndoit 
sub ea şi atinse ușor umărul lui Steven. Îi rosti numele, dar el 
nu-i răspunse, așa că trebui să-l scuture puţin ca să-l trezească. 

Atunci când deschise ochii, ea îi zâmbi. 

— Dormi în aceeași poziţie ca și fiul tău, spuse ea. 

— Serios? 

— Da. 

Steven se rostogoli într-o parte și întinse braţele spre ea ca 
s-o tragă spre el. Picioarele lui Mandy se încurcară în 
cearșafuri în timp ce se zbătea să scape din îmbrăţișarea lui. În 
cele din urmă renunţă, deoarece din cauza mișcărilor ei 
dezordonate, bluza i se ridicase într-un mod cam indecent. 

El întinse mâna ca să-i dea la o parte şuvițele de păr din 
ochi și îi mângâie obrazul roşu de emotie. Apoi privirea îi 
alunecă spre sânii care-i săltau în ritmul unei respiraţii rapide 
și se opri la baza gâtului, unde observă că sângele îi bătea 
năvalnic în vene. Începu apoi să-i studieze îndeaproape 
buzele cărnoase și roșii. Nu mai putu să reziste ispitei și se 
aplecă să afle ce gust aveau. 

Dar Mandy îl respinse, proptindu-și mâinile în pieptul lui. 

— Eu sunt Mandy, îl avertiză ea. 

— Stiu. 

Nu era nevoie să-i aducă aminte cine este. Nu o lua drept 
Pilar. Când văzu expresia întrebătoare din ochii ei, el adăugă: 

— Linişteşte-te! Fac diferenta între ea şi tine, dar ești atât de 
frumoasă, atât de plină de viață! Nu m-am mai simtit atât de 
fericit de multă vreme. Simţeam numai nevoia de a împărtăși 
această bucurie cu altcineva. 

— Oh, atunci este perfect! 

Mandy îl prinse cu ambele mâini de ceafă și îl trase spre ea. 
Înţelegea foarte bine dorinta lui Steven. În plus, era un bărbat 
extrem de seducător. 

El o sărută la început mai delicat, cu o tandrete aproape 
ironică. 

— Îţi place? îi şopti el la ureche. 

— Foarte mult, îi răspunse ea cu o voce răgușită de emoție 
şi uşor ameţită de plăcerea neașteptată pe care o simţea. 

Atunci când  întredeschise buzele, o umbră  întunecă 
privirea lui Steven. Se aplecă apoi din nou ca s-o sărute, mai 
apăsat de data asta. Mandy îl ţinea strâns de ceafă, mărind în 
felul acesta efectul produs de apăsarea gurilor lor. Mâna lui 
alunecă spre decolteul ei și începu să-i deschidă nasturii 
bluzei. 

Reacţiile tinerei îl uimeau. Era evident că îl plăcea. Pe el, 
Steven Michael Harper. Pasiunea pe care o simţea faţă de el 
trebuia să-i fie răsplătită cu aceeași monedă. Ea nu era orice 
femeie, ci Amanda Jean Edwards... 

Oricum, nu făcea nici un efort ca s-o perceapă în felul 
acesta. O dorea. Pe ea, pe Mandy, din toată fiinţa lui și nu va 
vedea în ea umbra lui Pilar. 

Fl îi desfăcu și mai mult bluza la piept. Cuprinsă de un fior 
de nestăpânit, Mandy îşi înăbuși un geamăt, oferindu-se fără 
nici o ezitare mângâierilor lui. 

Deodată, Mandy se încordă, devenind brusc mai lucidă. 
Oare unde îi fusese capul? N-avusese de gând să meargă atât 
de departe. Va înțelege și va consimțţi Steven să-i dea drumul? 
Dumnezeule! Știa măcar pe cine săruta? 

Ezitarea lui Mandy și lacrimile care străluceau în ochii ei 
măriți de groază îi fuseseră de-ajuns lui Steven ca să-și 
domolească dorinţa. Era evident că îi era teamă să nu fie luată 
din nou drept Pilar. În plus, îi înţelesese perfect purtarea 
pasionată care fusese o reacţie pur fizică, pe când, din punct 
de vedere psihic, nu era încă pregătită să i se dăruiască. Se uită 
îndelung la emotiile care se succedau pe trăsăturile feţei ei. 

Îmbujorată toată, stătea în continuare cu pleoapele lăsate. 
Acest acces de timiditate și ipocrizie îl miră pe Steven și îl puse 
în gardă. Din punct de vedere emoţional, sau mai degrabă 
senzual, Mandy nu era atât de matură şi de emancipată pe cât 
lăsa să se vadă. Se depărtă încet de ea, ca tânăra să poată să-și 
revină. 

— 'Ţi-e foame? îl întrebă ea cu vocea tremurândă, deși făcea 
eforturi să se stăpânească. 

— Am o foame de lup! 

Deodată, înțelegând sensul cuvintelor lui echivoce, ea se 
îmbujoră din nou la faţă și abordă un aer jenat: 

— Nu am... Adică... 

— În general, la micul dejun mănânc două ochiuri, spuse el 
cu calm. 

Era atât de matură, dar în același timp necoaptă și 
inocentă! își spuse el dându-i drumul din brațe cu părere de 
rău. O ajută să-și încheie nasturii bluzei, apoi își înfășură o 
şuviţă din părul ei pe deget și trase de ea, ca să-i aducă faţa pe 
pieptul lui, cu un oftat melancolic. 

Mandy îl respinse râzând și sări în picioare. 

— N-ai pic de rușine! Să faci toate astea pentru un ou! 

Steven se ridică și el şi o luă prin surprindere. O prinse ca 
un clește cu braţul de talie și ea se trezi lipită de trupul lui viril 
care tremura de dorinţă pentru ea. 

— Mandy, şopti el pe un ton grav 

Steven oftă adânc. Nu vrusese să o sperie. Se purtase atât 
de frumos cu el... O întoarse și o împinse pe ușa deschisă a 
camerei. 

— Mai mănânc și şuncă la micul dejun! spuse el. 

În timp ce șunca sfârâia în tigaie, Mandy se străduia să-și 
vină în fire. Îi veniră în minte scenele de groază din cafenea 
și din momentul în care Ricky sărise să se agaţe de gâtul ei 
imediat ce o văzuse. După ce depășise șocul acelor lovituri 
de teatru succesive, Mandy se hotărâse să folosească și ea 
arma surprizei. Trebuia neapărat să se afle pe poziţii de forță 
atunci când se va întâlni din nou cu Steven Harper. În caz 
contrar, va rămâne din nou lipsită de apărare în faţa lui, în 
timp ce el se va refugia în spatele măștii sale dure și 
impenetrabile. 

Într-adevăr, atunci când îl luase pe Steven pe nepregătite, 
îl silise să iasă din defensivă și se arătase mai cooperant. 
Probabil că acesta se așteptase la un răspuns furios din partea 

ei, dar ea refuzase să se lase mânată de furie. Dezorientat pe 
moment de sângele rece al lui Mandy, fusese nevoit să 
analizeze situaţia cu calm. Tactica tinerei se dovedise a fi mai 
eficientă. 

Mai târziu, când o luase pe genunchii lui, ea văzuse în 
gestul lui nevoia de a fi consolat de cineva și trăgea nădejde că 
prin prezenţa ei va reuși să-l facă pe Steven să alunge din 
minte fantoma soţiei sale. 

Sparse două ouă în tigaie, după care așeză tacâmurile pe 
masă. Rememoră apoi ultimul episod al relaţiilor dintre ei. Nu 
se așteptase să trăiască o scenă atât de intensă. La început 
crezuse că, în mod inconştient, Steven o confunda din nou cu 
soţia lui, dar calmul vorbelor lui o făcu să creadă că n-avea 
dreptate. O uluiseră şi propriile ei reacții. Săruturile lui Steven 
o tulburaseră îngrozitor, dar el îi respectase timiditatea și 
reţinerile. 

Mandy se întoarse să-l strige și tresări în momentul în care 
îl văzu stând în pragul ușii bucătăriei și uitându-se la ea căzut 
pe gânduri. Deși avea hainele răvășite și şifonate, trupul lui 
emana o virilitate tulburătoare, un magnetism puternic care 
treziră în ea imediat senzualitatea feminității. 

Stânjenită de privirea lui insistentă, Mandy lăsă ochii în jos. 

— Mandy... 

Steven se apropie încet de ea și îi întinse mâna. Ea îşi așeză 
mâna în palma lui deschisă cu o ușoară ezitare, iar el îi sărută 
degetele, unul câte unul, după care le lipi de obrazul lui. În 
clipa aceea, ea ridică privirea speriată spre el. 

— Nu-ţi cer să mă ierţi. Nu-ţi regret nimic. Te-ai simţit bine, 
păreai fericită, dar nu voiam în nici un caz să-ţi fac vreun rău. 
Aveam nevoie de căldura ta reconfortantă... 

Deodată, se opri. Părea să nu fi reușit să facă să-i dispară 
jena. Păcat... Oare de ce o supărase acel sărut lipsit de 
importanţă? Avea și aşa destule probleme cu cei doi Harper ca 
să-şi mai creeze și altele suplimentare... 

— Mandy, ai vrea să vii la mine acasă după micul dejun? Aș 
vrea să mă schimb de haine. După aceea, dacă ești interesată, 
îţi voi vorbi despre Pilar. 

Mandy se uită îngrijorată la el. În mod instinctiv, avea şi nu 
avea încredere în el. Steven nu încercă s-o influenţeze și o lăsă 
să ia singură hotărârea care i se părea cea mai bună. 

— Așa se numea? Pilar? E un nume foarte frumos. 

El o conduse până la un scaun. Înţelesese sensul 
răspunsului ei. Va veni. Mandy oftă adânc. 

— Eram... 

Stânjenită de curiozitatea ei indiscretă, făcu o pauză, dar 
continuă aproape imediat: 

— Sunt... 

— Îţi voi arăta o fotografie, dar pot să-ţi spun, Mandy, că nici 
mamele voastre n-ar fi putut să vă deosebească. Sunteţi 
absolut identice... 


Capitolul 6 


Întrevederea lor a fost urmată de niște zile pline de farmec. 
Apariţia Amandei Edwards în viaţa celor doi Harper a produs 
un efect uimitor asupra tatălui și fiului, care începură să 
petreacă din ce în ce mai mult timp cu vecinii lor. 

Firește, Ricky venea la ei dintr-un singur motiv: Mandy. Pe 
Steven însă îl atrăgeau mai multe lucruri. Îi făcea o mare 
plăcere să stea la taclale cu Jonathan și cu Ruth, care erau niște 
oameni foarte sinceri şi cultivați. Conversaţia cu ei era 
interesantă și îl stimula enorm, făcându-l în felul acesta să se 
simtă foarte bine în compania lor. 

Totuși, Steven recunoștea că era atras și de prezenţa lui 
Mandy. Asemănarea cu Pilar nu mai juca nici un rol, deoarece 
nu mai era bântuit de fantoma fostei sale soţii. Simţea că în 
sfârșit reîncepe să trăiască și tânăra îi acorda un ajutor prețios 
în această privinţă. Firea ei veselă îl atrăgea ca un magnet pe 
Steven, poate și din cauză că uitase de multă vreme cum e să 

fii fericit. Datorită ei îşi dădea seama că viaţa lui încă nu era 
distrusă în mod iremediabil. Era convins că într-o zi sufletul 
lui va fi din nou apt să iubească. 

Pe măsură ce treceau zilele, observa trăsături proprii 
personalităţii ei. Evident că asemănarea uluitoare cu Pilar 
exista în continuare, dar începea să descopere diferenţele de 
caracter şi comportament dintre ele. 

De la scena din bucătărie, nu mai încercase s-o sărute și 
nici măcar s-o îmbrătişeze. Îi venise s-o facă de mai multe ori, 
dar se abținuse. Mandy se temea prea mult de asemănarea ei 
cu Pilar. 

Prudenta lui Steven fu răsplătită. Mandy nu mai fugea de 
el. În prezenţa lui, se purta foarte firesc și spontan. 

Apoi, într-o zi, surprinse o discuţie între Mandy și Ricky, în 
momentul în care băiețașul o lua din nou drept Pilar, cu o 
încăpățânare de nezdruncinat. Sufletul i se întristă îngrozitor 
când o văzu că se străduiește să-şi apere identitatea 
amenințată. 

— Pot să vin cu tine, mamă? 

— Poftim? îi răspunse Mandy pe un ton ușor amenințător. 

— Mamă, repetă hotărât Ricky cu un aer provocator. 

Mandy își puse mâinile în șolduri, uitându-se calmă la el. 

— Ştii foarte bine că eu nu sunt mama ta, îi spuse ea 
liniștită, fără nici o urmă de furie sau asprime în glas. 

— Ba da! se încăpățână copilul. 

— Ba nu, Ricky. 

— Ba da, ba da! urlă el. 

— Te avertizez, Ricky, nu glumesc deloc! Tin foarte mult la 
tine, dar dacă nu ești în stare să ţii minte cine sunt, nu mai 
vreau să stai aici. Îți amintești numele meu, nu-i așa? 

El nu-i răspunse. 

— Ricky! insistă ea. 

— Mandy, îi răspunse el cam în silă. 

— N-am auzit prea bine. 

— Mandy! strigă el furios. 

Tânăra nu mai continuă discuţia şi îşi văzu de treburile ei. 
După câteva minute, băiețașul întinse brațele spre ea, 
afundându-și faţa în fusta ei. 

— Iartă-mă, Mandy... 

Ea îngenunche lângă el și îl strânse la pieptul ei. 

— Nu mai plânge querido. Înţeleg că ţi-e dor de mama ta. E 
normal să mă iubeşti pentru că semăn cu ea, dar eu nu voi 
putea niciodată să o înlocuiesc. 

— De ce? scânci el plângând. Dacă tăticul meu s-ar căsători 
cu tine, tu ai deveni mama mea. Așa a făcut și tatăl lui Jason și 
acum el are o mamă. 

Mandy îl mângâie pe păr și zâmbi. 

— Este mama lui vitregă, Ricky. Nu e tot aia. 

— Dar ai putea să-mi fii și tu mie mamă vitregă, nu-i așa? 

Amanda se prefăcu față de copil că se gândește 
îndelung. 

— Dacă tatăl tău m-ar lua de soţie, da, dar treaba asta este 
foarte complicată. Nu mă voi mărita niciodată cu el, decât 
dacă m-ar iubi așa cum o iubea pe mama ta, ceea ce nu este 
cazul. 

Ricky rămase o vreme pe gânduri, apoi o întrebă foarte serios: 

— Mamele... ăăă... mamele vitrege îi iubesc pe copii ca și 
mamele lor adevărate? 

— Da. 

— Dacă sunt cuminte, vei accepta să devii mama mea 
vitregă? 

— Tu uiţi un singur lucru, Ricky și anume că așa ceva este 
imposibil, din moment ce tatăl tău nu este îndrăgostit de 
mine. 

Când văzu expresia lui dezamăgită, ea adăugă cu blândeţe: 

— Nu fi supărat, Ricky. Chiar și așa, să știi că te iubesc la fel 
de mult ca o mamă. 

El se năpusti la pieptul ei. 

— E adevărat? 

— Fireşte... și poate chiar mai mult de atât. 

Atunci când ea începu să-l gâdile, el se puse pe chicotit și 
râs în hohote. Apoi, devenind brusc serioasă, îi prinse faţa în 
mâini și îl privi drept în ochi. 

— Ricky, trebuie neapărat să înţelegi de ce nu voi putea să 
fiu niciodată mama ta. Este foarte important. Dacă te vei 
preface că doar crezi acest lucru, fie și numai în sinea ta, fără 
să spui la nimeni, riști să o uiţi pe mama ta adevărată. Pilar era 
o femeie mult prea bună ca să merite așa ceva. Aș suferi foarte 
mult dacă amintirea ei ar dispărea din cauza mea. Prefer să 
rămân pur și simplu Mandy. De acord? Dar ține minte un 
lucru: te iubesc la fel de mult ca ea. 

— Nu vreau s-o uit pe mama, îi răspunse el pe un ton serios 
și încruntându-se. Sunt de acord cu tine, Mandy. 

— Eşti un băiat drăguţ, spuse ea sărutându-l pe vârful 
nasului. Acum, du-te și joacă-te afară, trebuie să mătur pe jos. 

După ce plecă băieţașul, Mandy se duse în debara să ia o 
mătură și aproape se ciocni de Steven, care o prinse de braţ ca 
să nu cadă. 

— Ai... Ce ai auzit din discuţie? îl întrebă ea, jenată de 
prezența lui. 

— Tot. 

— Oh, Steven! 

— Îmi pare rău. 

— De ce? 

— Pentru că... 

Se opri brusc, ezitând să pomenească despre asemănarea 
ei cu Pilar. 

— Pentru că un băieţel are nevoie de o mamă? 

— Nu. 

— Pentru că ai putea să umpli golul din viaţa fiului meu? 

— Nu, șopti ea. 

— Mandy, tu n-ai nici o vină că semeni atât de mult cu Pilar. 
E foarte greu pentru tine, ştiu... 

Ea își înăbuși o exclamaţie ironică, dar el continuă: 

— Şi eu sunt la fel de dezarmat în faţa lui Ricky. Faptul că 
pomeneşte mereu de Pilar mă supără cumplit... 

Mandy începu să măture nervoasă podeaua. De fapt, 
purtarea lui Ricky nu-i punea prea mari probleme, ci mai 
degrabă cea a lui Steven, deoarece el nu făcea nici măcar o 
aluzie la acest subiect. Pe cine vedea el atunci când se uita la 
chipul ei? Pe Mandy sau pe Pilar? 

Steven își drese glasul. 

— L-ai dus foarte frumos cu vorba pe Ricky, ceva mai 
devreme. 

— Nu-mi fac nici o grijă în privinţa lui, spuse ea continuând 
să măture cu mișcări furioase. 

El o prinse de umeri, ca s-o determine să se oprească. 

— Explică-mi ce-ai vrut să spui, Mandy. Nu sunt în stare 
să-ți citesc gândurile. 

Ea se desprinse de el cu stângăcie și ezită câteva clipe, 
căutându-și cuvintele. 

— Steven, de ce nu vorbeşti niciodată despre soţia ta? Sunt 
convinsă că ai iubit-o foarte mult. Nu... 

Se opri, neștiind cum să continue. Voia să-l ajute și pe el și 
pe fiul lui, dar nu știa dacă va reuși. Cine știa dacă nu cumva 
cuvintele ei îi vor deschide rana încă nevindecată? 

Steven o strânse de mâini. 

— În cazul în care mă întrebi dacă mai sufăr și acum, 
răspunsul este unul afirmativ. Probabil că nu mă voi putea 
consola niciodată de moartea lui Pilar. O iubeam din tot 
sufletul. 

Modul în care se exprima, plin de respect și discreţie, 
dovedea adâncimea sentimentului său. 

— Nu încerc să ascund acest lucru și nici să-i păstrez 
amintirea ca pe un secret. Îi vorbesc foarte des despre ea lui 
Ricky și oamenilor care au cunoscut-o, dar faţă de alţii mă 
abtin și fac acest lucru mai ales faţă de tine, ca să nu-ţi las 
impresia că fac mereu comparaţie între voi două. 

— Dar este totuși inevitabil, nu-i așa? îl întrebă ea 
zâmbind forțat. 

— La început era foarte greu, dar acum... nu mai este așa. 
Există diferenţe uriașe între tine și Pilar, deși din punct de 
vedere fizic semănaţi ca două picături de apă. 

Tuşi cu un aer jenat. Îi venea greu să-i explice nişte lucruri 
atât de neclare chiar şi pentru el însuși! Nu cumva risca să o 
zăpăcească și mai tare de cap pe tânără, în loc s-o liniștească? 
Schimbă subiectul cu o jenă evidentă, fără să-și dea seama că 
mărea tulburarea și nesiguranța lui Mandy. 

— Ce-ar fi să ieșim în oraș cu Ricky, să ne distrăm la jocurile 
electronice? Vom juca o partidă de „Invadatorii spaţiali“. 

Silindu-se să-și ascundă gândurile, Mandy fu de acord cu 
propunerea lui. 

— Voi doi puteţi să jucaţi, dar dacă vă închipuiţi cumva că 
eu aș putea salva galaxia, vă înșelaţi. De câte ori am încercat, 
am provocat un adevărat dezastru, în beneficiul omuleţilor 
verzi. 

Această excursie la clubul de jocuri video a mai fost urmată 
și de altele. Au fost apoi la celebra herghelie din Goshen, unde 
Ricky a călărit fericit pe nişte minunati cai de curse și la siturile 
istorice de pe coastă, în locul în care debarcaseră primii 
pionieri din Noua Anglie. 

Duminică, după ce se întorceau de la biserică, mergeau toți 
la părinţii lui Mandy, unde Steven aducea tot ce era necesar 
pentru gătirea unor prăjituri delicioase, care îi plăceau foarte 
mult lui Ricky. 

În ziua aceea, Mandy se hotărâse să facă pâine. Stând la 
masa din bucătărie, Steven se uita la tânără și la fiul lui. 

Asemănarea dintre ei încă îl uluia, ca și buna înțelegere care 
domnea între ei. 

— De ce trebuie frământată atât de mult? o întrebă Ricky pe 
Mandy. 

— Ca să devină pufoasă. 

— Şi dacă te-ai opri acum? 

— Pâinea va fi tare ca piatra. 

— Pot să frământ și eu? 

— Bineînţeles. Ia şi tu o bucată de cocă, dar trebuie să 
încerci să lucrezi în ritmul meu, altfel pâinea va fi tare. 

Steven își stăpâni râsul când văzu eforturile fiului său care 
se murdărise tot pe degete și încerca în zadar să formeze un 
cocoloș. 

— Nu pot, se plânse copilul. 

— Lasă-mă pe mine câteva minute. După aceea, îţi voi arăta 
cum să faci. 

Steven se spălă pe mâini la chiuvetă și-i spuse lui Mandy: 

— Tu ajută-l pe Ricky. Mă ocup eu de rest. 

— S-ar putea să fie distractiv, îl ironiză ea. 

— De ce? 

— Păi... pentru cineva care nu știe să pregătească decât 
mâncare congelată... 

— Oricine poate să dea cu pumnii într-un cocoloș de cocă, 
o tachină sigur pe el. 

— Vedem noi cine are dreptate. 

După ce mâncară sandvișuri cu pâine caldă, Mandy nu mai 
contenea cu laudele. 

— Pâinea n-a fost niciodată atât de bună și pufoasă! Mă 
uimești pur și simplu! 

Steven își ridică o mânecă de la cămașă, își umflă bicepsul 
brațului bronzat şi-i spuse făcându-i cu ochiul: 

— E nevoie de forță și rezistenţă. Femeile n-au așa ceva. 

Mandy scoase limba la el. Ricky izbucni în râs, dar se feri 
rapid când ea încercă să-l gâdile. 

— Ah, bărbaţii ăștia! exclamă ea oftând. 

— Şi cu toate astea, ce v-aţi face fără ei? spuse Steven, încă 
serios. 

Mandy îl lovi pe umăr cu un prosop. El se apropie de ea, 
ameninţând-o cu aceeași pedeapsă pe care voise să i-o 
administreze ea lui Ricky. Ea se dădu înapoi, râzând în 
hohote. 

— Steven! Să nu îndrăznești! 

— Ba da! Stai să vezi! 

Mandy îi aruncă șervetul în faţă și alergă spre ușă, dar nu 
suficient de repede ca să poată scăpa de brațele lui vânjoase, 
care o doborâră pe covorul de frunze moarte. 

— Nu! Nu suport să fiu gâdilată! 

Sosi și Ricky în goana mare ca să vadă despre ce era vorba 
și începu să-l încurajeze pe tatăl lui prin strigăte ascuţite. Când 
Mandy îl ameninţă că-l pedepsește pentru îndrăzneala lui, el 
plecă rapid de pe terenul de luptă. 

— Te rog! îl imploră ea în timp ce el se așeza călare 
deasupra ei. 

Cu o sclipire jucăuşă în ochi, el își apropie degetele de 
Jocurile cele mai vulnerabile din jurul taliei. 

— Nu! Oprește-te! 

O prinse de încheieturile mâinilor și o împiedică să se mai 
zbată, după care îşi apropie faţa de chipul ei, la doar câțiva 
centimetri distanţă. 

— Cere-mi iertare pentru că m-ai lovit! 

— Să crezi tu! spuse ea scuturând din cap. 

Atunci, puse în aplicare amenințarea, provocându-i un râs 
zgomotos și chicoteli înfundate. La un moment dat, îi atinse 
sânii și Mandy rămase brusc nemișcată. 

Privirea lui Steven se întunecă. Rămase și el nemișcat 
cuprins brusc de dorinţă. 

Abia îndrăznind să mai respire, Mandy așteptă, dominată 
de teamă, dar și de pasiune. Numai sosirea zgomotoasă a lui 
Ricky o salvă de o îmbrățișare pătimașă. 


Capitolul 7 


A doua zi după Halloween, Ricky se juca în grădină, sub 
supravegherea lui Mandy. Avea un ochi învineţit, pentru a 
patra oară în două luni. În recreatie, se încăierase cu un alt 
băiat și tânăra îi despărţise, dar nu reușise să afle cauza. 

Ricky se tăvălea prin stratul gros de frunze moarte. Tânăra 
se gândi, cu o expresie melancolică pe față, la copilăria ei 
agitată. 

— Ai redevenit şi tu o fetiţă? 

— Steven! M-ai speriat! Nu ţi-am auzit mașina. 

— Am lăsat-o la un service pentru revizie. M-a adus 
mecanicul până la intersecţie. 

Mandy se strădui să ignore ușoara furnicătură care simţi 
că-i parcurge coloana vertebrală. Îi plăcea modul în care o 
tulbura Steven, dar era extrem de atentă. Se temea de 
sentimentele pe care i le stârnea acest bărbat și încerca să le 
înăbușe, ca să nu fie tratată poate cu indiferență. 

— Te duci să lucrezi cu tata? 

— Da. Am terminat studiile preliminare ale proiectului 
Reynolds, așa că nu va mai trebui să mă duc la New York în 
fiecare zi. 

— Deci vei petrece mai mult timp la birou? 

Mirat de întrebarea ei ciudată, Steven se încruntă. 

— Da. Dat fiind că eu şi tatăl tău plecăm la aceeași oră, de 
acum încolo vom pleca împreună și îl vom lăsa pe Ricky la 
şcoală. 

— Ah! Acum înţeleg de ce te-ai hotărât să locuiești lângă 
şeful tău! 

Steven își dădu seama că Mandy încerca să-și ascundă 
gândurile în spatele unei măști ironice. Oare ce încerca să-i 
ascundă și de ce? 

— Mandy? 

— În plus, profiti de existența unei dădace libere și 
devotate! exclamă ea râzând. Nu-i aṣa? 

Văzând că nu putea avea cu ea o discuţie serioasă, Steven 
se dădu bătut. 

— Tăticule, tăticule! Te-ai întors mai devreme! exclamă 
vesel băiatul, aruncându-se în braţele tatălui său. 

— Oh, iar te-ai bătut! observă el cu o voce resemnată. 

— N-a fost vina mea. Teddy Bishop m-a făcut mincinos. 

— De ce? 

— Pentru că el mintea, nu eu. 

Steven văzu cu coada ochiului că Mandy dă din umeri și 
oftează. 

— Nici mie n-a vrut să-mi spună, spuse ea. 

Mai avuseseră loc asemenea scene. Deși relaţiile dintre tată 
şi fiu deveniseră mai cordiale, Ricky mai avea din când în când 
accese de ostilitate. În acele momente, uneori i se confesa 
tinerei, dar niciodată lui Steven. Purtarea lui o întrista foarte 
mult pe Mandy, pentru că știa că Steven ţinea foarte mult la 
fiul lui. 

— Foarte bine, Ricky. Ştii ce-am hotărât. Nu te vei uita la 
televizor timp de o săptămână. 

— N-ai decât. O să mă joc cu Mandy. 

— Poate că ar trebui să ţi-o iau și pe Mandy. Probabil că asta 
ar fi o pedeapsă mai eficientă. 

Copilul suferi o transformare subită. Trupul i se încordă, își 
strânse tare pumnii și urlă furios: 

— Dacă o fortezi şi pe ea să plece ca pe mama, am să te 
ucid, ai înţeles? Am să te ucid! 

— Doamne sfinte! Ricky! 

Palid ca un cadavru la faţă, Steven îl prinse de mâini pe fiul 
lui, pentru a încerca să-l calmeze. 

— Ricky, n-am vrut... 

Mandy îl împinse cu brutalitate de lângă Ricky și îi trase 
copilului o palmă răsunătoare. Surprins, acesta se potoli 
brusc. 

— Și acum, îţi vei cere iertare de la tatăl tău, îi comandă 
Mandy cu asprime. Steven voia să spună doar că nu mă voi 
mai juca de acum încolo cu tine, în cazul în care te vei mai 
bate la grădiniță. Eu sunt total de acord cu el. Nu-mi plac 
băieții care se bat prosteşte între ei. 

Mandy simţi mâna lui Steven pe umărul ei. Îi părea rău 
pentru el. Un tată atât de bun nu merita un tratament atât de 
nedrept. 

I se adresă apoi din nou lui Ricky, care avea încă o 
atitudine agresivă. 

— Bun. Acum te rog să fii atent la ce îţi voi spune și îţi 
ordon să mă crezi. În caz contrar, vei avea parte de o bătaie 
bună la fund și nu-ţi voi mai da voie să vii pe la mine. Ai 
înțeles? Tatăl tău nu a forţat-o pe mama ta să plece. O iubea 
foarte mult, ca și tine, de altfel. Pilar simţea nevoia să se 
odihnească și s-o vadă pe mama ei. Eşti în stare să înţelegi 
aceste lucruri? Pilar fusese gata-gata să se răzeândească din 
cauza ta, pentru că erai capricios și prost dispus. Așa sunt 
mamele în general. Nu voia să te facă nefericit, chiar dacă asta 
ar fi însemnat să facă un sacrificiu. Tatăl tău însă știa cât de 
mult își dorea ea s-o vadă pe bunica ta și de aceea i-a spus să 
plece. Trebuie să aibă grijă de soțiile lor şi să le iubească ceva 
mai mult decât pe băieţașii egoiși ca tine. După ce a murit 
Pilar, o parte din viaţa lui a dispărut o dată cu ea. 

Pe obraji îi şiroiau lacrimile, dar ea continuă: 

— Te-ai purtat într-un mod oribil! Tatăl tău a suferit la fel de 
mult ca tine, poate chiar mai mult, la moartea lui Pilar şi acum 
se simte vinovat faţă de tine, pentru că îi faci viața 
insuportabilă. Te rog să-i ceri iertare în clipa asta! De data asta 
însă, s-o faci în mod sincer! 

Se uitase spre bărbatul care stătea în spatele ei și îi 
îmbrățișă picioarele cu ambele mâini. Steven îngenunche 
lângă ea, o luă în brațe şi începu s-o legene ușor. 

— Îmi pare rău! îi şopti ea la ureche, cu vocea răgușită de 
emoție. 

El o sărută pe cap. 

— Nu face nimic. Totul este în regulă, îi răspunse el pe un 
ton liniștitor, în timp ce se uita la fiul lui. 

Ricky era vizibil afectat de tirada pasionată a lui Mandy. El 
îl întrebă pe tatăl lui, cu buzele tremurând: 

— Ăă... Şi tu eşti nefericit? 

Steven nu știa ce să-i răspundă. Dacă spunea da, băiatul ar 
fi fost chinuit de remușcări, dar dacă răspunsul era nu, 
prăpastia dintre ei s-ar fi mărit și mai mult. 

— Steven, sper că n-ai de gând să-i ascunzi adevărul! îl 
avertiză Mandy. 

— EL n-are nici o vină. N-a înţeles cum stau lucrurile. 

— Stiu, dar Ricky simte nevoia să ştie adevărul. 

Deodată, copilul se năpusti spre gâtul tatălui său, cu 
ambele braţe întinse. 

— Tăticule! Tăticule! Iartă-mă. N-o să mai fiu rău niciodată. 

Forţa asaltului său îi răsturnă pe toţi trei în stratul gros de 
frunze moarte. Steven îl strânse la piept pe fiul său care 
plângea în hohote. 

— Îţi mulţumesc, şopti el strângându-i mâna lui Mandy. 

Atunci când ea izbucni în lacrimi, el o luă și pe ea în braţe. 

Așa îi găsiră Ruth şi Jonathan, ghemuiţi unul într-altul, 
Steven mângâindu-i pe cei doi. 


e 

Era o zi ciudat de caldă pentru luna noiembrie. Deoarece 
părinţii lui Steven veniseră în vizită, Mandy îl lăsă la ei şi se 
duse acasă să cerceteze nişte lucruri. Ceva mai târziu, când 
vremea se răcise simţitor, Ricky, Steven și soţii Harper 
invadaseră casa familiei Edwards, la invitaţia lui Ruth și 
Jonathan. 

Ricky era foarte agitat și făcea multă gălăgie. Din cauza 
zburdălniciei lui, a fost zgâriat de unul din pisoi și acum 
plângea de mama focului, dar Steven și Mandy nu se lăsară 
impresionați, mai ales că îl făcuseră atent de mai multe ori. 
Lăsându-l în grija tatălui său, tânăra se duse în hambar ca să 
vadă dacă nu cumva îi făcuse vreun rău pisoiașului. Acesta sări 
fericit în poala ei şi începu să toarcă. În clipa aceea, Mandy 
auzi discuţia dintre cei doi Harper. 

— Ce părere ai despre Steven, Henry! 

— Mi se pare că e în plină formă. Arată mult mai bine decât 
atunci când l-am adus pe Ricky. 

— Da, spuse soţia lui cu o voce în care se citea o uşoară 
îngrijorare. Dar purtarea lui nu mi se pare prea sănătoasă... 

— Să fim serioși, Martha! Cum poți să spui aşa ceva? Steven 
era complet blocat și când se enerva nu reușea să se mai 
controleze, ceea ce avea un efect jalnic asupra lui Ricky. Ca 
toți copiii de vârsta lui, băiatul ăsta are nevoie de fermitate. Ca 
să-ţi spun sincer, eram foarte îngrijorat pentru Steven, 
deoarece era total lipsit de luciditate şi autoritate. Acum, 
situaţia este cu totul alta şi mă bucur că lucrurile s-au schimbat 
radical. 

— Da, da... Sunt de acord cu tine, dar relaţiile lui cu fata 
asta mă necăjesc foarte tare... 

— Cu Mandy? se interesă soțul ei, mirat. 

— Da. I-a acaparat total. Stă tot timpul cu ei. 

— Aşa e şi normal, doar sunt vecini. În plus, ea este fiica 
şefului lui Steven și educatoarea lui Ricky. 

— Ştiu, Henry. De fapt, îmi place foarte mult de ea. E foarte 
drăguță și simpatică. Dacă n-ar semăna atât de mult cu Pilar, 
l-aş încuraja pe Steven să aibă legături mai strânse cu ea. Ar fi 
o sotie perfectă pentru el. În plus, este evident că îl adoră pe 
copil. 

— Ştiu cât de mult îţi dorești să-ţi vezi toţi copiii căsătoriţi, 
Ruth, dar nu e oare prea curând pentru Steven? Abia a început 
să-şi revină după moartea lui Pilar. Prietenia acestei tinere l-a 
ajutat foarte mult. Nu știu de ce îţi faci atâtea probleme. 

— Pentru că este sosia lui Pilar. 

Mandy se înroși la față de emoție. Cei doi Harper se aflau 
la distanță de doar câţiva metri de ea și nu știau că ea se 
găsește în hambar. Totuși, se simțea mult prea stânjenită ca 
să-şi facă simțită prezenţa și să încerce să le arate ce rol jucase 
ea în privința lui Steven și Ricky. 

— L-am întrebat pe Steven dacă s-a gândit să se mai vadă și 
cu altcineva şi mi-a spus că nu. 

— Poate că încă nu se simte pregătit. 

— Sau poate își face iluzii deșarte în legătură cu Mandy. 
Atunci când a văzut-o prima oară, a luat-o drept Pilar. Cine știe 
dacă nu cumva continuă să creadă acest lucru în mod mai 
mult sau mai puţin inconștient? 

Mandy nu mai vru să asculte continuarea discuţiei. leși 
afară fără zgomot şi se plimbă îndelung înainte să se întoarcă 
acasă. Steven pretindea că face o distincţie clară între ea și 
Pilar, dar dacă nu era adevărat? Și dacă ar fi putut să aleagă, 
oare n-ar fi preferat-o pe Pilar, mama copilului său? 


KKK 


La sfârşitul lui noiembrie, de Ziua Recunoștinței, era 
așteptată acasă la Steven pentru masa festivă, dar ea preferă să 
facă mai întâi o plimbare prin pădure. Discuţia dintre cei doi 
părinţi ai lui Steven lăsase urme adânci în sufletul ei. Nu era 
deloc de acord cu ei, dar ce argumente putea să le ofere? 
Fotografiile și reacţia oamenilor nu lăsau nici o umbră de 
îndoială asupra asemănării până la identitate dintre cele două 
femei. Ea era și va fi întotdeauna sosia perfectă a lui Pilar 
Herrera Harper. 

Deși se bucura de simpatia lui Steven, putea oare să se 
amestece în continuare în viaţa lui? Condamnată să nu fie 
decât umbra unei femei dispărute, va reuși vreodată să se 
împace cu acest statut? Cine știa dacă dragostea lui nu se va transforma 
treptat în resentimente, gelozie sau în ceva și mai urât? 

Dacă ar face o încercare, în ciuda reținerilor ei, și ar da 
greș, oare nu risca să facă rău tuturor celor din jurul lui? Erau 
implicaţi foarte mulți oameni: Steven, Ricky, familia Harper, 
părinţii ei, cei ai lui Pilar, pe care ea încă nu-i cunoscuse... 

— Ce-o să se întâmple cu mine? se lamentă ea cu voce tare. 

Nu exista vreun răspuns la întrebarea ei. Fu cuprinsă brusc 
de o ciudată senzaţie de singurătate, ca în coșmarurile ei 
sinistre, şi începu să plângă în tăcere. 


KKK 


Copacii dezgoliți de frunze își înăltau crengile spre cer. Un 
strat subtire de zăpadă acoperea pământul îngheţat. Tânăra, 
îmbrăcată în culori vii, era vizibilă de departe în peisajul acela 
dezolant. Lui Steven îi fu foarte uşor s-o găsească, dar oare îl 
va lăsa să se apropie de ea? 

— Mă eviti cumva, Mandy? 

Ea tresări surprinsă atunci când el îi puse o mână pe umăr. 
Ce putea să-i spună? Nu voia să-l rănească... 

Steven nu observase imediat schimbarea petrecută cu 
Mandy. Totuși, în ultima vreme trebuia să recunoască un 
lucru evident: tânăra se arăta din ce în ce mai reticentă faţă de 
el. Se gândi că poate cauza era incidentul de după Halloween. 
Regreta că îl pălmuise pe băieţel? Se hotărâse să vorbească 
deschis cu ea. Prezenţa ei îi devenise indispensabilă. 

Steven o forță pe tânără să se întoarcă spre el. 

— De ce fugi de mine? 

În loc de răspuns, Mandy oftă adânc. Ce cuvinte să 
folosească pentru a-și dezvălui sentimentele faţă de un bărbat 

care era încă îndrăgostit de soţia lui, cu atât mai mult cu cât ea 
părea întruchiparea vie a dispărutei? 

El o luă în braţe și îi mângâie șuvițele mătăsoase ale 
părului. 

— De ce, Mandy? 

Se ghemui ca o pisică la pieptul lui. Bărbatul acesta 
căpătase atâta importanţă în viața ei... Nu se va putea niciodată 
consola cu absenţa lui. Nu credea că are dreptul să-l atingă, 
dar nu putu rezista tentatiei și îl luă de gât cu ambele braţe. 

— Ricky mi-a spus că au venit părinţii lui Pilar. Nu voiam 
să-i deranjez cu prezența mea, din cauza asemănării mele cu 
fiica lor... 

— Nu mă minţi, Mandy, îi răspunse Steven uitându-se 
insistent în ochii ei. Ştii foarte bine că ei nu vor fi aici decât 
peste o lună. 

Stânjenită de privirea lui fixă, Mandy clipi des din ochi și își 
mușcă buza de jos. Își lipi apoi fruntea de pieptul lui Steven, 
în timp ce o lacrimă mare i se prelingea pe obraz. 

El o prinse de bărbie, forțând-o să ridice ochii spre ea și îi 
şterse cu blândeţe ochii umezi. 

— Mă eviti încă din ziua de Halloween. La început nu eram 
prea sigur, deși aveam unele bănuieli. Atunci însă când am 
văzut că n-ai venit astăzi împreună cu părinţii tăi, am știut... 

— Le-am spus să te anunţe că întârzii puţin, îl opri ea cu o 
voce aspră. Ricky era supărat? 

— Nu, dar micii noastre petreceri îi lipsește prezenţa ta. Mă 
duceam acum la tine acasă, în speranţa să te aduc ceva mai 
devreme la masă. 

O luă de mână și când îi văzu privirea neîncrezătoare, ochii 
i se umplură de tristeţe. 

— Te temi cumva că m-am înfuriat că l-ai pălmuit pe Ricky 
și i-ai vorbit cu sprime? Nu m-am supărat absolut deloc. 
Relaţiile dintre noi s-au îmbunătățit simțitor începând din ziua 
aceea. 

Mandy se uită la el uluită, apoi faţa îi fu luminată de un 
zâmbet. 

— Da, de asta îmi era teamă. Am fost o proastă, nu-i așa? 

Steven se încruntă. Era clar că Mandy era chinuită de 
lucruri mult mai serioase, altfel n-ar fi fost imediat de acord 
cu el. 

O luă apoi cu brațul de mijloc și o conduse de-a lungul 
lizierei pădurii, povestindu-i vesel cât de uluit fusese Ricky 
când văzuse pregătirile pentru masa festivă. Încântată de acea 
diversiune, Mandy izbucni în râs și glumi cu el tot timpul până 
ajunseră în casă. 


ee 


Masa de Ziua Recunoștinței fusese foarte reuşită. Steven îi 
invitase pe membrii familiei Edwards pentru a le mulțumi 
pentru nenumăratele atenţii oferite lui Ricky și lui însuși. Se 
aflau acolo și fraţii lui Mandy, împreună cu soțiile și copiii lor. 
Toţi apreciaseră prânzul bogat și în special curcanul la 
cuptor. 

Steven, împreună cu bărbaţii clanului Edwards se uitară 
după aceea la un meci la televizor. Ruth și surorile ei, Marlene 
şi Lisa, discutau despre sugari şi nașteri, deoarece Pete și Lisa 
urmau Să mai aibă un copil. Mandy participa din când în când 
la discuţie, dar trăgea cu urechea și la pălăvrăgeala animată 
dintre Melinda, fiica lui Peter, de opt ani, și Ricky. Tom, fratele 
ei și Jeff, fiul lui Randy, de patru și trei ani, urmăreau curioși 
discuţia, dar nu luau parte la ea. 

— N-o să poţi nici măcar să te joci cu el, spuse Ricky. O să 
plângă toată ziua. 

— Eşti gelos pentru că nu poți să ai și tu un frăţior! îi 
răspunse Melinda cu răutate. 

Mandy își stăpâni un zâmbet. Melinda adopta întotdeauna 
o atitudine superioară, ceea ce cu Ricky ar fi putut crea 
probleme. 

— Ba da! protestă el. 

— Nu! 

— Tăticul meu îmi va da un frăţior dacă o să i-l cer. 

— Nu fi prost. Așa ceva este imposibil, dacă n-ai o mămică. 
De altfel, băieţii nu pot să aibă copii. Numai fetele pot să facă. 

Dar Ricky nu se considera învins. 

— Mandy ar putea avea? 

— Da, exclamă Melinda, dar tu nu. 

— Atunci, O să-i cer tăticului meu să-i dea un copil și ea o să 
mă lase să mă joc cu el. Nu-i așa, Mandy? 

Îmbujorarea bruscă a obrajilor tinerei atrase imediat 
atenţia adulţilor. Îngrozitor de stânjenită, ea se strădui să pară 
indiferentă la ce spunea copilul, dar nu reuși decât să se 
înroşească și mai tare la faţă. Până acum, deşi avea 

resentimente puternice pentru Steven, ideea de a face un 
copil cu el încă nu-i trecuse prin cap. Gândul acesta o tulbură 
foarte tare și o îndureră cumplit. Chiar dacă în momentul de 
față Ricky și tatăl lui făceau parte din viaţa ei, viitorul îi 
despărțea, deoarece Steven îi va aparține întotdeauna lui Pilar. 

Steven își vâri capul prin ușa salonului și întrebă foarte 
neinteresat: 

— Despre ce vorbeai, Ricky? 

— Vreau un frăţior! exclamă băieţașul. 

Vorbele lui fură urmate de un râs general. Chiar și Mandy 
participă la amuzamentul adulților, ridicând mâinile spre cer, 
dar aparenta ei bună dispoziţie nu-l înșelă pe Steven, care 
fusese izbit de expresia de profundă tristeţe de pe faţa ei. 

Era convins că închiderea ei în sine ascundea ceva suspect, 
cu mult mai grav decât incidentul cu Ricky. Probabil va fi 
foarte greu s-o convingă de sentimentele lui... Pentru a 
micşora importanţa subiectului aflat în discuţie și a nu mai 
contribui la stânjeneala evidentă a lui Mandy, Steven se 
prefăcu, în glumă, că nu este interesat de acea problemă. 

— Deocamdată va trebui să te mulțumești să te joci cu copiii 
Lisei. Oricum, n-ai ști ce să faci cu un bebeluș. La început, sunt 
prea mici ca să te poţi juca împreună cu ei și toată ziua nu fac 
altceva decât să mănânce, să doarmă și să plângă. 

— Ah, bărbaţii ăștia! exclamă Melinda, cu un aer scandalizat. 

— Vezi? spuse Ricky triumfător. 

Steven îi aruncă o privire pe furiș lui Mandy înainte să se 
aşeze din nou în faţa televizorului. Faţa ei era luminată de un 
zâmbet și începu să fluiere uşor o melodie. 


Capitolul 3 


Cu două săptămâni înainte de Crăciun, Steven aștepta la 
aeroportul Newburgh sosirea avionului de San Francisco în 
care se aflau părinţii lui Pilar, care veneau să-și petreacă 
sărbătorile de iarnă impreună cu el și Ricky. 

Sprijinindu-se cu coatele de braţele fotoliului și cu 
picioarele întinse în faţa lui, Steven părea foarte relaxat în 
timp ce îl privea cu atenţie pe fiul său, care era fascinat de o 
vitrină cu machete de avioane. Își învinsese definitiv teama de 
aeroporturi și nu-i mai era frică de amintirea cumplită a morţii 
lui Pilar. Nu uitase dragostea pentru soţia lui, dar imaginea ei 
nu-l mai bântuia atât de des. Frământările lui dureroase 
încetaseră în urmă cu aproape patru luni, după cea de-a treia 
întâlnire cu Mandy. 

Se uită gânditor la fața veselă a lui Ricky, care stătea de 
vorbă cu un pilot îmbrăcat în uniformă. Îi datora foarte mult 
lui Mandy pentru asta... 

Nu numai că îi redase lui pacea interioară, dar făcuse 
același lucru și cu fiul lui. Tensiunile dintre ei se risipiseră în 
cursul ultimei luni. Copilul acceptase în cele din urmă 
realitatea așa cum era ea. Nu-l mai considera pe tatăl lui 
vinovat de moartea lui Pilar și ştia cât de mult îl afectase și pe 
el acel nefericit eveniment. 

Din păcate, însă, începând din după-amiaza aceea de 
toamnă, Mandy nu mai fusese aceeași. Toată veselia îi 
dispăruse ca prin farmec. Chiar în momentul în care credea că 
se apropiase foarte mult de ea, tânăra se refugiase în spatele 
unui zid de apărare. Această schimbare neașteptată îl întristă 
enorm. 

Oare Mandy simțea ceva pentru el? De la Ziua 
Recunoștinței, nu-l evita, nu-i refuza invitaţiile, dar părea tot 
timpul bănuitoare și atentă la orice gest al lui. Toată 
spontanietatea îi dispăruse. Care să fie motivul? Pentru că îl 
iubea, sau, dimpotrivă, pentru că îi era frică să nu poată 
răspunde sentimentelor pe care bănuia că le are faţă de ea? 

Deodată, Steven tresări, aprinzându-i-se în minte un 
beculeţ. Nu! Nu era posibil! Nu cumva credea și acum că el 
confunda imaginea ei cu cea a lui Pilar? Cum să facă s-o 
convingă că se înșela...? 

— Tăticule! Tăticule! A fost anunţat avionul lui Grandmary. 
Mi-a spus comandantul Blake. 

Readus brusc la realitate, Steven îi mulțumi pilotului 
pentru amabilitatea de a-i îndruma spre zona de primire a 
călătorilor. 

— N-aveti pentru ce. Fiul dumneavoastră este foarte drăguţ 
şi nu e deloc ranchiunos! 

Când văzu figura mirată a lui Steven, îi explică: 

— Băiatul meu mai mare, Jimmy Morris, e coleg de școală 
cu Ricky, de aceea m-am oprit să stau de vorbă cu el. L-am 
recunoscut imediat. 

— L-aţi văzut la şcoala Jefferson? 

— Nu. 

Pilotul făcu o pauză înainte să continue pe un ton de scuză: 

— Fl... seamănă foarte mult cu domnișoara Edwards, nu-i așa? 

— Mda, aprobă Steven uluit. Probabil că vi s-a adus la 
cunoştinţă cauza numeroaselor lor certuri. 

Pe faţa pilotului apăru un zâmbet radios. 

— Aţi ghicit. 

— Nu era o certitudine, dar acum bănuielile mele s-au 
confirmat. 

Cei doi bărbaţi şi-au strâns apoi mâinile în mod cordial. 

— Sper să am plăcerea de a vă întâlni din nou, domnule 
comandant. 

— Wilowford este un oraș mic. Cu siguranţă, se vor mai ivi 
ocazii. Fiul dumneavoastră i-a descoperit deja pe bunicii lui 
printre pasagerii avionului. 

— Aşa este. Vă mulţumesc încă o dată că aţi stat de vorbă cu 


Ricky. 

— Ricky doarme. Să mergem să vorbim în salon, îi propuse 
Mary Herrera luându-l de braţ pe ginerele său. Pari a fi într-o 
formă foarte bună. Să fie oare datorită lui Mandy, persoana 
despre care am auzit vorbindu-se atât de mult? 

Steven se uită atent la expresia feţei ei. O iubise pe fiica 
acelei femei și nu voia s-o rănească şi să creeze încă tensiuni 
fără rost în relaţiile dintre ei, deoarece ea și soţul ei îi 
susținuseră enorm moralul în primele luni de doliu. 

— M-a ajutat foarte mult, îi răspunse el evaziv. 

Ildemaro, care îi așteptase la baza scărilor și cu Mary se 
instalară pe canapea, în timp ce Steven luă loc pe un 
fotoliu. 

— Deci, v-aţi hotărât să părăsiţi California pentru statul New 
York? îi întrebă Steven. 

— Aşa am vrea, dacă n-aveţi nimic împotrivă. 

Steven se uită mirat la Ildemaro. 

— Am dori să ne mutăm ca să fim mai aproape de Ricky. Ca 
să fiu foarte sincer, seamănă atât de mult cu Pilar, încât avem 
impresia că nu ne-am pierdut fiica de tot. 

— Vă cunosc toate motivațiile, le răspunse Steven 
neînțelegându-le ezitările. 

— Stim câte probleme ai avut cu Ricky după moartea lui 
Pilar, interveni Mary. De când am sosit însă, am fost surprinși 
de progresele petrecute în relaţiile dintre voi. N-am vrea să le 
compromitem. 

— În ultimele luni lucrurile au evoluat foarte mult. Ricky nu 
mă mai consideră vinovat de moartea lui Pilar și eu însumi mă 
simt acum mai puţin culpabil. 

— Nu ai nimic ce să-ţi reproşezi, spuse Ildemaro. 

— Mi-a trebuit mult timp să accept această idee. În ultimul 
minut, Pilar se hotărâse să-și anuleze călătoria și eu a trebuit 
să insist ca s-o conving să plece, pentru că dorea într-adevăr 
foarte mult să vă vadă. După accident, mi-am reproșat tot 
timpul acest lucru. 

— Dar e ridicol! exclamă amândoi în același timp. 

— Ştiu, dar a fost un sentiment mai puternic decât mine. 
Ricky a înţeles și el multe în ultima vreme. Apropierea voastră 
faţă de noi nu riscă să tulbure relaţiile dintre mine și el, ba 
dimpotrivă, va contribui la îmbunătăţirea lor. Aţi putea să-i 
vorbiți despre mama lui. Vreau s-o cunoască și mai bine și să 
n-o uite. Pilar era o femeie foarte frumoasă şi din punct de 
vedere fizic și moral. 

Ochii lui Mary exprimară o emoție profundă. 

— Mulţumesc, Steven. 

Apoi Steven le propuse să locuiască la el, dar amândoi 
insistară să cumpere un apartament în oraș, deoarece voiau 
să nu se amestece în intimitatea și viaţa personală a lui 
Steven. 

— În orice caz, puteţi să rămâneţi aici până găsiţi o locuinţă. 
Îi va face bine și lui Ricky. Simte nevoia să fie răsfățat. V-a 
vorbit mult despre Amanda Edwards? îi întrebă el deodată, cu 
O figură întunecată. 

— Nu i-a tăcut gura nici o clipă, spuse Mary cu o uşoară 
ezitare. 

— Cum este Amanda, Steven? îl întrebă Ildemaro după 
câteva minute. 

— Greu de spus. Dacă Mandy l-ar fi lăsat, Ricky ar fi pus-o 
imediat în locul lui Pilar, dar ea s-a opus foarte ferm. Am 
asistat la câteva discuţii dintre ei. Atitudinea îi este lipsită de 
orice ambiguitate. Îi admir forța de caracter. Este foarte 
important pentru Ricky să n-o confunde cu mama lui. Pe 
Mandy nu știu cum aș putea să v-o descriu. Are o intuiţie 
fantastică, un talent deosebit pentru analiza situaţiilor dificile 
și găsește vorba potrivită la momentul potrivit. Fără ajutorul 
ei, nici eu și nici Ricky n-am fi fost în stare să ţinem piept 
problemelor apărute după moartea lui Pilar. Datorită ei, 
mi-am recăpătat echilibrul. Tot ea mi l-a dat înapoi pe fiul 
meu. Acum, ea este foarte importantă pentru noi doi. 

Un amestec de bucurie și tristeţe se citise pe faţa lui Mary. 
Apariţia unei alte femei în viaţa lui Steven îi necăjea puţin, dar 
în același timp se bucurau pentru el. 

— Gândește-te bine, Steven, îl sfătui Ildemaro pe un ton de 
avertizare. Tânăra asta nu merită să sufere din cauza unei 
promisiuni iluzorii. 

— Mandy crede că o văd în ea numai pe Pilar, că o confund 
cu ea. 

— Şi aşa este? se interesă Mary. 

— Nu, acum nu mai este aceeași situaţie. 

Ildemaro luă mâna soției sale şi spuse: 

— Noi suntem foarte mulţumiţi de tine, Steven. Sper din 
toată inima că povestea asta va avea un deznodământ fericit. 
Când putem s-o cunoaștem și noi? 

— Probabil că n-o să fie atât de ușor. În momentul de fată, 
Mandy mă evită. În afară de asta, îi este îngrozitor de frică să 

nu vă supere înfățișarea ei și de aceea cred că nu va veni de 
bunăvoie aici. 

— Seamănă atât de mult cu Pilar? 

— Din punct de vedere fizic, pun pariu, Mary, că nu vei 
constata nici o diferenţă. 


KKK 


Ildemaro și Mary stăteau în fața ușii familiei Edwards în 
timp ce afară bătea un vânt îngheţat. Când Mary ridică mâna 
să apese pe butonul soneriei, soţul ei o opri. 

— Eşti sigură că facem bine? 

— Dacă Mahomed nu vine la munte... 

În ciuda tonului hotărât al soției sale, el desluși în el o 
ușoară suferință și neliniște. 

— Nu suntem obligaţi să facem asta. 

— Ba da, Ildemaro. Pentru liniștea noastră sufletească și 
pentru a lui Steven și Ricky. 

— Te iubesc, Mary, acum mai mult ca niciodată, spuse el 
sărutând-o pe frunte. 

Mary sună la ușă. Câteva minute mai târziu luau loc în 
salon, alături de Ruth Edwards. Prin aer plutea o mireasmă de 
prăjituri de Crăciun și ciocolată fină. 

— Doamna Edwards? Sunt Mary Herrera, iar acesta este 
soțul meu, Ildemaro. 

— Încântată de cunoștință, îi răspunse Ruth, destul de rezervată. 

— Îmi pare rău că vă deranjăm, dar am vrea să vorbim, dacă 
aveţi câteva clipe libere. 

— Desigur, dar sunt nevoită să vă primesc în bucătărie, 
pentru că am niște prăjituri în cuptor. 

Devenind conștientă brusc de răceala cu care îi primise pe 
cei doi în casa ei, adăugă ceva mai amabil: 

— Doriţi o ceașcă de ciocolată fierbinte? Am pus laptele la 
încălzit. 

— Cu plăcere, doamnă Edwards, răspunse Ildemaro. 

Ceva mai târziu, în timp ce cele două femei se studiau cu 
neîncredere una pe alta, el izbucni în râs. 

— Vă rog să vă liniștiți doamnă Edwards. Nu vrem să-i facem 
nici un rău fiicei dumneavoastră. Am fi foarte bucuroși s-o 
cunoaștem. Totuși, dacă vă temeţi cumva că această 
întrevedere o va tulbura peste măsură, noi nu vom insista ca 
aceasta să aibă loc și ne vom întoarce acasă la Steven. 

Ruth Edwards se uită cu atenţie la feţele celor din faţa ei. 
Bărbatul era sincer și simpatic, dar soţia lui părea mult prea 
încordată. În ultima vreme, Mandy devenise foarte agitată. 
Purtarea ei faţă de Ricky nu se schimbase, dar era evident că-l 
privea cu neîncredere pe Steven. În timpul ultimelor zile ale 
vizitei soților Harper păruse foarte crispată și stânjenită. Când 
Ruth o întrebase care era motivul, ea îi spusese cu o 
indiferență prefăcută că prefera să evite situaţiile jenante și că 
nu voia să frecventeze prea mult niște oameni care puteau s-o 
ia drept Pilar. Înţelegându-i perfect punctul de vedere, mama 
ei bănuia însă că existau şi alte motive, mai întemeiate, dar 

simţea că nu avea dreptul să mai pună și alte întrebări. În 
definitiv, Mandy, la cei douăzeci și șapte de ani ai ei, era o 
persoană adultă care era răspunzătoare pentru faptele ei. 
Totuși, Mary Herrera o tulbura... 

— Mandy nu este acasă acum, spuse Ruth hotărâtă. 

Pentru ei nu va fi niciodată, își spuse ea. 

Pe faţa celor doi Herrera se citi dezamăgirea. Ei se ridicară 
imediat în picioare. 

— Atunci... vă rugăm să ne scuzaţi de deranj, doamnă 
Edwards... 

Mary se opri, încercând să-și revină. Când îi văzu tristeţea 
din privire, Ruth simţi nevoia să se justifice. 

— Toată povestea asta o tulbură foarte tare pe fiica mea. 

Mary rămase încremenită ca o statuie. Înţelegea foarte bine 
mesajul acelui avertisment. Ruth Edwards nu voia decât să-și 
apere copilul, așa cum ar face orice mamă în locul ei. 

— Doamnă Edwards, n-am venit aici cu intenţia de a crea 
necazuri cuiva. Am iubit-o prea mult pe fiica mea și eram 
curioasă să văd dacă Mandy este într-adevăr sosia lui Pilar, dar 
nu este vorba numai despre asta. 

Cuprinsă de emoție, ea o luă de mână pe Ruth și 
continuă: 

— Ginerele meu este pe cale de a se îndrăgosti de Mandy... 

— Mary! exclamă Ildemaro pe un ton dojenitor. 

Cucerită de sinceritatea lui Mary Herrera, Ruth se dădu 
bătută. 

— Mandy va sosi acasă cam peste două ore. Doriţi să o 
aşteptaţi? 

Soții Herrera se așezară din nou. După câteva fraze mai 
protocolare gheața se sparse și începură să discute despre copii 
şi nepoți, emisiuni de televiziune preferate, cărți, muzică... 

Luându-se cu vorba, nu auziră când Mandy intră în 
bucătărie cu braţele încărcate de cumpărături. 

De cum o văzură, Ildemaro și Mary rămaseră nemișcaţi, ca 
şi cum ar fi fost loviți de paralizie. Ruth se uita la ei ușor 
ironic. Cum să nu aibă fiica ei probleme de identitate după 
atâtea incidente de acest gen? 

— Mandy, dă-mi voie să ti-i prezint pe Mary și Ildemaro 
Herrera, părinţii lui Pilar. 

Amanda observă privirea uluită și deveni nervoasă. Era 
oare condamnată să întruchipeze imaginea lui Pilar pentru 
toţi cei care o cunoscuseră pe tânără? Rănită și supărată, 
Mandy făcu o piruetă și o reverență ironică în faţa lor. 

— Ia să vedem ce părere aveţi despre asemănarea mea cu 
ea? îi întrebă ea cu insolenţă. 

— Mandy! exclamă mama ei, scandalizată. 

Abordând aceeași aroganță, tânăra ridică fruntea cu 
mândrie, având pe faţă o expresie provocatoare. 

Spre mirarea tuturor, Mary începu să râdă, ușor nervoasă. 

— Draga mea, e pur și simplu uluitor, dar Pilar n-ar fi făcut 
niciodată o asemenea figură. 

Mandy se înroși puternic la faţă, simțindu-se copleșită de 
rușine și regrete. 

— Oh! Îmi pare rău. N-am vrut să fiu nepoliticoasă... 

— Nu, nu-ţi cere scuze. Nu lua vorbele mele ca pe o critică 
la adresa ta. O iubeam foarte tare pe fiica mea, dar ea era 

foarte calmă și rezervată. Niciodată nu i-ar fi trecut prin cap să 
reacționeze ca tine. Totuşi, îţi înțeleg perfect agresivitatea și 
cred că o meritam din plin. Trebuie să fie îngrozitor să-ţi vezi 
identitatea ameninţată de toţi cei care au cunoscut-o pe Pilar. 

— Da, e cumplit, aprobă Mandy oftând. 

Atunci luă cuvândul şi Ildemaro, care se străduia să 
constate diferenţe în comportarea tinerei, deoarece, fizic, nu 
exista nici una. 

— Evident, am venit aici cu un scop precis. 

Cele trei femei îi aruncară o privire mirată. Ruth începea să 
se teamă de ce era mai rău și se întreba dacă nu judecase 
greşit aparenta bonomie a lui Ildemaro Herrera. 

— După părerea lui Ricky, tu faci cei mai buni biscuiţi din 
lume. Cu scorţişoară şi nuci. Pilar era o bucătăreasă 
execrabilă. 

Ochii lui Mandy se umplură de lacrimi de emoție. 

— Vă mulțumesc, şopti ea cu vocea rgușită. Vă promit că o 
să fac unii speciali pentru dumneavoastră. 

Tensiunea se risipi atunci pe loc și începură cu toții să 
discute cât se poate de firesc. Înainte să plece, soţii Herrera 
invitară toată familia Edwards acasă la Steven în seara de 
Crăciun, înainte de slujba de la miezul noptii. 


Capitolul 9 


Covorul de zăpadă imaculată strălucea în lumina lunii în 
seara aceea de douăzeci și patru decembrie. La familia Harper, 
un brad de Crăciun uriaș fusese încărcat cu globuri și beculețe 
multicolore. O mulțime de cadouri erau îngrămădite sub 
crengile încărcate cu ghirlande, iar deasupra șemineului trona 
un ciorap din lână roșie. 

Mary și Ruth terminau de spălat vasele, în timp ce Jonathan 
și Ildemaro îi spuneau o poveste lui Ricky. Steven apăru în 
pragul bucătăriei şi aruncă o privire spre Mandy, care mătura 
pe jos. 

— Pot să v-o răpesc pe Amanda pentru câteva minute? 

— Desigur, îi răspunse Mary. Ruth și cu mine ne descurcăm 
și singure. 

Ţinând-o strâns pe Mandy de mână, Steven o conduse în 
birou și închise ușa în urma lui. O duse apoi în mijlocul 
încăperii unde se găsea o masă uriașă din lemn masiv. Tânăra 

aştepta jenată, cu pleoapele lăsate în jos, ca să nu fie nevoită 
să înfrunte privirea lui pătrunzătoare. 

Steven se uita cu un aer admirativ la rochia din catifea care 
îi scotea în evidenţă formele perfecte. Își opri apoi privirea 
asupra feţei ei delicate, cu trăsături fine și Steven observă 
roșeaţa din obrajii ei şi privirea de smarald în care sesiză o 
ușoară neliniște. 

— Eşti foarte frumoasă, Mandy, spuse el pe un ton grav, 
senzual. 

Roșeaţa din obrajii ei se accentuă. Dat fiind că ţinea în 
continuare capul plecat, el îi luă ambele mâini și o trase mai 
aproape de el. Luă apoi de pe masă o cutiuță legată cu o 
panglică subțire. 

— Anul acesta, tu mi-ai oferit tot ce am în prezent, spuse el 
cu blândeţe în glas. Te rog să accepti acest cadou în semn de 
recunoștință. 

— N-am făcut nimic deosebit, șopti ea. 

Steven puse pacheţelul pe masă, apoi degetele lui urcară 
încet de-a lungul brațelor ei, mângâindu-i pielea lucioasă a 
gâtului și decolteul până ajunseră la bărbia ei îndărătnică. 

— M-ai împăcat cu mine însumi și cu fiul meu, continuă el, 
forțând-o să ridice capul spre el. Asta are o importanță uriașă 
pentru mine. 

Ea îl privi în ochi și schiță un zâmbet. Scutură apoi ușor 
din cap. 

— Te rog să accepti, Mandy. Mi-ai face o mare plăcere. 

Cum ea se încăpăţâna să refuze, el o luă de umeri și o privi 
drept în ochi: 

— Am pus deoparte toate bijuteriile lui Pilar, pentru mai 
târziu, când Ricky va avea o soţie. Te asigur că asta n-a fost a 
ei. Nu ţi-aș oferi niciodată niște obiecte atât de personale, 
pline de amintiri dragi. Acest cadou a fost făcut special pentru 
tine. 

Așteptă apoi cu răbdare, pândind expresia trăsăturilor 
grave ale lui Mandy. După câteva clipe de ezitare, ea întinse 
spre el o mână tremurândă. Desfăcu apoi panglica și 
ambalajul din hârtie și scoase o exclamaţie de încântare. Pe o 
bucată de satin alb se aflau niște cercei și o broşă asortată din 
aur foarte fin cizelat, împodobite cu niște pietre splendide de 
acvamarin, cu minunate sclipiri albastre. 

— Oh, Steven, sunt superbi! Nu pot să accept un cadou atât 
de scump. Cred că te-a costat o avere! 

— Sunt ai tăi, Mandy. Ia-i! 

Întoarse apoi broșa, ca să-i arate că era inscripționată cu 
numele ei şi o întrebă: 

— Pot s ţi-o prind eu la rochie? 

Ea aprobă în tăcere și tresări ușor atunci când el înfipse 
acul broșei în mijlocul decolteului. 

— Poţi să-ţi pui cerceii fără oglindă? 

Nu reuși s-o facă decât cu ajutorul lui. Mângâierea răsuflării 
lui fierbinţi pe obraz o înfioră ușor. 

— Îţi vin foarte bine, Mandy. Strălucirea lor accentuează 
culoarea de smarald a ochilor tăi. 

Ca și cum ar fi ascultat de o voinţă proprie, mâna lui Mandy 
se aşeză pe pieptul lui. 

— Nu trebuia să-mi faci un cadou atât de costisitor, dar 
recunosc că sunt de un gust desăvârșit. ÎL voi păstra cu 
religiozitate. 

— Tineam foarte mult să ti-i ofer, Mandy. Era singurul 
lucru... N-aveam nimic altceva să-ţi dau, în afară de... 

Mandy se uită la el, uluită. De obicei, Steven era mult mai 
sigur pe el. I se părea atât de tulburat. 

Steven îi luă o șuviţă lungă de păr negru și i-o duse după 
ureche, apoi, sprijinindu-se de masă, o trase mai aproape de 
el, şoptindu-i la ureche: 

— Aveam un alt cadou pentru tine, dar mi-a fost teamă că-l 
vei refuza. 

— De ce? Ce... despre ce cadou era vorba? 

— Despre acesta... 

Sărutul lui avu asupra ei efectul unei descărcări electrice. 
Tulburată, Mandy simţea că nu mai poate rezista, dar nu cedă 
senzualității îmbrăţișării lui. 

— Amanda Jean Edwards... 

Auzind aceste cuvinte, fu străbătută de un fior de plăcere 
din cap până în picioare, acesta reuşind să străpungă 
carapacea care îi proteja inima. Vocea fascinantă a lui Steven 
continuă: 

— Ştiu exact pe cine sărut acum. Ochii mei nu te văd decât 
pe tine. Braţele mele te cuprind pe tine și nu pe o altă 
persoană. Buzele tale au un gust special și parfumul tău pur și 
simplu mă ametește. 

Îi lipi apoi coapsele și mai tare de trupul lui. Prin pânza 
subțire a cămășii, Mandy îi simțea mușchii de pe piept și 

bătăile năvalnice ale inimii. Fără să se mai poată stăpâni, 
începu să-l mângâie și ea pe el. 

— Înţelegi, Mandy? Pentru mine nu exiști decât tu. 

Când el o forţă să-și lase capul pe spate ca s-o poată privi 
în ochi, ea oftă îndelung și își înlănțui braţele în jurul 
gâtului său. 

Steven o sărută uşor pe buze, apoi încă o dată, mai apăsat. 

— Răspunde-mi la sărut, Mandy. 

Vorbele lui amăgitoare stârniră în trupul lui un val de 
emoții tulburătoare, de nestăpânit. În mod instinctiv, se lipi 
şi mai strâns de el. 

Buzele moi și senzuale ale lui Steven se plimbară încet pe 
fața ei, după care îi șopti la ureche: 

— Sărută-mă, Amanda. Nu mai există nimeni altcineva aici, 
în această clipă, decât eu și tu. Îţi jur... 

Treptat, ea începu să nu mai lupte cu dorinţa și cedă total 
impulsului de moment, care o împingea în mod fatal spre 
Steven. Îndrăzneala și lipsa de inhibitii pe care le simţea o uluiau. 
Niciodată nu se crezuse în stare să reacționeze în felul acela. 

Steven începu să-i sărute curbele trupului cu o mare 
tandrete. Când Mandy, speriată de nerușinarea ei, încercă să-i 
descheie nasturii cămăși, el o strânse și mai tare la piept, ca 
pentru a o încuraja, dar tânăra tremura prea tare. În cele din 
urmă a fost nevoie să o ajute el. Atunci când în sfârșit simți 
atingerea pielii lui, crezu că leșină de plăcere. 

Înduioșat de stângăcia ei, Steven îi luă ambele mâini și le 
aşeză pe pieptul lui, ca să-i dovedească intensitatea emoţiei pe 
care o simţea, apoi urmări cu degetul linia de foc a decolteului ei. 

Mandy își înăbuși un geamăt. De ce avea bărbatul acela 
puterea de a-i tulbura în așa măsură trupul, mintea și sufletul? 

El începu s-o mângâie cu mișcări ritmice, regulate, menite 
s-o hipnotizeze. Nemaiputând să mai opună nici o rezistență, 
se abandonă în braţele lui, lipsită de orice vlagă. 

Se afla sub influenţa farmecului său, se simţea prinsă în 
capcană, de parcă ar fi fost vrăjită de forța mângâierilor lui. 
Realitatea din jurul ei nu reușea s-o mai impresioneze. 
Nimic nu mai avea importanţă în afară de plăcerea senzuală 
pe care i-o provoca el. Steven și ea erau într-adevăr singuri 
pe lume. 

— Mandy, trebuie să ne oprim, spuse deodată Steven 
îndepărtând-o de el. 

Avea vocea schimbată din cauza emoției. Încă ametită de 
plăcere, Mandy nu era în stare să gândească lucid. În mod 
instinctiv, se agăță de gâtul lui. Flacăra pasiunii încă mai 
strălucea în ochii ei atunci când căută din nou buzele lui 
Steven. 

Cu un efort supraomenesc, el reuși să îngaime, încercând 
cu greu, să-și păstreze sângele-rece: 

— Nu, Mandy. Trebuie neapărat să ne oprim. Imediat! 

Neluându-l în seamă, ea își frecă trupul de al lui, 
oferindu-i gura pentru sărut, dar Steven nu cedă și rămase 
ferm pe poziții. 

— Dacă nu ne oprim acum, nu mai răspund de faptele 
mele. N-aș putea să mă mai stăpânesc. Simt numai nevoia să 
fiu cu tine. Și tu vrei același lucru, nu-i așa? 

Mandy rămase ca o stană de piatră. 

— Eu... eu... 

Ochii i se măriră peste măsură. Violenţa reacţiilor ei în fața 
acelui bărbat o îngrozea. Atunci când o atingea, nu mai reușea 
să se controleze. Trupul o trăda, refuzând să se supună voinţei ei. 

— Doamne sfinte, oare ce-oi crede despre mine? îl întrebă 
ea cu o voce tremurândă. M-am purtat... 

Steven o luă din nou în braţe, dar de data asta cu mai mult 
calm, fără pasiune, și o mângâie pe păr. 

— Eşti femeia cea mai provocatoare pe care o cunosc, dar 
acum cred că ar fi mai bine să mergem în salon. Altfel... Te vei 
afla mai în siguranță în mijlocul unui grup de oameni. 

Steven își puse un braț posesiv în jurul taliei fetei și astfel 
înlănțuiți își făcură intrarea în salon. Apariţia lor nu rămase 
neobservată. Se așezară pe canapea și el o strânse şi mai tare 
lângă el. Devenind centrul atenţiei întregului grup, Mandy 
roși stânjenită. 

Noroc cu Ricky, care sparse tăcerea cu vocea lui ascuţită. 

— Acum putem să deschidem cadourile, tăticule? 

— Nu aștepți ziua de Crăciun? îl întrebă Ruth mirată, 
atrăgând atenţia tuturor asupra ei. 

— Uită-te la el, draga mea, spuse Jonathan râzând. Sunt 
sigur Că nu vrea să aștepte. 

Rămas cu gura căscată, băiatul făcu ochii mari. 

— Ruth, tu și ceilalți newyorkezi nu știți să sărbătoriţi 
Crăciunul cum se cuvine, interveni Steven zâmbind. 

— Ce vrei să spui? Măcar noi avem zăpadă și ger. Voi n-aveţi 
anotimpuri în California. Acolo este mereu cald. Recunoaște 
că pentru luna decembrie, canicula e cam ridicolă. 

— Nu mă refeream la asta. Noi nu avem nevoie de ceva 
regizat pentru sărbătorile de iarnă. Este de-ajuns să avem 
bucuria interioară. Decorul nu prea are importanță. Noi 
deschidem întotdeauna cadourile după cina din ajun și ceva 
mai târziu participăm la slujba de la miezul nopţii. După 
aceea, toată lumea merge la culcare. Uneori, în timpul nopții, 
Mor Crăciun aduce dulciuri și cadouri pentru copiii cuminţi, 
care sunt deschise în ziua de Crăciun. 

Ruth se prefăcu scandalizată. 

— Deci voi primiţi cadouri de două ori? E incredibil! 

În mijlocul râsului general, se auzi vocea gravă a lui 
Jonathan: 

— Ţi-ar plăcea și ție, prinţesă, nu-i așa? 

Mandy dădu din cap în tăcere. Mângâierile lui Steven pe 
braţ o tulburau intens şi nu îndrăznea să vorbească, de teamă 
să nu-și trădeze emoția. 

— Ricky, împarte cadourile tuturor și fiecare își va deschide 
pachetul lui, îi sugeră Steven. 

Acesta se supuse și, la un moment dat, Ricky exclamă: 

— Mandy! Acesta este cadoul meu pentru tine! L-am 
împachetat cu mâinile mele! 

Mandy îi mulțumi și îl lăudă pentru îndemânarea lui, după 
care toţi își deschiseră cadourile, scoțând exclamaţii de 
surpriză. 

— Care cadou ţi-a plăcut mai mult și mai mult, Mandy? o 
întrebă Ricky deodată. 

Un zâmbet misterios apăru pe buzele tinerei, în timp ce-i 
arunca lui Steven o privire timidă, dar plină de cochetărie. 

— Al doilea, spuse ea roșindu-se în obraji. 

Steven înţelese imediat aluzia ei. 

— Care anume? insistă Ricky. 

— Sărurile de baie de la tine, bineînţeles. 

— M-a ajutat și tata, mărturisi băiatul. S-a gândit că ti-ar 
plăcea să miroși a flori, dar eu am ales parfumul. 

Sosise ora slujbei. Biserica era împodobită cu ghirlande de 
beculete colorate și crengi de brad care dădeau un aer de 
sărbătoare slujbei religioase. Într-un colț, o iesle în mărime 
naturală atrăgea privirile admirative ale tuturor. 

În timpul slujbei, Ricky adormi în braţele lui Steven. Pe 
drumul de întoarcere, Steven o rugă pe Mandy să-l ajute să-l 
culce pe băiat. Urcară în tăcere la etaj. 

— Nu mai aprinde lumina, îi spuse Mandy dând cuvertura 
la o parte de pe pat. 

— Mă duc să-i caut pijamaua se oferi el în timp ce ea îi 
scotea pantofii și ciorapii. 

Mandy se așeză pe marginea patului ca să-l dezbrace de 
haine. În timp ce ea îl pregătea pentru noapte, copilul 
întredeschise pleoapele și o întrebă cu o voce somnoroasă: 

— A venit Moş Crăciun? 

— Nu încă, querido. Va sosi curând. 

El se uită la ea și o luă cu braţele de gât. 

— Nu-mi pasă dacă vine, eu oricum te iubesc pe tine. 

Mandy se uită mirată spre Steven. 

— Ce vrei să spui, corazon mio? se interesă ea încheindu-i 
nasturii pijamalei. 

— Uneori îmi închipui că ești mama mea, dar tu nu miroși ca ea. 

— Cum adică? 

— Mama mea mirosea a scorţişoară. Tu miroși altfel, ca 
florile de vară. Crezi că tata şi-a dat seama de asta? 

Și fără să mai aștepte un răspuns, se cufundă brusc într-un 
somn adânc. 

Când auzise întrebarea nevinovată a copilului, Mandy 
rămăsese încremenită locului. Îi era teamă să afle părerea lui 
Steven, care probabil era negativă. Pentru el, ea era o altă 
femeie, o iluzie lipsită de identitate proprie. 

Steven îl sărută și îl înveli pe fiul său, apoi își lipi buzele 
de gura tinerei care stătea nemișcată pe latura opusă a 
patului. 

— Tatăl lui ştie perfect acest lucru, îl asigură el cu calm. 
Şi-a dat seama de asta de multă vreme. De mai multă vreme 
decât îţi închipui tu, querida. 


Capitolul 10 


Atunci când, peste câteva minute, Steven și Mandy 
coborâră în salon, bunicii lui Ricky tocmai terminaseră de 
montat o bicicletă. 

Mandy se apropie de ea și își plimbă mâna peste părțile 
cromate ale acesteia. 

— Ricky se va bucura grozav de un asemenea cadou. 

După ce cei doi tineri rămaseră singuri, Mandy îi spuse: 

— Ar trebui să mă duc și eu acasă. Mama şi tata au hotărât 
să meargă mâine la fratele meu. 

— Ştiu, o opri el. Nu te mai rețin mult, dar trebuie neapărat 
să stăm de vorbă, nu-i așa? 

Dat fiind că ea ezita, se aplecă și-i șopti la ureche cu o voce 
afectuoasă: 

— Hai să stăm puţin jos. Avem o mulţime de lucruri să ne 
povestim unul altuia, ca să ne cunoaștem mai bine. 

Mandy dădu din cap, cu inima bătându-i puternic în piept. 
Ce vrusese să spună mai devreme când pomenise despre 
diferenţele dintre ea şi Pilar? 

Se ghemui pe canapea şi renunţă la atitudinea ei rezervată, 
aruncându-i o privire insolentă și puerilă. 

— Sunt de acord, dar numai dacă îmi promiţi să începi tu 
primul. 

El se instală lângă ea și o luă în braţe râzând. 

— Bine, dar să nu te superi dacă o să te dezamăgesc. Nu 
sunt un subiect de discuţie prea interesant. 

Ea puse mâna pe coapsa lui musculoasă şi începu să 
deseneze arabescuri pe stofa pantalonilor acesteia. Își dădu 
seama că nu-l lăsa pe Steven indiferent, dar ar fi fost uluită 
dacă ar fi aflat cât de mult îl tulbura prezenţa ei! 

— Sunt cel mai mare dintre cei patru copii ai părinţilor mei, 
care au avut două fete și doi băieți, începu el. 

— Unde te-ai născut? 

— La Riverside, în sud-estul Los Angelesului. Acela era 
orașul natal al părinţilor mei. 

— 'Toată familia locuiește încă în California? 

Steven își drese glasul, încercând să-și pună ordine în 
gânduri și să se exprime coerent. 

— Da, în afară de Beth. Lloyd, soțul ei, a obținut o bursă 
pentru studiul țărilor din lumea a treia și se află pe punctul de 
a se muta la New York, înainte să plece în străinătate, probabil 
pe la sfârșitul anului. 

— Şi eu m-am născut în California, spuse ea căzută pe 
gânduri. 

Steven începu să-i mângâie părul negru și bogat care-i 
cădea pe spate. 

— Credeam că părinţii tăi sunt din New York. 

— Așa este, dar au venit să mă ia atunci când au murit. 

El începu să râdă. 

— Vorbești anapoda! Eşti pe jumătate adormită. 

Ea clătină din cap. 

— S-a întâmplat din cauza incendiului. Cred că lucrurile ar 
fi mai clare dacă aș folosi numele personajelor! Ruth și 
Jonathan m-au adoptat. Părinţii mei adevăraţi au murit. 

— Îmi pare rău, Mandy. N-am știut. 

— Nu face nimic. De fapt, nici nu puteam găsi o familie mai 
bună. Am văzut mormintele părinţilor mei adevăraţi pentru 
prima oară înainte să mă întâlnesc cu tine în California. Își 
dorm somnul de veci într-un cimitir mic și frumos, dar ce 
păcat că au murit atât de tineri! Tatăl meu avea numai 
douăzeci și patru de ani. Se întorcea de la o petrecere 
împreună cu mama și socrii lui când un șofer beat i-a izbit în 
plin. Atunci când a sosit Salvarea, era deja prea târziu pentru 
toţi. Autorul accidentului însă a scăpat numai cu câteva 
zgârieturi. Câtă nedreptate, nu-i așa? 

Steven îi strânse brațul cu compasiune. 

— Da. Din nefericire, asemenea evenimente se întâmplă 
destul de frecvent. 

— Şi cu mama ta ce s-a întâmplat? Din câte am înţeles, ea nu 
era în mașină în momentul accidentului. 

— Carmen — aşa o chema — rămăsese acasă, deoarece era 
însărcinată cu mine și se simţea rău. A murit și ea la câteva 

minute după ce m-am născut eu. Nu-și revenise încă după 
pierderea lui Patrick. 

— Şi ai rămas orfană, singură pe lume... 

Și el voise s-o urmeze pe Pilar în mormânt, dar se luptase 
să reziste de dragul fiului său. 

Mandy îl privi drept în ochi. 

— Să n-o condamni, Steven. Tu ești un bărbat puternic, 
curajos și cu toate astea, atunci când te-am cunoscut, aveai și 
tu mari probleme de adaptare. De altfel, acest lucru m-a ajutat 
să înțeleg mai bine durerea și reacția lui Carmen. 

După o pauză scurtă, continuă: 

— Patrick Reilly, adevăratul meu tată, era văr bun cu Ruth. 
El și Carmen o rugaseră să-mi fie nașă, așa că nu mă puteam 
considera total părăsită. În plus, Ruth își dorea tare mult să 
mai aibă și alți copii, dar medicii nu i-au dat voie. Nu mi-a 
lipsit niciodată nimic. Am fost mereu foarte fericită. 

— Nu am condamnat-o, Mandy, îi explică el pe un ton de 
scuză. Numai că... 

— Știu, dar fiecare reacţionează în mod diferit. Nu toţi au 
forta de a înfrunta realitatea. În orice caz, nu pot să spun că 
am avut de suferit de pe urma alegerii lui Carmen. 

— Ai știut dintotdeauna că ai fost adoptată? 

— Da. Ba chiar mă fandoseam în faţa lui Pete și Randy, ca și 
cum m-aș fi bucurat din cauza asta de o favoare specială. Erau 
aproape geloși! Aducându-mă în mijlocul familiei lor, tatăl și 
mama mea nici nu-și imaginau că vor avea parte de asemenea 
probleme! 

Râseră amândoi din toată inima, apoi ea îl întrebă, curioasă: 

— De ce mi-ai pus întrebarea asta? 

— Ben Campbell imi vorbise despre originile tale hispanice. 
N-am știut niciodată dacă erau dinspre partea lui Ruth sau a 
lui Jon. Poate că el se gândea la Carmen. 

— Cu siguranță. Toată lumea știe asta. Deși eram aproape 
de New York, trăiam într-o comunitate rurală mică în care 
toată lumea cunoaște pe toată lumea. Ben are dreptate. 
Carmen, mama mea, era pe jumătate mexicană. Jonathan și 
Ruth m-au încurajat mereu să învăţ spaniola, în amintirea lui 
Carmen, care o vorbea fluent. Datorită eforturilor lui Ruth, am 
vorbit două limbi încă din copilărie, ca și Ricky. 

Atmosfera în care stăteau de vorbă era una calmă și plăcută 
și tânăra n-avea nici un chef să-i rupă farmecul. 

— Tu cum ai ajuns la informatică? 

— Mi-a plăcut întotdeauna matematica. După ce mi-am luat 
licența, am lucrat o vară întreagă la o firmă care făcea 
calculatoare, ceea ce m-a ajutat să-mi dau doctoratul cu 
această temă. Mă pasionează toate problemele referitoare la 
tehnologia modernă. 

— Pe mine nu! spuse ea strâmbându-se caraghios. 

— E de mirare, pentru fiica unui eminent informatician ca 
Jonathan Edwards. 

— Oh, tata s-a străduit mult să-mi trezească interesul pentru 
acest domeniu. Petrecea ore în șir cu mine explicându-mi cum 
funcţionează aparatele, dar n-a avut nici un succes. Cum 
făceam cea mai mică greșeală, calculatorul se bloca și refuza să 
mă asculte. 

— Mandy, calculatorul nu este înzestrat cu inteligență. El 
nu e în stare decât să asculte de comenzi precise. 

— Așa îmi spunea și tata, dar eu nu l-am înțeles niciodată! 
spuse ea râzând. O limbă servește înainte de orice la 
comunicare. Dacă unul din interlocutori nu face nici un efort 
să stabilească un dialog, sistemul nu funcționează. 

Văzând înfățișarea uluită a lui Steven, ea se grăbi să 
schimbe subiectul. 

— Şi după doctorat, ce ai făcut? 

— Am avut noroc. La sfârșitul studiilor, firma la care 
lucrasem mi-a oferit un post important. Cum domeniile de 
activitate ale companiei erau extrem de diverse, am câștigat o 
experienţă destul de vastă. După moartea lui Pilar, m-am 
stabilit la San Francisco, ca să fiu aproape de socrii mei. 
Relaţiile mele cu Ricky erau atât de încordate, încât el avea 
neapărat nevoie de prezenţa lor. 

Mandy îi atinse braţul ca să-și arate compasiunea faţă de el. 

— Propunerea tatălui tău m-a interesat imediat, continuă 
Steven. Nu puteam rata o asemenea șansă. Singurul meu 
regret era acela că urma să-l îndepărtez pe Ricky de bunicii lui. 
Dar totul se va rezolva, pentru că ei s-au hotărât să vină să 
locuiască în apropierea noastră. 

Urmă o pauză lungă. Amanda se întinse, căscând. Când se 
sprijini din nou de spătarul canapelei, deschizătura 
decolteului se desfăcu ușor dezvelindu-i-se în felul acesta și 
mai mult rotunjimea sânilor. 

— La ce lucrezi în prezent? se interesă ea. 

Cum el nu-i răspundea, tânăra îl privi curioasă. 

— Ce s-a întâmplat? 

— Nimic. 

Îi puse mâna pe umăr și o trase spre el, stăpânindu-și 
cu greu nerăbdarea. Ea se trezi prizonieră în braţele lui, 
cu capul răsturnat pe spate. Flacăra dorinţei pâlpâia în 
ochii de culoarea smaraldului ai lui Steven, în timp ce el 
privea cu admiraţie valul de bucle negre care cădea pe 
genunchii lui. 

— Îţi dai seama cât de emoţionat sunt atunci când te strâng 
în braţe? N-am mai avut relaţii cu vreo femeie de doi ani. Te 
doresc mai mult decât pe orice altă femeie, chiar și decât pe 
soția mea. Credeam că pot să-mi astâmpăr această sete cu 
orice femeie, dar m-am înșelat. 

Degetele fură înlocuite cu gura lui fierbinte, care trasă o 
linie de foc pe pielea ei sensibilă. Apoi mângâierea ușoară se 
transformă într-un sărut pasionat. Tremurul produs de flacăra 
crescândă îi provocau uşoare spasme incontrolabile care se 
răspândeau treptat în tot trupul ei. Steven își desprinse buzele 
pe gura ei și-i spuse: 

— Dar n-a fost așa. Există o singură femeie pe lume care 
este în stare să-mi domolească dorinţa. Tu, Mandy. Nimeni 
altcineva. 

La aceste cuvinte, Mandy se încordă brusc. Abia îndrăznea 
să respire, atât de mult își dorea prelungirea acelui contact 
senzual. Avea nevoie totuşi de timp ca să-și poată reveni, după 
acel asalt care îi întunecase mintea și îi înfierbântase trupul 
împotriva voinţei ei. Dar Steven nu luă în seamă rugămintea 
din privirea ei. Cu o mână hotărâtă, îi trase fermoarul rochiei, 

care căzu încet pe podea și când Mandy își încrucișă ruşinată 
mâinile pe piept, el începu să-i mângâie spatele și şoldurile cu 
vârful degetelor. 

La început, tânăra rămase nemișcată, dar încet-încet începu 
să se relaxeze. 

— Te iubesc, Amanda, îi şopti Steven mirosindu-i parfumul 
delicat al părului. Simti și tu ceva pentru mine, Mandy? 

— Da. Ştii foarte bine că da. 

— Nu eram sigur, dar îmi doream din tot sufletul. 

Fl o sărută iar și iar, ca și când ar fi vrut să o convingă să 
aibă încredere în el, să-i cedeze, să-l iubească. Cuprinsă de o 
tulburare intensă, Mandy îl prinse cu braţele de gât și își oferi 
fața pentru sărut. 

— Oh, Steven... 

În acel moment, pasiunea lui se înteți și începu din nou 
s-o mângâie. Tânăra împărtășea din toată fiinţa ei dorinţa lui 
Steven și dorea, ca și el, să-și astâmpere foamea care îi 
chinuia pe amândoi. Totuși, deodată, avu un moment de 
luciditate, care o ajută să nu piardă complet contactul cu 
realitatea. 

— Mandy, aș vrea să te duc sus, în camera mea... Ca să te 
iubesc toată noaptea. Nu mă refuza, Mandy. Te doresc, am 
nevoie de tine, de căldura ta. 

Străbătută încă de fiori de plăcere, ea nu-i răspunse, dar 
de sub pleoapele închise i se prelinseră pe obraji două 
lacrimi mari. Simţindu-se neputincioasă să-și clarifice 
anumite dubii care o frământau, în cele din urmă izbucni în 
hohote de plâns. 

Steven îi sărută obrajii înlăcrimaţi şi o strânse și mai tare în brate. 

— Ssttt... Totul este în regulă, iubita mea. 

O legănă apoi ca pe o fetiță, ca s-o liniștească. Atunci când 
suspinele ei se mai răriră, el continuă: 

— Sunt un nepriceput, Mandy. Nu e vorba numai despre 
dorinţă fizică. Te iubesc. Vreau să te iau de soţie ca să trăiesc 
lângă tine până la sfârșitul vieţii mele. Te implor, Mandy, nu 
mai plânge. N-am vrut să te supăr. 

— Îmi pare rău, Steven. Am... am o mulțime de îndoieli. 
Trebuie să mă mai gândesc. Și eu simt... atracţia asta faţă de tine... 

Vocea i se stinse într-o șoaptă care abia se auzi. Da, voia să 
cedeze dorinţei carnale, dar oare era bine pentru amândoi să 
facă așa ceva? 

— Nu te mai frământa, Mandy. Înţeleg foarte bine de ce 
eziţi. Voi avea răbdare. Merită să aştept. 

O sărută apoi rapid pe vârful nasului și o ajută să-și pună 
hainele în ordine. 

O luă apoi din nou în brațe, cu un aer foarte serios. 

— Nu fugi de sentimentele tale, Mandy. Și eu am procedat 
aşa multă vreme. Dacă nu poţi să mă iubești... 

— Nu, nu este vorba despre așa ceva, îl opri ea 
sărutându-l pe obraz. Am... am nevoie doar de puţin timp de 
gândire. Nu vreau să mă las influențată doar de stările 
emoţionale. Trebuie să fiu convinsă că procedez bine, în 
interesul amândurora. 

— Te conduc acasă. 

— Nu, rămâi aici. Nu stau departe. Mersul pe jos îmi va 
face bine. 

— Atunci, să mergem pe jos. 

Făcură drumul în tăcere, mergând foarte aproape unul de 
altul, dar neatingându-se deloc. Când ajunseră în apropierea 
casei ei, el o luă din nou în braţe și îi spuse: 

— Bunicii lui Ricky vor locui aici în permanenţă. Te 
deranjează? 

— De ce să mă deranjeze? 

— Pentru că sunt părinţii lui Pilar. 

— Ţin foarte mult la soţii Herrera. Ei știu cine sunt. 

Steven o sărută pe păr. 

— Eu nu te mai confund cu Pilar de foarte multă vreme, 
Mandy. 

Ea oftă, resemnată. Ce mult ar fi dorit să-l creadă! Dar nu 
putea, deși făcuse mari eforturi în direcţia asta. Ca să fie 
sinceră cu ea însăși, trebuia să recunoască faptul că 
asemănarea dintre ea și Pilar strica totul, aproape definitiv. 

— Accepţi să petreci cu mine ziua de treizeci și unu 
decembrie? Am putea să luăm masa împreună și să stăm la 
taifas. 

Cuprinsă de o spaimă inexplicabilă, ea încercă să scape. 

— Nu, nu... E imposibil... Am... 

— N-o să-ţi fac nici un rău, îţi jur! Nici măcar n-o să te ating, 
dacă nu vrei. Aș vrea numai să stăm mai mult de vorbă, să ne 
cunoaștem mai bine. De acord? 

— Nu voi... n-o să pot să stau mult... 

— Vino, totuși, Mandy, o imploră el. Poţi să pleci când vrei. 

— Te voi ajuta să pregătești masa. 

— Îţi mulțumesc, Mandy, spuse el și o sărută pe frunte. 

Tânăra o luă din loc, căzută pe gânduri. Steven rămase pe 
loc mult timp, urmărind-o cu privirea. 

După câteva zeci de metri, Mandy începu să meargă mai 
încet. Oare va fi în stare să ia decizia corectă? Cum putea să 
ştie dacă într-adevăr Steven nu o mai confunda cu Pilar? Chiar 
voia s-o ia de soție? 

— Te iubesc, Steven Harper, șopti ea continuându-și 
drumul prin întunecimea nopții. Sper doar să nu mă înșel și 
să iau hotărârea cea mai înțeleaptă pentru fiecare dintre noi. 


Capitolul 11 


Mandy era foarte veselă și nerăbdătoare. Nu-l mai văzuse 
pe Steven din noaptea de Crăciun și abia aștepta să se 
întâlnească din nou cu el. Toată săptămâna analizase situația 
pe toate feţele, trăsese concluziile și luase niște hotărâri. 
Reuşise în sfârșit să-și învingă dubiile și să se convingă de 
sinceritatea lui Steven. Ce frumoasă era viaţa! Niciodată nu 
mai fusese atât de fericită! 

Cu un zâmbet radios pe buze, se uită cu admiraţie în 
oglindă. Îşi pusese un costum cu pantaloni din mătase grej 
cumpărat de curând de la New York special pentru acea seară. 
Mulțumită de felul în care arăta, își puse cizmuliţele cu toc 
înalt și își luă în geantă o pereche de pantofi eleganți. După ce 
cobori în grabă scările se opri în faţa ușii deschise a salonului. 

— Am plecat, își anunţă ea pe părinţii ei. Probabil că mă voi 
întoarce târziu. Să nu mă așteptați. 

Jonathan și Ruth schimbară o privire tandră și complice, 
apoi se cufundară din nou în lectură. 

Kokk 


Steven lucra din greu la un program de calculator, de când 
se întorsese de la aeroportul Newburgh, unde îi condusese pe 
Ricky și pe bunicii acestuia. La un moment dat, auzi pași pe 
coridor. 

— Steven? 

— Sunt în birou. Vino să stai cu mine, spuse el zâmbind, 
încântat de sosirea ei. 

Tânăra își vâri capul prin ușa întredeschisă, ca să-l salute. 
Deodată optimismul ei dispăru ca prin farmec și fu cuprinsă 
din nou de niște îndoieli inexplicabile, ca și cum nu mai era 
sigură de nimic. 

— Nu, nu vreau să te deranjez. Mă duc să pregătesc masa. 
Ne vedem mai târziu. 

Timiditatea ei îl umplea mereu de tandrețe pe Steven. 
Părea atât de fragilă și nesigură pe ea... Ce mult regreta că 
semăna atât de mult cu Pilar! Fosta lui soţie avusese totuși 
un caracter total diferit față de cel al lui Mandy. Fiind singură 
la părinţi, fusese răsfăţată de toţi și crescuse ca o fată 
cuminte și raţională. Calmă, rezervată și uneori chiar 
distantă, fusese tot timpul dominată de personalitatea 
puternică a lui Steven. 

Mandy fusese întotdeauna înconjurată de copii de seama ei 
şi viața trăită alături de fraţii ei o stimulaseră foarte mult. Cu 
ea. Steven se simţea pe picior de egalitate. Din nefericire, era 
convinsă că el vedea în ea o replică a lui Pilar şi se încăpăţâna 
să nu renunţe la acea idee. Trebuia să o convingă că părerea 
ei era greșită, dar nu era deloc ușor. 


KKK 


Frământările lui Mandy continuau și în timp ce pregătea 
friptura pentru a o pune la cuptor. Cine știe dacă Steven n-o 
invitase în seara aceea în speranţa că va putea retrăi niște 
momente fericite petrecute odinioară cu Pilar. Cum putea el 
să se desprindă de imaginea soţiei lui moarte când o vedea 
reîncarnată chiar în faţa lui? 

— Nu mă bagă niciodată în seamă, spuse ea cu tristeţe. Nici 
măcar n-o să observe culoarea în care sunt îmbrăcată. 

— Te înșeli, Mandy, spuse Steven din pragul ușii, ușor 
amuzat. 

Tânăra încremeni, simțindu-se îngrozitor de jenată. Credea 
că el îşi vedea de treabă în birou... 

— Culoarea ta preferată este galbenul. Lui Pilar îi plăcea să 
poarte haine albastre sau verzi. Din punctul ăsta de vedere, ca 
şi din multe altele, sunteţi foarte diferite. 


RĂTĂCIND PRINTRE VISE 129 


— Îmi pare rău... Niciodată n-am... 

Complexul de inferioritate al lui Mandy îl afecta foarte mult 
pe Steven. De fapt, pe undeva se simţea vinovat de reacţiile ei. 
Încă de la început, o tratase pe Amanda într-un mod cam 
nedrept. Fusese furios pe ea, apoi se folosise de ea ca să scape 
de tristeţea, disperarea și sentimentul de vinovăţie care îl 
chinuiau. O privi cu atenţie, ca să poată descoperi diferenţe în 
aspectul fizic care să o deosebească de Pilar, dar nici dacă ar fi 
fost gemene n-ar fi semănat atât de mult una cu alta. 

Alături de Pilar dusese o viaţă liniștită, confortabilă și 
ordonată. Soţia lui se mulţumise cu o viață simplă, lipsită de 
evenimente importante. Cu Mandy, situaţia era cu totul alta. 
Ea era o femeie de acţiune, care se afla în mișcare 
permanentă. Îi plăceau prea mult oamenii și viața agitată ca să 
se limiteze la o existență pașnică. 

O privi în timp că ea se agita prin bucătărie, pregătind 
masa. Atunci când se înălță pe vârful picioarelor ca să ajungă 
la o sticlă de pe raft, îi admiră coapsele suple și apoi decolteul 
adânc. 

— Porţi ceva pe sub costum, Mandy? 

Câtă îndrăzneală! Mandy tuna și fulgera în sinea ei. Cum își 
permitea să critice modul în care se îmbrăca? Începu să așeze 
vesela pe masă cu gesturi nervoase și automate. 

— Nu cine știe ce, îi răspunse ea, prefăcându-se indiferentă. 

Steven își stăpâni râsul. Mandy se înfuriase și lui îi părea 
bine că o provocase. E un început bun. Se așeză în spatele ei, 

o prinse de şolduri și o lipi de coapsele lui. Îi ridică apoi bluza 
și începu să-i mângâie talia subțire. Își afundă capul în părul 
de pe ceafa ei și o sărută pe gât, apoi mâinile lui urcară spre sâni. 

Mandy inspiră adânc şi îl întrebă aproape în şoaptă: 

— De ce te porţi așa cu mine, Steven? 

Fl îi dădu imediat drumul din braţe, o răsuci cu faţa spre el 
şi apoi o strânse din nou la pieptul lui. 

— Pentru că uneori am impresia că numai așa reușesc să te 
emoţionez, spuse el pe un ton resemnat și melancolic. 

Amanda se lipi și mai tare de el și îi cuprinse fața în palmele 
ei, după care îi trase capul spre ea ca să-l sărute pe buze. 

— N-am dorit niciodată vreun bărbat așa cum te doresc pe 
tine, mărturisi ea pe un ton chinuit. Sentimentele pe care le 
am faţă de tine îmi fac rău şi cu toate astea, atunci când mă 
strângi în brațe, văd totul încețoșat. Binele şi răul devin 
totuna. Nu reuşesc să mai văd clar lucrurile. 

ÎI sărută din nou cu patimă. Dezorientat de schimbarea ei 
bruscă, Steven gustă din plăcerea necunoscută până atunci, 
care îi accentuă starea de excitație. 

— Și acum, ce vom face? îl întrebă ea cu vocea răgușită de emoție. 

Strângând-o și mai tare de mijlocul subțire, el o mângâie 
ușor pe păr. 

— Vom vorbi, Mandy. Pur și simplu vom sta de vorbă. 

Simţindu-se dintr-o dată trădată, Mandy se depărtă brusc 
de el. Ea îi oferea totul: trupul, mintea, sufletul, și el o 
respingea. Jignită de moarte, ieși în fugă din bucătărie. 

Steven o ajunse din urmă în pragul ușii și o prinse de mână 
ca s-o aducă înapoi în căldura braţelor lui. 

— Amanda, șopti el cu blândeţe. Nu te supăra pe mine. Mă 
topesc de dorință și vreau din tot sufletul să-mi astâmpăr setea 
asta care mă macină, dar mai întâi vreau să te conving că tu 
eşti cea care îmi stârneşte aceste sentimente și nu Pilar... Hai 
să învăţăm să ne cunoaștem, Mandy. Vreau să te îndrăgostești 
de mine total, fără nici o reţinere sau gânduri ascunse. Îmi 
doresc cu disperare să-ţi risipesc toate dubiile și atunci când 
vom face dragoste să nu mai planeze nici o umbră asupra 
noastră. Eu pe tine te strâng acum în brațe, pe tine te am în 
minte tot timpul. Dacă nu ești convinsă că... 

— Tare aş vrea să te cred, Steven. Serios... 

ÎI prinse cu braţele de gât și se lipi de el, spunând: 

— Ajută-mă să te cred. Iubeşte-mă acum. 

El scoase un geamăt dureros. 

— Nu mă stârni, Mandy. 

— Nu glumesc deloc. Te iubesc, Steven. Dacă mă iubeşti și 
tu, dovedește-mi! Nu mă respinge. 

El oftă din nou, o luă în braţe și se îndreptă cu ea spre scara 
interioară. Mandy simţi o dulce senzaţie de pace și siguranță. 
Pe drum, începu să-i descheie nasturii de la cămașă. Steven o 
aşeză pe marginea patului și îngenunche în faţa ei ca să-i 
scoată pantofii. 

— Mă simt bine cu tine, Mandy, îi șopti el mângâindu-i 
delicat gleznele picioarelor. 

— Şi eu, Steven. 

— Nu numai în asemenea clipe, adăugă el nerăbdător să 
se explice. Simpla ta prezență mă face fericit. Când ne 
plimbăm, când stăm de vorbă, de fiecare dată când suntem 
impreună. 

El se aplecă ușor și o sărută la baza gâtului, acolo unde 
simțea bătându-i pulsul într-un ritm sacadat. Ea gemu și 
începu să-i desfacă încet cureaua pantalonilor... 

Steven o forță să se aşeze pe pat și continuă să se debrace. 
Apoi îi ridică părul bogat pentru a-i putea scoate jacheta. Deși 
se străduia din răsputeri, tânăra nu reușea să-și stăpânească 
tremurul trupului, lucru care nu-i scăpă lui Steven. 

— Ţi-e frică? se interesă el, uşor îngrijorat. 

— Da, puţin, recunoscu ea înfiorându-se. 

— Nu trebuie să te temi de mine, Mandy. Te iubesc. N-o 
să-ți fac nici un rău. 

— Nu de asta mi-e teamă... Nu cu tine, se corectă ea. 

— Atunci, care e cauza? 

Ea îi zâmbi atunci când el puse mâinile lui mari pe sânii ei. 
Câtă plăcere îi stârnea acea atingere!... Totul o atrăgea la 
bărbatul acesta. 

— Te iubesc, Steven. 

În loc de răspuns, el o întinse cu capul pe pernă și o 
strânse în braţe. Apoi, când ea se ghemui la pieptul lui, el trase 
cuvertura peste ei. 

— Vorbeşte cu mine, Amanda. Spune-mi ce simţi. Te vreau 
liberă, fericită, relaxată. 

— Nu ştiu cum să-ți explic, poate că ţi se va părea o prostie, 
dar... până acum, nu prea îmi dădeam seama ce și cât dăruiesc 
din mine atunci când aveam o relaţie cu un bărbat. 

— Te înţeleg perfect, Mandy. E ușor să întreţii relaţii sexuale 
cu cineva, dar este mult mai greu să dăruiești sentimente. Asta 
este însă cel mai important, Mandy. Eu sunt în stare să-ți 
dezvălui secretele mele cele mai intime. Poţi să faci şi tu 
același lucru? 

Ea rămase o vreme nemișcată, fără să spună nimic. Apoi 
gura ei se apropie de a lui. 

— Da, spuse ea. 

O pasiune plină de tandrete puse stăpânire atunci pe ei, în 
timp ce flacăra dorinţei îi punea pe amândoi pe jar. Se ameţiră 
unul pe altul cu mângâieri și săruturi pătimașe. Steven începu 
apoi s-o iniţieze pe Mandy în misterele dragostei împărtășite. 
Se răsuci cu mare grijă şi o aduse pe ea deasupra lui. Atunci 
când el îi înfășură o şuviță de păr de-al ei pe deget, ca pentru 
a simboliza legătura care îi va uni de acum încolo, ea înțelese 
că nu va mai dori niciodată să-l mai părăsească. 

— Te iubesc, Amanda Jean Edwards și dacă vrei, te voi lua 
de soţie. 

— Vorbești prea mult, îl necăji ea. 

El o mângâie îndelung, cu o tandreţe nespusă, pentru a o 
aduce în punctul culminant al dorinței. În cele din urmă, veni 

deasupra ei. Cuprinsă de o tulburare profundă și amețită de 
descoperirea atâtor delicii necunoscute, Mandy nu știa încă 
nimic despre adevăratul extaz provocat de plăcere. Atunci 
când o pătrunse, această revelaţie o ului. Când Steven o lipi 
și mai tare de trupul lui, împins de iminenţa eliberării 
finale, Mandy îi răspunse printr-un abandon total. Evadară 
amândoi deodată în regatul senzualităţii pure, acolo unde 
timpul și spaţiul nu mai există și realitatea se transformă în 
voluptate. 

— Steven! Oh, Steven! strigă ea în momentul culminant al 
pasiunii. 

Rămaseră apoi mult timp nemișcaţi, savurându-și în tăcere 
clipele de fericire. Apoi, Mandy oftă satisfăcută și îl sărută cu 
tandrete pe gură, stârnindu-i din nou dorința. De data asta, își 
vor lua zborul spre paradis! 


Capitolul 12 


Mandy aprinse lumânările de pe masa din sufragerie. De 
când făcuse dragoste cu Steven, era sub impresia unei fericiri 
pure, intense, de parcă s-ar fi născut a doua oară. De aproape 
o oră, se agita să pregătească masa de sărbătoare și să 
decoreze totul într-un stil romantic. 

Steven se afla în biroul lui. Trebuia să participe la un 
congres la Saint Louis și el și Jonathan nu-și vedeau capul 
de treabă. Mandy se hotărâse să se folosească de pretextul 
cinei pentru a-l mai distrage de la muncă și se duse la el în 
birou. Steven simţi imediat prezenţa ei în încăpere. Lăsase 
dinadins ușa deschisă, pentru a o auzi agitându-se de colo- 
colo. Îi plăcea tare mult prezenţa ei în casa și în viaţa lui... 

Atunci când Mandy intră, el se prefăcu absorbit de studiul 
dosarelor, dar în realitate n-ar fi fost în stare să spună nimic 
despre conţinutul hârțoagelor din faţa lui. Ea mergea cu 
eleganță și graţie, de parcă ar fi plutit pe covorul gros. 
Când ajunse în spatele lui, îl luă după gât și apoi își puse 
mâinile pe inima lui, care începu să bată într-un ritm mai accelerat. 

— Masa este gata, îi şopti ea cu tandrete la ureche. 

Steven o așeză pe genunchii lui. Simţea deja că o dorește. 

— Pari foarte sigură pe puterea ta de seducţie, o tachină el. 

Ea începu să râdă și își fixă privirea limpede în ochii lui, 
mângâindu-l pe obraz. 

— Am început să am încredere în ea. 

— Mă bucur nespus. 

O ridică apoi în braţele lui puternice și o duse în sufrageria 
luminată de lumânări. 

— E superb, Mandy! exclamă el văzând decorul rafinat de 
pe masă. Cum ai reușit? 

— Foarte simplu. Am cumpărat lumânările ieri și am copt 
chiflele acasă, azi-dimineaţă, am tăiat niște crengi din bradul 
de Crăciun pentru decor și în rest... am dat iama prin cămara ta! 

Fl îi sărută pe rând fiecare deget și o conduse la scaunul ei. 
Mirosul de carne la cuptor îl ameţea. Se așeză în dreapta ei și 
o strânse de mână. 

— Sper că eşti stângace, îi spuse el cu o privire jucăuşșă în 
ochi. 

— Nu, ştii bine că nu. De ce? Vrei să facem schimb de locuri? 

El se aplecă și îi sărută podul palmei. 

— Nu, dar nu-mi vine să-ţi mai dau drumul. Simt nevoia să 
te ating tot timpul. 

Emoţionată de dorinţa care strălucea în ochii lui, Amanda 
se strădui să se desprindă de el și îi răspunse cu o falsă 
indiferenţă: 

— Ar fi păcat să nu guști din toate bunătăţile astea. 

Observând că ea era încă destul de crispată, el oftă 
resemnat. 

— Ai dreptate. Să ne desfătăm, așadar. 

Masa a fost foarte reușită. Carnea era moale şi zemoasă, iar 
legumele fuseseră fierte atât cât trebuia. Lui Steven îi plăcură 
în mod deosebit pâinea proaspătă, salata şi brânzeturile. 

Apoi spălară vasele împreună, continuând să pălăvrăgească 
veseli. După ce așezară toate vasele la locul lor, Steven o 
prinse de mâini și se uită la ea cu un aer posesiv și admirativ. 
Senzualitatea sinceră din privirea lui trezi în trupul ei o 
agitaţie delicioasă. 

— Broșa asta îţi vine foarte bine. Îmi faci o mare plăcere purtând 
în seara asta cadoul meu de Crăciun, îi şopti el cu tandrete. 

Mandy se înroși toată de emoție. Steven observă acest 
lucru și fu cuprins de o senzaţie stranie de satisfacţie, pentru 
Că reușea să o tulbure atât de tare. 

— Mandy... Când te îmbujorezi așa la faţă, timiditatea ta mă 
emoţionează foarte tare. Îmi vine să te apăr de toată lumea... 
inclusiv de mine însumi... Vrei să fac focul în șemineu? 

— Da, mi-ar plăcea foarte mult. 

Se uită la spatele lui musculos în timp ce se apleca pentru 
a aprinde focul. Simpla lui vedere era de-ajuns s-o umple de 
jarul pasiunii, dar chiar în clipa în care Mandy simţea cum i se 
trezește dorinţa, el îi păru dintr-o dată departe de ea, aproape 
distant. Stătea în faţa ei și se uita gânditor la foc, cu o expresie 
enigmatică pe față. Oare regreta că cedase rugăminților ei și 
capitulase într-un moment de slăbiciune? Oare acesta era 
motivul pentru care se izolase în biroul lui, în loc să stea cu ea 
în bucătărie, înainte de cină? 

— Regreti ce s-a întâmplat în după-amiaza asta? 

— Nu, absolut deloc, spuse el categoric. Cel puţin în ceea 
ce mă priveşte pe mine. Dar tu? 

— Nu regret nimic. A fost atât de frumos, de minunat... și te 
iubesc atât de mult şi de atâta vreme... 

El începu să o mângâie pe cap. 

— Atunci, de ce îmi pui întrebarea asta, Mandy? Te mai 
îndoiești și acum de sentimentele mele? 

— Pari foarte gânditor, absent... M-am întrebat de ce ai 
dispărut în birou când ai coborât. Într-adevăr, poate că nu 
sunt atât de sigură pe ceea ce gândesc, dar în orice caz, nu 
regret nimic. 

— Te-am lăsat în mod intenţionat singură ca să-ţi ofer un 
răgaz de reflecţie. Nu vreau să-mi impun punctul de vedere, 
să-ţi îngrădesc libertatea. Eşti foarte importantă pentru mine 
şi aceasta este o modalitate prin care am vrut să ţi-o 
dovedesc. 

Inspiră adânc aer în piept și se hotărî brusc să atace frontal 
subiectul care îl frământa. 

— Mandy... De ce te-ai închis în tine în timpul mesei? Ţi-e 
frică de mine? Te-am jignit într-un fel sau altul? 

— Nu, şopti ea. 

Adunându-și tot curajul de care era în stare, ea îi ceru 
deodată, cu o îndrăzneală care o ului și pe ea. 

— Steven... lubește-mă încă o dată, aici, în faţa focului. Te 
doresc atât de mult... 

Preţ de câteva clipe, el păru derutat, dar trupul lui 
răspunse imediat mesajului ei. Ca și cum ar fi fost mânate de 
o voinţă proprie, braţele lui se întinseră spre ea și începură să 
o dezbrace. Mintea lui nu era în stare să se opună elanului 
întregii lui fiinţe. Nu se gândea decât la bucuria și plăcerea pe 
care le simţiseră împreună în urmă cu câteva ore... 

Atunci când se treziră goi, unul în faţa celuilalt, el o lipi 
strâns de trupul lui și ea uită imediat de orice reținere. Începu 
să-l sărute și să-l mângâie, lăsându-se ameţită de parfumul și 
căldura trupului său viril. Atunci când, aflați în clipa supremă 
a extazului, el o prinse strâns de coapse, ea trebui să se agate 
cu toate puterile ei de gâtul lui ca să nu leșine de fericire. 
Strigătul ei sparse tăcerea și îi răsună îndelung în urechi, în 
timp ce toată fiinţa ei era în extaz. Firul subţire care îi lega de 
realitate se rupse brusc și se cufundară amândoi în același 
timp într-o beţie de nedescris a simţurilor, pe care n-o mai 
simţise nici unul dintre ei până în acea clipă. Nu vor mai fi 
niciodată ca până atunci, de acum înainte. Această amintire va 
pecetlui pentru totdeauna unirea inimilor, minţilor şi 
sufletelor lor. 

Deși era cald, Mandy se înfioră ușor și el o acoperi cu 
jacheta costumului ei. Observând brusc tăcerea și încordarea 
de pe faţa ei, el spuse: 

— Pari îngrijorată. La ce te gândeşti? 

— La nimic grav, stai liniștit... Îmi va fi dor de tine, când vei 
pleca la Saint Louis. 

— Ai putea să vii cu mine. 

— Te-aş împiedica să lucrezi... 

— Așa este... dar ai avea ce să faci în lipsa mea. Va trebui să 
te gândești la pregătirile pentru nuntă. 

— Hmm... De acord, dar numai dacă îmi promiţi să mă suni 
din când în când. 

— În fiecare seară, dragostea mea, îi şopti el sărutând-o 
pătimaș pe buze. 


Capitolul 13 


Atunci când Steven se întoarse la Willowford, după o 
absență de opt zile, simţea nevoia să stea puţin singur cu 
Mandy, dar socrii lui se întorseseră și ei cu o seară înainte și 
fu nevoit să amâne această plăcere pentru mai târziu. Imediat 
ce sosiră de la aeroport, fură luaţi cu asalt de Mary și Ildemaro, 
care aveau să le comunice vești importante. 

— Când Ruth ne-a povestit despre adopţia ta... spuse Mary, 
în culmea agitaţiei. 

Amanda schimbă o privire uluită cu Steven și dădu din 
umeri. Părinţii ei erau de faţă, dar, dat fiind că nu păreau prea 
tulburați, nu-și făcu griji în legătură cu zbuciumul neobișnuit 
al lui Mary. 

— Când am aflat împrejurările nașterii tale, continuă doamna 
Herrera, Ildemaro și eu am fost foarte îngrijoraţi. Tu și Pilar 
eraţi născute în aceeași zi, în același oraș şi la același spital. 

Mandy simţi cum Steven o strânge tare de umăr, dar ea o 
încurajă să continue: 

— Ei bine, când ne-am întors în California, după vacanţa de 
Crăciun, am făcut câteva verificări... Oh... Cred că ar fi mai 
bine să vă povestesc de la început. Eu și Ildemaro ne doream 
cu disperare un copil. Doctorul Paul Goetz mă trata de multi 
ani. De fiecare dată când rămâneam însărcinată pierdeam 
copilul. În cele din urmă am reușit să duc o sarcină până la 
termen. Nu vă puteţi închipui ce bucuroasă eram. Dacă s-ar fi 
produs vreun accident, aș fi murit de durere. 

— Doctorul Goetz era un prieten foarte bun al nostru, 
interveni Ildemaro. Ne cunoștea foarte bine și asistase și la 
nașterea mamei lui Mary. Și el aștepta cu îngrijorare venirea 
pe lume a copilului nostru... De aceea... Pilar și... 

Nemaiștiind cum să continue, se opri să-și caute cuvintele. 

— Au! Steven! Mă doare! exclamă Mandy. 

Se întoarse nedumerită spre el. Tânărul era foarte palid și 
extrem de încordat. 

— Ce s-a întâmplat, Steven? 

Oare simpla pomenire a numelui lui Pilar îl afectase în 
asemenea măsură, deși pretindea că este îndrăgostit de ea? 

— Xăă... N-am nimic, nu mi-am dat seama, îi răspunse el 
luând-o de mijloc și lipind-o de el. 

Mâinile îi tremurau. Nu ştia încă ce alte dezvăluiri vor mai 
fi făcute, dar avea o presimţire rea. Îi era îngrozitor de teamă 
ca nu cumva Mandy să se închidă din nou în ea chiar în 
momentul în care lucrurile reîncepeau să intre în normal... 

— Sunt nerăbdător să aflu urmarea, minţi el. Mary are 
talentul de a povesti întâmplările cu suspans. 

Fără să-i ia în seamă tulburarea, soacra lui începu să 
vorbească din nou cu o volubilitate incontrolabilă. 

— În același timp cu mine, în sala de nașteri se mai afla o 
tânără. Nu-mi amintesc cine știe ce din acele clipe, pentru că 
aveam dureri mari. Doctorul Paul Goetz a fost nevoit să-mi 
facă cezariană. Îmi amintesc numai momentul în care m-am 
trezit. Eram în pragul unei crize de isterie. Copilul meu era 
mort. Ştiam, și de aceea eram nebună de durere. Atunci, Paul 
mi-a adus o fetiţă adorabilă care cântărea numai două 
kilograme și ceva. M-a avertizat că era probabil prea slăbită şi 
fragilă ca să poată supravieţui. În timp ce ea stătea la 
incubator, mi-am petrecut timpul veghind și rugându-mă. 
Doream atât de mult să fie a mea... Sunt sigură că dragostea 
mea pentru ea a ajutat-o să se agate de viață. I-am dat numele 
mamelor noastre: Pilar Rose. 

Mandy nu înțelegea nici acum legătura dintre ea și 
întâmplarea aceea. Văzând că Mandy o priveşte mirată pe 
Mary, Ildemaro spuse: 

— Pilar nu era fiica noastră. 

— Mama ei era văduvă, explică Mary adunându-și tot 
curajul. A murit la puţină vreme după ce a născut cele două 
gemene. Tu și Pilar sunteţi surori. 

— Suntem surori? șopti Mandy, în timp ce Steven o 
strângea în brațe. Dumnezeule! Ce voia să dovedească totuși 
cu asta... 

— Din câte se pare, doctorul Goetz își pierduse orice 
speranță că acel copil va trăi, spuse Ruth. A lăsat-o să creadă 
pe Mary că era al ei ca să nu înnebunească de durere. Toate 
astea se petreceau într-o clinică mică, familială, și infirmiera 
de serviciu era în noaptea aceea nepoata lui. După părerea 
doctorului, acel truc nu era riscant, deoarece al doilea copil 
urma să moară în câteva ore. Cunoștea situaţia lui Carmen şi 
ne-a anunțat pe noi imediat că te-ai născut, abţinându-se 
totuși să ne vorbească despre Pilar la telefon. Prefera să 
aştepte, ca să discute cu noi faţă în faţă. Când am venit să te 
luăm, nu s-a simțit în stare să le-o ia înapoi pe sora ta 
geamănă, care supravieţuise ca prin minune. Oricum, era 
convins că o încredinţase unor părinţi iubitori și de aceea n-a 
dezvăluit nimic. 

Ildemaro se grăbi să ia apărarea prietenului său, doctorul Goetz: 

— Nu-i cunoștea pe soții Edwards dar știa cât de disperaţi 
erau că nu puteau avea copii. Eram gata să facem orice ca s-o 
salvăm pe Pilar nedându-ne înapoi de la nici o cheltuială. În 
timpul celor câteva zile petrecute în California, eu și Mary am 
reușit s-o găsim pe nepoata lui Goetz, Susan. Paul a murit în 
urmă cu vreo cincisprezece ani. Ea ne-a arătat un raport secret 
în care unchiul ei consemnase faptele adevărate. Era pe deplin 
conștient de greșeala lui, care ar fi putut să-l coste nu numai 
reputaţia de medic, dar și dreptul de a mai practica. Cu toate 
astea, și-a asumat răspunderea, de dragul nostru. 

— Nu-l judeca pe Paul prea aspru, Mandy, o rugă Mary. Tu 
și părinţii tăi aţi fost privaţi de prezenţa lui Pilar, dar ea a fost 

atât de importantă pentru noi! Nici acum nu regret nimic din 
ce am făcut. 

Mandy era total uluită de acele dezvăluiri. 

— Gemene... repeta ea la nesfârșit începând doar să înţeleagă 
semnificaţia exactă a acelui cuvânt. Nu reușesc să înţeleg... Mi se 
pare imposibil... și totuși, asta explică multe lucruri... 

Încercă să se desprindă din braţele lui Steven, dar el n-o 
lăsă. Peste câteva clipe, făcu o nouă tentativă. 

— Te rog, Steven. Simt nevoia să reflectez la toată povestea 
asta, să ies afară și să mă plimb puțin singură. Nu stau mult, 
dar trebuie neapărat s-o fac. 

Supunându-se cu o reticenţă vădită el o însoţi până la ușa 
de la intrare. După ce o ajută să-și pună pardesiul, o luă rapid 
în braţe și o sărută cu pasiune, dar ea rămase ciudat de rigidă, 
ca și cum devenise dintr-o dată insensibilă, inaccesibilă. 

— Te iubesc, Mandy, spuse el cu durere în glas. 

Ea îl privi în ochi și buzele ei schiţară un zâmbet trist. 

— Pe curând. Mă voi gândi la toată povestea asta. 

— Nu te gândi prea mult, Mandy. Nu numai rațiunea 
contează, ci și sentimentele. 

Se uită după ea, cum se depărtează pe poteca alunecoasă. 
Poate că nu se va mai întoarce niciodată. Cine știe dacă nu se 
va hotărî să dispară din viaţa lui? Simţindu-se îngrozitor de 
agitat, dădu cu putere cu pumnul în zid. 

— Ce s-a întâmplat, Steven? se interesă Mary, îngrijorată. 

— Nimic. Trebuie s-o las pe Mandy să ia hotărârea pe care 
o crede de cuviinţă. 

Se întoarse apoi în salon împreună cu ea, se așeză pe 
canapea și îl luă pe fiul său pe genunchi. Dacă Mandy îl 
respingea, va suferi și Ricky. 

Deoarece Mary se uita la el mirată, el o anunţă brusc: 

— Am cerut-o pe Mandy în căsătorie în lipsa voastră. 

— Ştiu, ne-a spus Ruth... Oh, Steven, crezi că se va răzgândi 
din cauza celor aflate de la noi? Nu i-aș fi povestit niciodată... 

— Trebuia să-i spui, Mary, o opri el cu un zâmbet forțat pe 
buze. Oricum, e mai bine că a aflat adevărul acum. Mai târziu, 
acest lucru ar fi afectat-o și mai mult. 

— Nu uita, Steven, că Mandy te iubește. 

— Nu uit, dar nu știu dacă realizează pe deplin ce 
sentimente am eu faţă de ea. Dacă nu se îndepărtează de 
mine, voi mai avea o șansă s-o conving. Chiar dacă Amanda 
mai are niște îndoieli în această privință, sunt gata să-mi asum 
acest risc, încercând să-i câștig încrederea. 

Jonathan îl privi îndelung pe tânărul din fața lui. 

— Îţi doresc din toată inima să reușești, Steven. 

Ricky întinse mâna și-l mângâie pe tatăl lui pe faţă. Sensul 
discuţiei nu-i era prea clar, dar avea impresia că înţelege 
îngrijorarea tatălui său, deoarece Manmdy îi explicase odată 
totul. 

— Ţi-e teamă că Mandy o să-ţi devină cumnată? îl întrebă el. 

Steven îi zâmbi cu tandrete fiului său. 

— Cam așa ceva. 

Nu voia să-l tulbure pe băiețaș. 

— Și ce dacă, tăticule? Ea ne iubeşte oricum. 

Steven îl strânse și mai tare la pieptul lui, iar copilul îl 
mângâie în continuare pe obraz. Câtă consolare îi ofereau 
acele cuvinte simple ale fiului său... 


KKK 


Mandy merse mult prin pădure, cu un aer rătăcit întipărit 
pe față. Apăruse din neant o altă complicatie neașteptată. 

— De ce? De ce chiar acum? șoptea ea disperată. 

Hotărârea pe care o va lua acum îi va afecta tot restul vieţii, 
ca și pe cea a lui Steven. Pașii o duseră în locul în care o găsise 
el în noiembrie, de Ziua Recunoștinței. Se strădui să analizeze 
situaţia cu sânge-rece, căutând atentă fiecare element al jocului. 

Cu Ricky nu era nici o problemă. El înţelesese perfect 
diferenţa dintre ea și Pilar și va accepta bucuros să-i devină 
mamă vitregă. De asemenea, era evident că soţii Herrera vor 
aproba fără nici o ezitare căsătoria ei cu ginerele lor. Încă de 
la început, își dovediseră simpatia faţă de ea. 

Mai rămânea Steven... De fapt, în ultimă instanţă, n-o 
interesa decât persoana lui. Revăzu în minte fiecare întâlnire 
cu el, nelăsând nimic la întâmplare, nici un gest, nici un 
cuvânt. Nu reuși însă să ia nici o hotărâre. 

Soarele palid de iarnă cobora deja la orizont. Deodată, i se 
făcu frig și acest lucru o aduse cu picioarele pe pământ. Se 
ridică de jos și se întoarse încet spre casa lui Steven. 

EI o întâmpină în faţa scării de la intrare. După ce o ajută 
să-și scoată pardesiul, o conduse în birou. Ea tremura de frig 
și teamă. Ce problemă complicată! Oare va reuși vreodată să 
îndepărteze umbra malefică a lui Pilar, care voia să-i despartă? 

Atunci când Steven vru s-o ia pe genunchii lui, ea opuse 
rezistenţă și se aşeză lângă el. 

— Ce hotărâre ai luat, Amanda? o întrebă el cu blândeţe. 

Ea se uită pe fereastră, cu privirea pierdută în gol. 

— Ideea de a avea o soră geamănă îmi place foarte mult. 
Mi-ar fi plăcut s-o cunosc. Am totuși ciudata impresie că am 
cunoscut-o cândva. Aș putea să aflu multe despre ea prin 
intermediul tău și al lui Ricky... 

— Mandy, ce-ai hotărât? Spune-mi verde-n faţă! Simt nevoia 
să ştiu. Te vei căsători cu mine? 

Ea observă expresia îndurerată din ochii lui. 

— Încă mai vrei să mă iei de sotie, după ce ai aflat că sunt 
sora geamănă a lui Pilar? 

— Legătura de rudenie n-are nici o importanţă pentru 
mine. Numai tu contezi pentru mine și nimeni altcineva. 

— Nu știu, Steven, nu mai știu ce să zic... 

Fl îi luă mâna și i-o strânse între mâinile lui cu o neliniște 
evidentă. Mandy nu mai avea încredere în el. Trebuia s-o ia 
din nou de la zero și să încerce s-o convingă. Ce cuvinte să 
folosească pentru a-i explica? Nesimţindu-se în stare să se 
exprime, o strânse la pieptul lui, cufundându-și fața în părul 
ei negru ca tăciunele. 

— Îti jur, Mandy, că îti vei recăpăta încrederea în mine. Nu 
te voi înşela niciodată. 

— Ce vrei să spui? 

— Atunci când te iau în braţe n-o fac din cauză că îmi 
aminteșşti de Pilar, ci pentru că tu ești tu, Mandy, nu că semeni 
cu Pilar. Ca să fiu sincer, însă, cred că pe ea o voi iubi 
întotdeauna puţin, dar... 

Deodată, se opri, ca şi cum ar fi fost copleșit de 
sentimentul propriei neputințe. 

— Sunt foarte nepriceput, dar va veni vremea când te voi 
convinge că te iubesc pe tine și nu pe altcineva. 

Mandy își sprijini capul pe umărul lui. 

— Aș vrea tare mult să te cred. Nu-mi dădusem seama până 
acum, dar... sunt îngrozitor de geloasă. Pe o femeie moartă! Pe 
sora mea geamănă... Îmi vine tare greu să recunosc acest 
lucru. Mă simt în stare să-l împart pe Ricky cu Pilar, dar nu și 
pe tine. Nu vreau s-o fac și asta mă sperie. 

Începu să plângă încet. 

— Nu plânge, iubita mea. 

O trase mai aproape de el și o mângâie pe spate, căutând 
cu disperare cuvintele potrivite pentru a o calma. 

— Nu ştiu cum să-ţi spun, Mandy, ceea ce simt. Ţin extrem 
de mult la tine, mai mult decât la orice pe lumea asta. Aș vrea 
să-ţi vorbesc, dar mi-e teamă să nu stric şi mai mult lucrurile 
din cauza stângăciei mele. Ca să fiu sincer, chiar mă simt 
ușurat de dezvăluirile lui Mary. 

Imediat, ea încetă să mai plângă, uitându-se mirată la el. 

— Nu, spuse el înainte ca ea să mai apuse să formuleze 
întrebarea. Nu mă înțelege greșit, asta n-are nici o legătură 

cu asemănarea fizică dintre voi. Cauza biologică a acestei 
asemănări îmi confirmă părerea pe care mi-o formasem. La 
început, încercam Să găsesc punctele voastre comune, 
apoi, după ce m-am îndrăgostit de tine, m-am străduit să 
observ și să analizez diferenţele dintre voi. Asta m-a obligat 
să-mi pun niște întrebări foarte serioase. Trebuia să fiu 
sigur că nu te confund cu Pilar, fie și în mod inconștient. 
Acum sunt convins că nu mă înșel. Din punct de vedere 
fizic, totul se explică în mod științific. Nu-mi joacă feste 
imaginaţia... Oh, Dumnezeule! Ce confuz trebuie să-ţi par! 
Ajută-mă, Mandy! Nu ştiu cum să te conving. Nu pot să-ți 
spun că vei lua locul lui Pilar. Așa ceva nu este adevărat. 
Amintirea ei va rămâne veşnic în inima mea, dar asta nu 
înseamnă că te iubesc mai puţin pe tine. Tu ești totul 
pentru mine. 

O mângâie ușor pe obraz, ca şi cum acel gest ar fi putut ca 
prin minune să-i transmită mai ușor gândurile lui. Ea se uită la 
el cu seriozitate privindu-l cu ochi mai speriați. 

— Mandy, tu reprezinţi pentru mine zorii unei zile noi, o 
promisiune pentru viitor. Toate speranțele mele renasc odată 
cu tine. Vom putea să trăim fericiţi impreună. 

Fa își ridică o mână tremurândă, pentru a-și ascunde fața 
pe care îi şiroiau lacrimile. 

— Nu ştiu ce să zic, Steven. Totul este foarte confuz în 
mintea mea. Am nevoie de timp ca să reflectez. 

El se depărtă brusc de ea și o întrebă cu o voce lipsită de 
expresie: 

— Nu vrei să te mai măriți cu mine, nu-i așa? 

Ea începu să plângă și mai tare. 

— Mă simt total pierdută. Mi s-a întâmplat adesea să am 
un coșmar cumplit în care vedeam pe cineva plângând 
într-o singurătate îngrozitoare. Nu știam dacă era vorba 
despre mine, despre tine, Ricky sau altcineva. Acum am 
impresia că mă recunosc în acel vis urât... și asta mă doare 
foarte tare. 

— Te iubesc, Mandy. Te iubesc atât de mult, încât sunt gata 
să nu-ţi îngrădesc libertatea și să te las să pleci, dar voi suferi 
cumplit, ca și atunci când am pierdut-o pe Pilar sau ca în cazul 
în care ar dispărea Ricky. Și cu asta am spus totul. Nu pot să 
fac nimic mai mult. Îmi vei răspunde atunci când vei lua o 
hotărâre definitivă. Te voi aştepta cât vei dori tu. 

După ce spuse aceste cuvinte, ieși din încăpere, închizând 
ușa în urma lui, dar zgomotul produs de hohotele ei de plâns 
continuă să-i răsune trist în urechi. 


KKK 


Mandy trăi cele două zile care urmară într-o atmosferă de 
coşmar. Neputând dormi, își petrecu noptile întorcând pe 
toate feţele gândurile ei negre, lovindu-se permanent de 
aceleași probleme. 

Jonathan bătu discret în uşa Amandei înainte să intre în 
camera ei. Când văzu că tatăl ei avea o faţă îngrijorată, fiica lui 

se simţi şi mai vinovată. Ştia că se purta într-un mod total 
irațional și copilăresc... dar totul era atât de confuz în mintea 
ei... Oare tatăl ei putea să-i dea vreun sfat? 

— Ce trebuie să fac, tăticule? îl întrebă ea cu lacrimi în ochi. 
ÎL iubesc foarte mult. 

— Nu am un răspuns gata pregătit, prinţesă. Trebuie să iei 
singură o hotărâre. 

Mandy se ridică și se duse la fereastră, de unde se vedea 
casa lui Steven. Pe coşuri nu ieşea fum și luminile erau stinse. 
Casa i se păru rece și părăsită, ca și inima ei. 

— Atunci când am întrebat-o pe mama dacă ar mai putea să 
se îndrăgostească de cineva, mi-a spus că nu. 

Pe trăsăturile feţei lui Jonathan apăru o expresie mirată. Și 
Ruth era foarte agitată în ultima vreme, dar cum putuse să fie 
atât de insensibilă încât să neglijeze problemele fiicei sale 
într-un mod atât de evident? 

— Când a fost asta? o întrebă el cu un aer bănuitor. 

— Nu mai ţin minte... Cred că după călătoria noastră în 
California. Steven încă nu sosise aici. 

Jonathan clătină din cap. Acum înțelegea. 

— Fiecare om reacţionează diferit, Mandy. Eu nu pot să mă 
pun în locul altuia, dar am suficientă experienţă ca să fi 
căpătat anumite certitudini. Dragostea este un sentiment 
minunat, dar uneori este și un izvor de suferință. Vrei să dai 
totul, să trăieşti într-o armonie perfectă, dar trebuie să fii 
realistă, Mandy. Din nefericire, acest lucru nu este 
întotdeauna posibil. Atunci, trebuie să-ţi învingi durerea ca să 

rezolvi problemele. O căsnicie reușită nu se realizează fără 
eforturi și sacrificii. Sentimentele nu sunt suficiente ca să 
învingi greutăţile. Dacă îl iubești atât de mult pe Steven încât 
să-l iei de soț, va trebui să dai dovadă de curaj și voinţă ca să 
păstrezi buna înţelegere dintre voi în momentele de criză. Ai 
în faţa ochilor exemplul nostru și al fraţilor tăi. Nu am nimic 
să te învăţ. Oricum, tu ai muncit din greu ca să-ţi îndeplinești 
dorinţele. Ai în mână toate atuurile succesului. 

Atunci când Mandy deschise gura ca să-l oprească, el îi făcu 
semn Să tacă, deoarece mai avea să-i spună un lucru 
important. 

— Dacă Ruth ar muri, nu aş mai căuta o altă femeie, dar 
dacă întâmplător aș întâlni iubirea pentru a doua oară, m-aș 
agăța de ea cu toate puterile mele. Dragostea este un 
sentiment prea preţios şi rar ca să-l lași să treacă pe lângă tine. 
În cazul în care te vei mărita cu Steven, va trebui să te împaci 
cu amintirea lui Pilar. În definitiv, a fost sotia lui vreme de 
câţiva ani și i-a dăruit un fiu, dar tu îl vei avea pentru tot restul 
zilelor tale. De ce să-i porți pică lui Pilar? 

— Nu! exclamă ea. Nu-i port pică! Ar fi nedrept din partea 
mea, deoarece, oricum, pe vremea aceea încă nu-l cunoșteam 
pe Steven, dar nu mă pot împiedica să îi port pică pentru că 
îmi umbrește fericirea din acest moment. Uneori caut motive 
să O urăsc. 

Jonathan schiţă un zâmbet uşor ironic. 

— Reacţia ta este una normală, îi răspunse el pe un ton 
înțelegător. 

— Dar este foarte răutăcioasă. Gelozia a făcut prea multe 
ravagii în rândurile prietenilor mei căsătoriţi. Steven merită 
ceva mai bun. 

— ÎI iubeşti... 

— Nu asta este problema. 

— Serios? Atunci, care este? 

— Nu ştiu dacă dragostea mea este destul de puternică 
pentru ca mai târziu între noi să nu apară regretele și 
acuzaţiile mai mult sau mai puţin fondate. Mi-e teamă să nu-i 
cer prea mult și să-l rănesc în cazul în care voi fi dezamăgită. 

— Dacă eşti în stare să îţi pui aceste întrebări, înseamnă că 
deja cunoşti răspunsul la ele. 

Când ea ridică privirea spre el, Jonathan o mângâie pe 
obraz cu un aer încurajator. 

— Gândește-te la asta, Mandy și încearcă să nu-ți mai petreci 
noaptea plimbându-te de colo-colo prin camera ta. Asta o 
nelinișteşte foarte tare pe mama ta. 

După ce o sărută pe frunte, dispăru din încăpere fără să 
mai spună nimic. 

A doua zi dimineaţă, Amanda se trezi în zorii zilei. Discutia 
pe care o avusese cu tatăl său o ajutase să ia o hotărâre. Îl 
iubea pe Steven mai mult decât orice pe lume și, în cazul în 
care el mai voia s-o ia de soţie, se va căsători cu el. Ea îi va 
dărui totul și va accepta în schimb ce avea el de oferit. 

După ce făcu un duș rapid, îşi puse niște blugi spălăciți și 
un tricou galben, apoi își pieptănă părul și și-l strânse la spate. 
Îşi puse pe deasupra o jachetă din lână, de culoarea frunzelor 

moarte și întinse o mână tremurândă spre caseta cu bijuterii. 
Broșa fină nu se prea potrivea cu ţinuta ei, dar o considera un 
talisman. Se privi în oglindă cu un aer nehotărât, apoi se gândi 
că era poate mai bine să poarte numai cerceii. 

Mulțumită de felul în care arăta, cobori repede scările, le 
scrise părinţilor un bilet și ieşi pe ușa din spate a casei. 

În timp ce mergea pe aleea din grădina lui Steven, curajul 
aproape o părăsise. Nu avea nevoie de cheie, pentru că ușa nu 
era încuiată. Inspiră adânc aer în piept și se îndreptă hotărâtă 
spre dormitorul lui Steven. 

Se opri câteva clipe pe coridor, pândind zgomotele din 
casă, apoi apăsă pe clanţă și se apropie de pat. Era încă 
noapte. Zorii abia începuseră să coloreze uşor orizontul 
cerului de iarnă. 

Deodată, Mandy rămase încremenită locului când văzu în 
semiintuneric mâna lui Steven întinzându-se spre ea. O 
aştepta. Când se apropie şi mai mult de pat, o prinse în braţe 
şi o strânse la pieptul lui. Rămaseră imbrățişaţi multă vreme, 
lipiti unul de altul, fără să spună nimic. 

După câteva minute de tăcere, Steven se hotărî în cele din 
urmă să vorbească. 

— Ai venit ca să... rămâi, sau ca să-ţi iei rămas-bun? 

— Ca să rămân, şopti ea. Dacă mă mai vrei... 

El rămase tăcut, privind în tavan. În sinea lui voia tare mult 
s-o ajute, dar ea avea nevoie să se afirme în deplină libertate. 
Momentul era prea important ca s-o lipsească de deplina 
răspundere pentru hotărârea pe care o luase. 

Mandy stătea liniștită lângă el. Îi era recunoscătoare că nu 
încerca să o influenţeze cumva. Avea perfectă dreptate. Era pe 
punctul de a-și lua un angajament definitiv. De acum înainte, 
îi va fi imposibil să-și mai ia vorba înapoi. 

— Lucrul de care îmi este cel mai teamă... 

Se opri, simțind că i se pusese un nod în gât. 

— Îmi era frică mai ales să nu te fac să suferi, să nu fiu 
mulțumită de dragostea ta, să cer prea mult de la tine și să te 
jignesc prin reproșurile pe care ţi le-aș putea aduce. 

— Şi acum? 

— Tata mi-a amintit niște lucruri foarte importante, aseară. 
Succesul unei căsnicii se obţine trecând prin încercări 
nenumărate. Dacă ești gata să-ţi încerci norocul cu mine, 
mi-ar plăcea să contribui la buna înţelegere dintre noi și la 
reuşita vieţii noastre comune. 

Cu o figură serioasă, se întoarse pe o parte și îşi puse mâna 
pe pieptul lui. 

— Te iubesc, Steven. Voi încerca să-mi înving gelozia, să-ți 
fiu o soție model și o mamă afectuoasă pentru Ricky. 

Steven îi sărută degetele, unul câte unul. 

— Nu-mi doresc nimic altceva, Mandy. Astfel, voi avea 
ocazia să-ți dovedesc cât de mult te iubesc și cât de importantă 
ești pentru mine. 

Mandy se aruncă la pieptul lui și-și apăsă obrazul pe fața 
lui. O strânse tare în braţe, ca să-i transmită forța și încrederea 
în ea, apoi o sărută pe gât. 

— Ar trebui să te piepteni așa mai des, o tachină el, 
încercând să-i domolească nervozitatea. Ce plăcută este pielea 
ta mătăsoasă... 

Mandy se ridică brusc, cu obrajii roşii de emoție și o 
sclipire jucăușă în ochi. 

— Văd că schimbi subiectul! 

El o îmbrăţișă din nou și o sărută în continuare pătimaș pe gât. 

— E foarte normal s-o fac. De ce ar trebui să opun rezistență 
dorințelor mele nebunești, din moment ce femeia visurilor 
mele a venit să mi se dăruiască de bunăvoie? 

Mandy roși din timiditate, dar nu mai exista nici urmă de 
nesiguranță în privirea ei. Sigură acum pe dragostea ei, va face 
tot posibilul să alunge umbrele trecutului şi să trăiască intens 
clipa prezentă, privind spre viitor. 

Steven se uită atent în ochii ei. 

— Poate încă nu crezi, dar vom împărtăși ceva foarte 
special, ceva magic. 

— Eşti sigur, Steven? Genul acesta de impresie dispare 
adesea la lumina zilei. Nu ești obligat să te insori cu mine. Voi 
accepta să vin să trăiesc cu tine aici, dacă vrei. 

EI oftă, jumătate amuzat, jumătate exasperat. 

— Amanda Jean Edwards, cum pot să te conving? Vreau să 
mă însor cu tine fără nici o umbră de îndoială. Cred în 
fericirea noastră. 

O îmbrățișă şi o lipi și mai tare de trupul lui. 

— De altfel, îți voi dovedi acest lucru imediat. Ce părere ai 
de o mică escapadă în țara magiei trupurilor acum, când dau 
să se ivească zorii? 

Când buzele lui se apropiară de gura ei, Mandy începu să 
râdă încântată de propunere. Nu aveau oare totul ca să fie 
fericiţi? Fremătând toată de dorinţă, se pierdu în beţia 

produsă de sărutul lui. Când o strângea atât de tare în brate, 
cu atâta ardoare și pasiune, îndoielile nu-și mai aveau rostul. 

— Mă ia cu ameţeală atunci când mă săruţi, îi șopti ea. Simţi 
şi tu la fel ca mine? E atât de excitant... 

În loc de răspuns, el îi strivi buzele cu un sărut. Exact în 
momentul în care el se pregătea să-i scoată hainele de pe ea, 
Ricky dădu buzna vesel în încăpere. 

— 'Tăticule! Mandy! Începe din nou să ningă! Putem să 
facem alt om de zăpadă? 

— Va trebui să-l învăţăm să bată la ușă înainte să intre, 
bombăni Steven în șoaptă. 

Mandy bălmăji ceva, apoi îl lăsă pe Steven să stea de vorbă 
cu fiul său. 

— Ricky, continuă Steven aşezându-l pe băiat pe pat între ei 
doi. Mandy și cu mine ne vom căsători. De acum înainte, ea va 
face parte din familia noastră. 

O luminiţă veselă se aprinse în ochii copilului. 

— O să fie mama mea vitregă? 

— Da, îi răspunse ea zâmbind. 

— Şi vei sta cu noi pentru totdeauna? 

— Da. 

— Vei face copii cu tata? 

Fa se înroși ușor la faţă, fără să îndrăznească să se uite spre 
Steven, care râdea pe înfundate. 

— Da. 

— Sunt foarte bucuros! exclamă Ricky cu un aer satisfăcut. 
Acum, Melinda n-o să mai râdă de mine! 

Deodată, se încruntă și păru să ezite puţin înainte de a 
întreba pe un ton îngrijorat. 

— Dar atunci când o să ai un copilaș, o să mă mai iubeşti? 

Ea îi mângâie părul ciufulit. 

— Bineînţeles, Ricky. Tu vei fi întotdeauna băiețașul meu 
drag. Ruth nu este mama mea adevărată, dar mă iubește la fel 
ca pe Peter și Randy. Exact la fel este și cu mine. De acum 
înainte, te voi considera propriul meu copil. Te-am adoptat 
încă de când m-am îndrăgostit de tatăl tău. 

Mai liniștit acum, Ricky se întoarse imediat la preocupările 
lui mai pământene. 

— Ai putea să ne faci niște clătite pentru micul dejun? Ale 
tale sunt mai bune decât ale tatei. 

— Desigur. Coboară și așteaptă-ne în bucătărie. Te ajungem 
din urmă în câteva minute. 

După plecarea lui, ea rămase cu privirea pierdută în gol. 

— Acum, totul este în regulă, nu-i așa? o întrebă Steven, 
forțând-o să se întoarcă spre el. 

— Da, şopti ea cu tristeţe. Oh, Steven, am fost ridicolă, nu-i așa? 

— Da, dragostea mea, te-ai purtat ca o prostuță adorabilă, 
dar cu toate astea, tot te iubesc la nebunie. 

O sărută cu patimă, ca și cum vorbele nu erau de-ajuns 
pentru a-i dovedi forța sentimentelor lui. 

— Mai ai dubii sau idei preconcepute? 

— Nu, spuse ea ghemuindu-se la pieptul lui. Întotdeauna 
rămâne loc pentru a dărui. 

— Așa este. Sufletele sunt suficient de mari pentru a primi 
şi a da la nesfârșit. Să știi că nu te substitui nimănui, Mandy. 
Tu ai locul tău bine stabilit în inima mea. 

— Nu m-am simţit în viaţa mea mai fericită! 

— Așadar, nu mai ești geloasă pe Pilar? 

— Nu, recunoscu ea veselă, lipindu-și obrazul de faţa lui. 
Sora mea a avut mare noroc că te-a cunoscut și te-a iubit. 
Nu-i mai port nici o ranchiună că te-a avut înaintea mea. De 
fapt, mă bucur că sunt a doua femeie din viaţa ta. 

Subliniindu-și fiecare cuvânt cu câte un sărut, ea adăugă: 

— Avem atât de mult timp în faţa noastră... Sper să trăiesc o 
sută de ani ca să-ţi dovedesc cât de mult te iubesc... 

— Accept provocarea! exclamă Steven râzând. Îți promit că 
voi rezista până la sfârșit! Sunt în stare să te iubesc o veșnicie 
și încă un pic! 

Ameţită de fericire, Mandy se aruncă la pieptul lui ca să se 
cufunde în beţia unui sărut fără sfârșit... 


Sfârşit 


